Tiju Kannampally , 2020-05-29 02:31:05amm\nന്യൂജഴ്‌സി: കാനഡയിലെയും അമേരിക്കയിലെയും പ്രവാസികളുടെ മനം കവര്‍ന്നു കേരള മുഖ്യമന്ത്രി നടത്തിയ സൂം മീറ്റിംഗ് വേറിട്ടതായി. മീറ്റിംഗ് തുടങ്ങുന്നതിനു 15 മിനിറ്റു മുന്‍പ് തന്നെ സൂം മീറ്റിംഗ് റൂം ഹൗസ് ഫുള് ആയതു മീറ്റിംഗിനെ എതിര്‍ത്തവരെപ്പോലും അമ്ബരപ്പിച്ചു. മാധ്യമപ്രവര്‍ത്തകര് ഉള്‍പ്പെടെ പലര്‍ക്കും കയറാന് പറ്റാത്ത സാഹചര്യമുണ്ടായപ്പോള് മറ്റു തത്സമയ പ്രക്ഷേപണങ്ങള് വഴി കാണുകയാണുണ്ടായത്.\nകോവിഡ് 19 നെ തുരത്തുന്നതില് കേരളം എടുത്ത മാതൃകാപരമായ കാര്യങ്ങളും അതിനെ നേതൃത്വം നല്‍കിയ മുഖ്യമന്ത്രി പിണറായി വിജയനെ പ്രകീര്‍ത്തിച്ചുകൊണ്ടുമാണ് നോര്‍ക്ക റൂട്ട്‌സ് ഡയറക്ടറും കേരള ലോക സഭ സ്റ്റിയറിംഗ് കമ്മിറ്റി മെമ്ബറുമായ ഡോ.എം.അനിരുദ്ധന് നോര്‍ത്ത് അമേരിക്കന് മലയാളികളുമായി അഭിസംബോധന ചെയ്യാനായി മുഖ്യമന്ത്രിയെ ക്ഷണിച്ചത്. ഫൊക്കാന പ്രസിഡന്റ് മാധവന് ബി. നായര് സ്വാഗതവും ബോര്‍ഡ് ഓഫ് ട്രസ്റ്റി ചെയര്‍മാന് ഡോ. മാമ്മന് സി.ജേക്കബ് നന്ദിയും പറഞ്ഞു.\nഒരാഴ്ചമുമ്ബ് തീരുമാനിച്ച ഈ മീറ്റിംഗിന്റെ തയാറെടുപ്പുകള്‍ക്കായി നോര്‍ക്ക റൂട്ട്‌സ് ഡയറക്ടറും ലോക കേരള സഭ സ്റ്റിയറിംഗ് കമ്മിറ്റി മെമ്ബറുമായ ഡോ എം. അനിരുദ്ധന്റെ നേതൃത്വത്തില് പോള് കറുകപ്പള്ളില് (യുഎസ്‌എ), സജിമോന് ആന്റണി (യുഎസ്‌എ), കുര്യന് പ്രക്കാനം (കാനഡ) എന്നീ കോര്‍ഡിനേറ്റര്‍മാര് മുഖ്യമന്ത്രിയുടെ ഈ പരിപാടി വിജയിപ്പിക്കാനായി പ്രവര്‍ത്തിച്ചു. സജിമോന് ആന്റണിയായിരുന്നു പ്രധാന മോഡറേറ്റര്. ജെസി റിന്‍സി സഹമോഡറേറ്റര് ആയിരുന്നു.\nന്യൂജഴ്‌സി : കാനഡയിലെയും അമേരിക്കയിലെയും പ്രവാസികളുടെ മനം കവര്‍ന്നു കേരള മുഖ്യമന്ത്രി നടത്തിയ സൂം മീറ്റിംഗ് വേറിട്ടതായി. മീറ്റിംഗ് തുടങ്ങുന്നതിനു 15 മിനിറ്റു മുന്‍പ് തന്നെ സൂം മീറ്റിംഗ് റൂം ഹൗസ് ഫുള് ആയതു മീറ്റിംഗിനെ എതിര്‍ത്തവരെപ്പോലും അമ്ബരപ്പിച്ചു. മാധ്യമപ്രവര്‍ത്തകര് ഉള്‍പ്പെടെ പലര്‍ക്കും കയറാന് പറ്റാത്ത സാഹചര്യമുണ്ടായപ്പോള് മറ്റു തത്സമയ പ്രക്ഷേപണങ്ങള് വഴി കാണുകയാണുണ്ടായത്. കോവിഡ് 19 നെ തുരത്തുന്നതില് കേരളം എടുത്ത മാതൃകാപരമായ കാര്യങ്ങളും അതിനെ നേതൃത്വം നല്‍കിയ മുഖ്യമന്ത്രി പിണറായി വിജയനെ പ്രകീര്‍ത്തിച്ചുകൊണ്ടുമാണ് നോര്‍ക്ക റൂട്ട്‌സ് ഡയറക്ടറും കേരള ലോക സഭ സ്റ്റിയറിംഗ് കമ്മിറ്റി മെമ്ബറുമായ ഡോ.എം.അനിരുദ്ധന് നോര്‍ത്ത് അമേരിക്കന് മലയാളികളുമായി അഭിസംബോധന ചെയ്യാനായി മുഖ്യമന്ത്രിയെ ക്ഷണിച്ചത്. ഫൊക്കാന പ്രസിഡന്റ് മാധവന് ബി. നായര് സ്വാഗതവും ബോര്‍ഡ് ഓഫ് ട്രസ്റ്റി ചെയര്‍മാന് ഡോ. മാമ്മന് സി.ജേക്കബ് നന്ദിയും പറഞ്ഞു.\nഅമേരിക്ക ഉള്‍പ്പെടെയുള്ള എല്ലാ രാജ്യങ്ങളിലുമുള്ള എല്ലാ മലയാളികള്‍ക്കും കൂടി അവകാശപ്പെട്ട നാടാണ് കേരളമെന്ന ആമുഖത്തോടെയാണ് പിണറായി വിജയന് നോര്‍ത്ത് അമേരിക്കന് മലയാളികളെ അഭിസംബോധന ചെയ്തത്.കേരളം എന്നത് കേരളത്തിലുള്ളവരുടെ മാത്രം സ്വന്തമല്ല . നിങ്ങളുടേതുകൂടിയാണ്. തിരികെ വരാന് ആഗ്രഹിക്കുന്നവരെ ഇരു കൈയും നീട്ടി കേരളം സ്വാഗതം ചെയ്യുമെന്ന് അദ്ദേഹം പറഞ്ഞു. തുടന്നു മീറ്റിംഗ് കോര്‍ഡിനേറ്റര് കൂടിയായ പോള് കറുകപ്പള്ളില്, നൈനയെ പ്രതിനിധീകരിച്ചു ബോബി വര്‍ഗീസ്, എകെഎംജി മുന് പ്രസിഡന്റ് ഡോ. രവീന്ദ്ര നാഥ് , നോര്‍ക്ക റൂട്ട്‌സ് അമേരിക്ക പ്രതിനിധി അനുപമ വെങ്കിടേശ്വരന്, നോര്‍ക്ക റൂട്ട്‌സ് കാനഡ കണ്‍വീനര് കുര്യന് പ്രക്കാനം എന്നിവര് ആശംസയര്‍പ്പിച്ചു.\nതുടര്‍ന്നു കോവിഡ് 19 മൂലം മരണമടഞ്ഞ നോര്‍ത്ത് അമേരിക്കയിലെ മലയാളികള്‍ക്ക് ടോമി കോക്കാട് അനുശോചന സന്ദേശം നല്‍കി. കോവിഡ് കാലത്തെ യഥാര്‍ത്ഥ ഹീറോകളായ ഹെല്‍ത്ത് കെയര് വര്‍ക്കേഴ്‌സിനു ജോര്‍ജി വര്‍ഗീസ് (ഫ്‌ലേളറിഡ) അഭിവാദ്യമര്‍പ്പിച്ചു. ഒരാഴ്ചമുമ്ബ് തീരുമാനിച്ച ഈ മീറ്റിംഗിന്റെ തയാറെടുപ്പുകള്‍ക്കായി നോര്‍ക്ക റൂട്ട്‌സ് ഡയറക്ടറും ലോക കേരള സഭ സ്റ്റിയറിംഗ് കമ്മിറ്റി മെമ്ബറുമായ ഡോ എം. അനിരുദ്ധന്റെ നേതൃത്വത്തില് പോള് കറുകപ്പള്ളില് (യുഎസ്‌എ), സജിമോന് ആന്റണി (യുഎസ്‌എ), കുര്യന് പ്രക്കാനം (കാനഡ) എന്നീ കോര്‍ഡിനേറ്റര്‍മാര് മുഖ്യമന്ത്രിയുടെ ഈ പരിപാടി വിജയിപ്പിക്കാനായി പ്രവര്‍ത്തിച്ചു. സജിമോന് ആന്റണിയായിരുന്നു പ്രധാന മോഡറേറ്റര്. ജെസി റിന്‍സി സഹമോഡറേറ്റര് ആയിരുന്നു.


മധുരം കഴിയ്ക്കുന്നത് ഹൃദൃോഗത്തിന് കാരണമാകും? | Sugary foods increase heart risks, study finds - Malayalam Oneindia\n37 min ago ഹിന്ദു മഹാസഭ നേതാവ് കമലേഷ് തിവാരിയുടെ കൊലപാതകം; മുഖ്യ പ്രതികൾ പിടിയിൽ\nമധുരം കഴിയ്ക്കുന്നത് ഹൃദൃോഗത്തിന് കാരണമാകും?\nPublished: February 8 2014, 12:26 [IST]\nചിക്കാഗോ: മധുര പ്രിയരേ അല്‍പ്പമൊന്ന് സൂക്ഷിയ്ക്കൂ. ഇല്ലെങ്കില് നിങ്ങളുടെ ഹൃദയം പിണങ്ങും. ഒന്നും മനസിലായില്ല അല്ലേ. മധുരം കൂടുതല് കഴിച്ചാല് ഹൃദയ സംബന്ധിയായ രോഗങ്ങളും അത് വഴി മരണവും സംഭവിയ്ക്കാമെന്ന് പഠന റിപ്പോര്‍ട്ട്. അമേരിയ്ക്കന് മെഡിക്കല് അസോസിയേഷന്റെ പ്രസിദ്ധീകരണമായ ജാമ ഇന്റേണല് മെഡിഡിനിലാണ് ഇക്കാര്യം പ്രസിദ്ധീകരിച്ചത്.\n10 മുതല് 25 ശതമാനം വരെ മധുരമടങ്ങിയ ഭക്ഷണം പോലും ആപത്താണെന്നാണ് പഠനത്തില് കണ്ടെത്തിയത്. മധുരം ഉപയോഗിയ്ക്കുന്നവരില് 30 ശതമാനമാണ് ഹൃദേൃാഗത്തിനുള്ള സാധ്യതയുള്ളത്.\nപല ഭക്ഷണ പദാര്‍ത്ഥങ്ങളിലും നാം പോലും അറിയാതെ വന് തോതില് മധുരം കലര്‍ത്തുന്നുവെന്നും ഇത് അപകടകാരിയാണെന്നും പഠനത്തില് പറയുന്നു. അമേരിയ്ക്കയയിലെ 31,147 ഓളം പ്രായപൂര്‍ത്തിയായ ആളുകളില് നടത്തിയ പഠനത്തെത്തുടര്‍ന്നാണ് ഫലം പ്രസിദ്ധീകരിച്ചത്.\nപഴങ്ങളിലും പഴച്ചാറുകളിലും കാണപ്പെടുന്ന പഞ്ചസാര മനുഷ്യന് അത്രയധികം അപകടകാരിയല്ല. എന്നാല് മധുര പാനീയങ്ങള്, ഐസ്‌ക്രീം, കേക്ക്, മിഠായി എന്നിവയില് അടങ്ങിയ പഞ്ചസാര ശരീരത്തിലെ കലോറി കൂട്ടുന്നു. ഇത്തരത്തില് ഉയര്‍ന്ന കലോറിയാവട്ടെ ഹൃദയരോഗങ്ങളെ ക്ഷണിച്ച് വരുത്തുകയാണെന്നുമാണ് പഠനത്തില് പറയുന്നത്.\nകൂടുതൽ sugar വാർത്തകൾ\nലോറി ഡ്രൈവറെ കൊലപ്പെടുത്തി 25 ടൺ പഞ്ചസാര കടത്തി: സംഭവം മഹാരാഷ്ട്രയില്!! ആലുവയിലേക്കുള്ള ചരക്ക്!\nപഞ്ചസാര ഒഴിവാക്കിയാൽ ക്യാൻസർ വരില്ല, ചെറുനാരങ്ങ പിഴിഞ്ഞ് കുടിച്ചാൽ കീമോ വേണ്ട!!! പൊളിച്ചടുക്കി ഷിംന\n'ഇരട്ടച്ചങ്കന്റെ' കേരളത്തിൽ പ‍ഞ്ചസാരയില്ല; റേഷൻ കട മുഖേനയുള്ള വിതരണം പൂർണ്ണമായും നിലച്ചു!\nകേരളത്തിന് വീണ്ടും കേന്ദ്രത്തിന്റെ 'അടി'; ഇനിമുതല് റേഷന് കടകളില് പഞ്ചസാരയില്ല!!\nsugar food heart study മധുരം ഭക്ഷണം ഹൃദയം പഠനം യുഎസ്\nStory first published: Saturday, February 8, 2014, 12:26 [IST]


Two DYFI activists hacked to death in Thiruvananthapuram | തിരുവനന്തപുരത്ത് രണ്ട് ഡിവൈഎഫ്ഐ പ്രവര്‍ത്തകരെ വെട്ടിക്കൊന്നു; പിന്നില് കോണ്‍ഗ്രസെന്ന് സിപിഎം - Malayalam Oneindia\n33 min ago 'രമയ്ക്ക് കരുത്തേകാന് ഉമ കൂടി വേണമെന്ന് ഏത് മലയാളിയാണ് ആഗ്രഹിക്കാത്തത്'; പിന്തുണച്ച് ജോയ് മാത്യു\nUpdated: Mon, Aug 31, 2020, 10:24 [IST]\nതിരുവനനന്തപുരം: തിരുവനന്തപുരം വെഞ്ഞാറമൂട്ടില് രണ്ട് ഡിവൈഎഫ്ഐ പ്രവര്‍ത്തകരെ വെട്ടിക്കൊലപ്പെടുത്തി. മിഥിൽ രാജ്, ഹക്ക് മുഹമ്മദ് എന്നിവരാണ് മരിച്ചത്. കോൺഗ്രസ് പ്രവർത്തകരാണ് സംഭവത്തിന് പിന്നിലെന്ന് സിപിഎം ആരോപിച്ചു. ബൈക്കിൽ പോയ ഇരുവരെയും തടഞ്ഞ് നിർത്തിവെട്ടുകയായിരുന്നു എന്ന് പോലീസ് അറിയിച്ചു. മിഥിലാജ് വെഞ്ഞാറമൂടി ഡിവൈഎഫ്ഐ തേവലക്കാട് യൂണിറ്റ് സെക്രട്ടറിയും ഹക്ക് മുഹമ്മദ് കലിങ്ങിന് മുഖം ബ്രാഞ്ച് മെമ്പറുമാണ്.\nഇവരുടെ കൂടെയുണ്ടായിരുന്നു ഷഹിന് എന്നയാള് നിസാര പരിക്കുകളോടെ രക്ഷപ്പെട്ടു. വെഞ്ഞാറമൂട് തേമ്പാൻമൂട് ജംക്‌ഷനിൽ രാത്രി 12 ഓടെയാണ് ആക്രമം നടന്നത്. ഗുരുതരമായി വെട്ടേറ്റ മിഥിൻരാജ് സംഭവ സ്ഥലത്തുവച്ചു തന്നെ മരിച്ചു. തിരുവനന്തപുരം മെഡിക്കല് കോളേജ് ആശുപത്രിയില് വെച്ചാണ് ഹക്ക് മുഹമ്മദ് മരിച്ചത്\nപ്രദേശത്ത് ഒരു മാസം മുമ്പ് കോണ്‍ഗ്രസ്-സിപിഎം സംഘര്‍ഷം നിലനിന്നിരുന്നു. മൃതദേഹം ഗോകുലം മെഡിക്കല് കോളേജ് ആശുപത്രിയില് സൂക്ഷിച്ചിരിക്കുകയാണ്. കേരളത്തിൻ്റെ സമാധാന അന്തരീക്ഷം തകർത്ത് കലാപം സൃഷ്ടിക്കാനുള്ള കോൺഗ്രസ് നീക്കത്തിനെതിരെ ശക്തമായ പ്രതിഷേധം ഉയരണമെന്ന് ഡിവൈഎഫ്ഐ സംസ്ഥാന കമ്മിറ്റി പ്രസ്താവനയിലൂടെ അറിയിച്ചു.\nകാസർകോട് സൂരംബയലിൽ ഡിവൈഎഫ്ഐ പ്രവര്‍ത്തകരെ അക്രമിച്ചു; രണ്ട് പേര്‍ക്ക് പരിക്ക്, ക്ലബ്ബും ബൈക്കും തകര്‍ത്തു\nതൃക്കാക്കരയിൽ സുധാകരന് പരാജയ ഭീതിയെന്ന് റഹീം, സുധാകരൻ കളള് കുടിച്ച പട്ടിയെ പോലെയെന്ന് ജനീഷ് കുമാർ\n'സാമാന്യ മര്യാദ തൊട്ടുതീണ്ടാത്ത മനുഷ്യാധമന്റെ ഭാഷ'; കെ സുധാകരന് എതിരെ ഡിവൈഎഫ്ഐ\ndyfi workers dyfi\nTwo DYFI activists hacked to death in Thiruvananthapuram


ദയവായി അത് വിശ്വസിക്കരുത്; വ്യാജ വാർത്തകളോട് പ്രതികരിച്ച് മേഘ്ന രാജ്-Actor Meghna Raj reacts to fake news\nActor Meghna Raj Reacts To Fake News\nതാൻ ഉടൻ തന്നെ ആരാധാകരോട് സംസാരിക്കുമെന്നും അതുവരെ കാത്തിരിക്കണമെന്നും മേഘ്ന പറയുന്നു\nSeptember 25, 2020 07:47:07 pm\nതെന്നിന്ത്യൻ സിനിമ ലോകത്തെ ഞെട്ടലിലും ആഘാതത്തിലുമാക്കി ഇക്കഴിഞ്ഞ ജൂൺമാസത്തിലാണ് കന്നഡ ചലച്ചിത്ര താരവും നടി മേഘ്ന രാജിന്റെ ഭർത്താവുമായ ചിരഞ്ജീവി സർജ അന്തരിച്ചത്. തന്റെ പ്രിയപ്പെട്ട ചിരുവിന്റെ വേർപാടിന് ശേഷം ഇടയ്ക്ക് സോഷ്യൽ മീഡിയയിൽ പ്രത്യക്ഷപ്പെട്ടെങ്കിലും പിന്നീട് മേഘ്ന എല്ലായിടത്തു നിന്നും മാറി നിൽക്കുകയാണ്. എന്നാൽ തന്നെ കുറിച്ച് വ്യാജ വാർത്തകൾ പ്രചരിക്കുന്ന പശ്ചാത്തലത്തിൽ പ്രതികരണവുമായി മേഘ്ന തന്നെ രംഗത്തെത്തി.\nമേഘ്ന ഇരട്ടക്കുഞ്ഞുങ്ങൾക്ക് ജന്മം നൽകിയെന്നും ചിരു പുനർജനിച്ചുവെന്നുമെല്ലാം അവകാശപ്പെട്ട് പുറത്തിറക്കിയിരിക്കുന്ന വ്യാജ യൂട്യൂബ് വീഡിയോകളോടാണ് താരം പ്രതികരിച്ചിരിക്കുന്നത്.\n“ഒരുപാട് നാളായി നിങ്ങളോട് ഞാൻ സംസാരിച്ചിട്ട്. ഉടനെ തന്നെ ഞാൻ സംസാരിക്കും. അതുവരെ കാഴ്ച്ചക്കാരെ കിട്ടാൻ വേണ്ടി മാത്രം ഉണ്ടാക്കുന്ന യൂട്യൂബ് വീഡിയോകൾക്ക് ദയവായി നിങ്ങൾ ശ്രദ്ധ കൊടുക്കരുത്. എന്നെക്കുറിച്ചും എന്റെ കുടംബത്തെക്കുറിച്ചുമുള്ള എന്ത് വാർത്തയും ഞാൻ നേരിട്ട് നിങ്ങളുമായി പങ്കുവയ്ക്കുന്നതായിരിക്കും,” മേഘ്ന സോഷ്യൽമീഡിയിൽ കുറിച്ചു.\nജൂൺ ഏഴിനായിരുന്നു ഹൃദയാഘാതത്തെ തുടർന്ന് ചിരഞ്ജീവി സർജ (39) അന്തരിച്ചത്. ആരാധകർക്കും കുടുംബാംഗങ്ങൾക്കുമെല്ലാം വലിയ ആഘാതമായിരുന്നു താരത്തിന്റെ മരണം. ആദ്യത്തെ കൺമണിയെ കാത്തിരിക്കുകയാണ് മേഘ്ന ഇപ്പോൾ. മേഘ്ന മൂന്ന് മാസം ഗർഭിണിയായപ്പോഴാണ് ചിരഞ്ജീവിയുടെ മരണം.


Malayalam Actor Kalabhavan Mani Fourth death anniversary\nമലയാളം കണ്ട മികച്ച കലാകാരന്മാരില് ഒരാളായ കലാഭവന് മണി അകാലത്തില് മരണമടഞ്ഞിട്ടു ഇന്ന് നാല് വര്‍ഷം തികയുന്നു. ഏറെ ദൂരൂഹതകള് നിറഞ്ഞ ആ മരണത്തിന്‍റെ കാരണം ഇപ്പോഴും മലയാളം അന്വേഷിച്ചു കൊണ്ടിരിക്കുകയാണ്. മണിയുടെ ആകസ്മിക വേര്‍പാട് ഉണ്ടാക്കിയ വലിയ മുറിവും ശൂന്യതയും മലയാള സിനിമയില് നീറ്റല് മാറാത്ത നോവായിത്തന്നെ തുടരുകയും ചെയ്യുന്നു. മണിയുടെ ഓര്‍മ്മ ദിനത്തില് ആദാരാഞ്ജലികള് അര്‍പ്പിച്ചു കൊണ്ട് സിനിമാ സംഘടനയായ ഫെഫ്കയുടെ ഡയറക്ടര്‍സ് യൂണിയന് ഇങ്ങനെ കുറിച്ചു. “സ്വതസിദ്ധമായ അഭിനയത്തിലൂടെയും ചിരിയിലൂടെയും മലയാളിയുടെ പ്രിയങ്കരനായ […]\nUpdated: March 6, 2020 10:09:10 am\nമലയാളം കണ്ട മികച്ച കലാകാരന്മാരില് ഒരാളായ കലാഭവന് മണി അകാലത്തില് മരണമടഞ്ഞിട്ടു ഇന്ന് നാല് വര്‍ഷം തികയുന്നു. ഏറെ ദൂരൂഹതകള് നിറഞ്ഞ ആ മരണത്തിന്‍റെ കാരണം ഇപ്പോഴും മലയാളം അന്വേഷിച്ചു കൊണ്ടിരിക്കുകയാണ്. മണിയുടെ ആകസ്മിക വേര്‍പാട് ഉണ്ടാക്കിയ വലിയ മുറിവും ശൂന്യതയും മലയാള സിനിമയില് നീറ്റല് മാറാത്ത നോവായിത്തന്നെ തുടരുകയും ചെയ്യുന്നു. മണിയുടെ ഓര്‍മ്മ ദിനത്തില് ആദാരാഞ്ജലികള് അര്‍പ്പിച്ചു കൊണ്ട് സിനിമാ സംഘടനയായ ഫെഫ്കയുടെ ഡയറക്ടര്‍സ് യൂണിയന് ഇങ്ങനെ കുറിച്ചു.\n“സ്വതസിദ്ധമായ അഭിനയത്തിലൂടെയും ചിരിയിലൂടെയും മലയാളിയുടെ പ്രിയങ്കരനായ കലാഭവൻ മണി ഓർമ്മയായിട്ട് നാല് വർഷം. മലയാള സിനിമയില് കലാഭവന് മണി എന്ന പ്രതിഭ ബാക്കിവച്ച് പോയത് ഹൃദയം തൊടുന്ന ഒട്ടേറെ കഥാപാത്രങ്ങളെയാണ്. ചിരിപ്പിച്ചും കരയിപ്പിച്ചും ഭയപ്പെടുത്തിയും വേറിട്ട ഭാവങ്ങളിലൂടെ സഞ്ചരിച്ച മണിയിലെ നടന് മലയാളവും കടന്ന് അന്യ ഭാഷകള്‍ക്കും പ്രിയപ്പെട്ടവനായി. പ്രശസ്തിയുടെ കൊടുമുടി കയറുമ്പോഴും തന്റെ നാടായ ചാലക്കുടിയേയും നാട്ടുകാരെയും മണി ഹൃദയത്തോട് ചേര്‍ത്തു വച്ചിരുന്നു. ജനകീയ കലാകാരന് ഫെഫ്ക ഡയറക്ടേഴ്സ് യൂണിയന്റെ പ്രണാമം.\nകൊടിയ ദാരിദ്യത്തിന്റെ കറുത്ത ദിനങ്ങളിൽ നിന്ന് ആരാധക മനസ്സിന്റെ സ്നേഹ സമ്പന്നതയിലേയ്ക്കാണ് കലാഭവൻ മണിയെന്ന അതുല്യ പ്രതിഭ നടന്നു കയറിയത്. ഏതെങ്കിലും ഒരു വേഷത്തിൽ മാത്രമൊതുങ്ങിയ നടനായിരുന്നില്ല മണി. ചില സിനിമകളിൽ നായകന് എതിരായ ശക്തിയുളള പ്രതിയോഗിയായി, ഇടയ്‌ക്ക് നായകന്റെ നിഴലു പോലെയുളള സന്തതസഹചാരിയായി, ഹാസ്യ താരമായും സഹനടനായും നായകനായും വില്ലനായും തെന്നിന്ത്യ മുഴുവൻ ആരാധകരെയുണ്ടാക്കിയ അനവധി വേഷങ്ങൾ ചെയ്തു പല രൂപത്തിലും ഭാവത്തിലും പ്രേക്ഷകരെ വിസ്‌മയിപ്പിച്ചു. സിനിമാ രംഗത്തെ സകലകലാവല്ലഭനായിരുന്ന ഈ ചാലക്കുടിക്കാരൻ അഭിനയിച്ചും മിമിക്രി കാട്ടിയും പാട്ട് പാടിയും മണി ആരാധക മനസിൽ തന്റേതായ സ്ഥാനം നേടിയെടുത്തു.\nനാടന്‍പാട്ടിനെ ജനകീയമാക്കിയതില് മണിക്കുള്ള പങ്ക് വലുതാണ്. കേരളത്തിലെ നാടന് പാട്ടുകളും രസമുള്ള ഈണങ്ങളും കണ്ടെടുത്ത് പുനരാവിഷ്‌കരിക്കാന് ഒട്ടേറെ ശ്രമങ്ങള് മണി നടത്തിയിട്ടുണ്ട്. നാടൻപാട്ടിന്റെ ശീലുകളുളളതായിരുന്നു മണിയുടെ ഗാനങ്ങൾ. വിഷയമായതാവട്ടെ സാധാരണക്കാരന്റെ ജീവിതവും. ഏതൊരു സാധാരണക്കാരനും എളുപ്പത്തിൽ ജീവിതവുമായി ബന്ധപ്പെടുത്താവുന്നതായിരുന്നു മണിയുടെ പാട്ടുകൾ. കണ്ണി മാങ്ങ പ്രായത്തിൽ, ചാലക്കുടി ചന്ത, പാവാട പ്രായത്തിൽ, ഞാൻ കുടിക്കണ കഞ്ഞിലേന്തിന് തുടങ്ങി മലയാളി ഇന്നും പാടുന്ന ഒരു പിടി ഗാനങ്ങൾ മണിയുടെ സൃഷ്‌ടിയാണ്.”\nRead Here: വേർതിരിവുകളിൽ തിരസ്കരിക്കപ്പെട്ട കലാഭവൻ മണിയുടെ ജീവിതം\nWeb Title: Kalabhavan mani death anniversary\nKappela, Kozhipporu,2States, Varkey Release Review Live Updates: ഇന്നത്തെ റിലീസ്\nഇങ്ങനെയുണ്ടോ ഒരു തോല്‍വി; പരാജയത്തിന് പിന്നാലെ മുംബൈയ്ക്ക് ട്രോള് മഴ


ഇല്ലാതാകുന്ന ഒരു ഗ്രാമം\n|10 Jan 2019 9:44 AM GMT\nആറു ദശകം കൊണ്ട് കേരളത്തിൽ ഒരു ഗ്രാമം പത്തിലൊന്നായി ചുരുങ്ങി. കടലെടുത്തതാണെന്ന് ചിലർ. അല്ല, വര്‍ഷങ്ങളായി നടക്കുന്ന കരിമണല് ഖനനമാണ് നാടിനെ ഇല്ലാതാക്കിയതെന്ന് നാട്ടുകാർ. എന്താണ് യഥാർഥ പ്രശ്‌നം?\nകൊല്ലം ജില്ലയിലെ കരുനാഗപ്പള്ളിക്ക് അടുത്തുള്ള തീരപ്രദേശമാണ് ആലപ്പാട്. 1955-ലെ സര്‍ക്കാരിന്റെ രേഖ പ്രകാരം 89.5 ചതുരശ്ര കിലോ മീറ്റര് ആയിരുന്നു ആലപ്പാടിന്റെ വിസ്‌തൃതി. ഇപ്പോൾ ഈ ഈ പ്രദേശത്തിന്റെ വിസ്താരം വെറും 7.6 ചതുരശ്ര കിലോ മീറ്റര് മാത്രമാണ്.\nആലപ്പാടിലെ വെള്ളനാതുരുത്തിൽ 1965 മുതൽ പൊതുമേഖലാസ്ഥാപനമായ ഇന്ത്യൻ റെയർ എർത്‌സ് ലിമിറ്റഡാണ് (ഐ.ആർ.ഇ.) കരിമണൽ ഖനനം നടത്തുന്നത്. കായലിനും കടലിനുമിടയിലുള്ള ഈ സ്ഥലത്തിന്റെ വീതി പണ്ട് മൂന്നരക്കിലോമീറ്റർ ആയിരുന്നു. ഇപ്പോൾ 20 മീറ്റർ അകലം മാത്രമാണ് അവശേഷിക്കുന്നത്.\n20,000 ഏക്കറോളം ഇതുവരെ കടലെടുത്തിട്ടുണ്ട്. ശുദ്ധജലത്തിന് വേണ്ടുവോളമുണ്ടായിരുന്ന നാട്ടിൽ ഇപ്പോൾ ഒരു തുള്ളി ശുദ്ധജലം കിട്ടാനില്ല. ഖനനം ഈ നിലയ്ക്ക് തുടര്‍ന്നാല് ഇവിടെയുള്ള 6500 കുടുംബങ്ങളും ദുരിതത്തിലാകും.\nവെള്ളനാതുരുത്ത് വാർഡിലെ 82 ഏക്കറിലാണ് ഇപ്പോൾ ഐ.ആർ.ഇ. ഖനനം നടത്തുന്നത്. മറ്റ് വാർഡുകളിലും ഐ.ആർ.ഇ. സ്ഥലം വാങ്ങിയിട്ടിട്ടുണ്ട്.\nആലപ്പാട് കടലെടുത്താൽ കുട്ടനാടിനെയും ഇത് ബാധിക്കുമെന്ന് വിദഗ്ധർ ചൂണ്ടിക്കാട്ടുന്നു. നെൽ വയലുകളിൽ ഉപ്പുവെള്ളം കയറും. ഇത് കൃഷിയെ സാരമായി ബാധിക്കും.\nഖനനം ഇല്ലാതാക്കിയ ഫിലിപ്പൈൻ ഗ്രാമം\nഖനനമല്ല കാലാവസ്ഥാ വ്യതിയാനമാണ് ആലപ്പാടിനെ ഇല്ലാതാക്കുന്നത് എന്ന് വാദിക്കുന്നവർ നിരവധിയാണ്. എന്നാൽ നാട്ടുകാരുടെ വാദം ശരിവെക്കുകയാണ് ബാരംഗേ കാരോൻ എന്ന ഫിലിപ്പൈൻ ഗ്രാമം. ഗോൺസാഗ ടൗണിന് അടുത്താണ് ലഗൂണുകളാൽ ചുറ്റപ്പെട്ട ഈ ഗ്രാമം സ്ഥിതി ചെയ്യുന്നത്. നൂറോളം വീടുകൾ നിന്നിരുന്നിടത്ത് ഇന്ന് കടലാണ്.\nഗോൺസാഗ തീരം കടലെടുക്കാൻ തുടങ്ങിയത് 2010 ലാണ്. ഏകദേശം നാല് മൈനിംഗ് കോർപറേഷനുകൾക്കാണ് ആ വർഷം കരിമണൽ ഖനനം നടത്താൻ അനുമതി ലഭിച്ചത്. 2013-ൽ കൂടുതൽ കമ്പനികൾ എത്തി. അടിക്കടി ഉണ്ടാകുന്ന ചുഴലിക്കാറ്റുകൾക്കും വെള്ളപ്പൊക്കങ്ങൾക്കും കുപ്രസിദ്ധിയാർജിച്ചവയാണ് ഫിലിപ്പൈൻ തീര പ്രദേശങ്ങൾ. ഖനന പ്രവൃത്തികൾ കൂടിയതോടെ ഇത്തരം പ്രകൃതി ദുരന്തങ്ങൾ ഇവിടെ സർവ സാധാരണമായി.\nഅവശേഷിക്കുന്ന കുടുംബങ്ങളും അവരുടെ വീടും കടലെടുക്കുമെന്ന ഭീതിയിലാണ്. നിരവധി നിയമങ്ങൾ ഭരണകൂടങ്ങൾ കൊണ്ടുവന്നെങ്കിലും ഗ്രാമത്തിന് ആ ദുരന്തത്തിൽ നിന്ന് കരകയറാൻ പറ്റിയില്ല.\nസമൂഹ മാധ്യമ കാംപെയ്ൻ\nസേവ് ആലപ്പാട്, സ്റ്റോപ് മൈനിംഗ് എന്നീ ഹാഷ്ടാഗുകള് വൈറലായതോടെ സിനിമാ താരങ്ങളും പിന്തുണയുമായി എത്തിയിട്ടുണ്ട്. പൃഥ്വിരാജ്, സണ്ണി വെയ്ൻ, ടൊവിനോ തോമസ്, അനു സിത്താര, രജീഷ വിജയന്, പ്രിയ വാര്യര് എന്നിങ്ങനെ നിരവധി പേർ പിന്തുണയുമായി രംഗത്തെത്തി.\nAlappad black sand mining environmental crisis Kerala sand mining Kollam Alappad


എട്ട് പൊതുമേഖലാ ബാങ്കുകളെ സ്വകാര്യവല്‍ക്കരിക്കാന് നീക്കം - Janayugom Online\nഎട്ട് പൊതുമേഖലാ ബാങ്കുകളെ സ്വകാര്യവല്‍ക്കരിക്കാന് നീക്കം\nBy: Web Desk | Saturday 28 October 2017 11:01 PM IST\nന്യൂഡല്‍ഹി: ദുര്‍ബലവിഭാഗത്തില്‍പ്പെടുത്തി രാജ്യത്തെ എട്ട് പൊതുമേഖലാ ബാങ്കുകള് സ്വകാര്യവല്‍ക്കരിക്കാന് കേന്ദ്ര നീക്കം. കിട്ടാക്കടം പെരുകുന്ന ബാങ്കുകളെയാണ് ദുര്‍ബല വിഭാഗത്തില് ഉള്‍പ്പെടുത്തുന്നത്. മൊത്തം ആസ്തിയും കിട്ടാക്കടവും തമ്മിലുള്ള അനുപാതം കണക്കാക്കിയാണ് വിഭാഗീകരണം നടത്തിയിരിക്കുന്നത്. ആസ്തിയുടെ 15 ശതമാനമോ അതില് കൂടുതലോ കിട്ടാക്കടമുള്ളവയാണ് ഈ വിഭാഗത്തില്‍പ്പെടുന്നത്.\n15 ശതമാനത്തില് കൂടുതല് കിട്ടാക്കടമുള്ള ബാങ്കുകള് ഐഡിബിഐ, യൂകോ, യുബിഐ, ഇന്ത്യന് ഓവര്‍സീസ് ബാങ്ക്, സെന്‍ട്രല് ബാങ്ക്, ദേനാ ബാങ്ക്, ബാങ്ക് ഓഫ് മഹാരാഷ്ട്ര, കോര്‍പ്പറേഷന് ബാങ്ക് എന്നിവയാണ്.\nസര്‍ക്കാര് അടുത്തിടെ പൊതുമേഖലാബാങ്കുകള്‍ക്കായി പ്രഖ്യാപിച്ച മൂലധന പുനര് വിന്യാസത്തില് മുഖ്യമായും പ്രമുഖ ബാങ്കുകളെ മാത്രം പരിഗണിക്കുകയും ദുര്‍ബല വിഭാഗങ്ങളെ ഒഴിവാക്കുകയും ചെയ്യും. അതുകഴിഞ്ഞ് ഈ ബാങ്കുകളുടെ പ്രവര്‍ത്തനം മെച്ചപ്പെടുന്നില്ലെങ്കില് സ്വകാര്യവല്‍ക്കരിക്കുകയുമാണ് ലക്ഷ്യം.\nആദ്യഘട്ടമായി ഐഡിബിഐ ബാങ്കിനെയാണ് സ്വകാര്യവല്‍ക്കരിക്കുക. 24 ശതമാനമാണ് ഈ ബാങ്കിന്റെ കിട്ടാക്കടം. കമ്പനി നിയമപ്രകാരമാണ് ഈ ബാങ്ക് പ്രവര്‍ത്തിക്കുന്നതെന്നതിനാല് സ്വകാര്യവല്‍ക്കരിക്കുന്നതിന് പാര്‍ലമെന്റിന്റെ അംഗീകാരം ആവശ്യവുമില്ല.\n‘ശക്തമായ ബാങ്കുകളെ മാത്രമാണ് മൂലധന പുനര്‍വിന്യാസത്തിന് പരിഗണിക്കുന്നത്. കൂടുതല് പണം ഈ ബാങ്കുകള്‍ക്കാണ് നല്‍കുക. ദുര്‍ബല ബാങ്കുകള്‍ക്ക് ഭാഗികമായി മാത്രമേ പണം അനുവദിക്കുകയുള്ളൂ. അതുകഴിഞ്ഞ് അവരുടെ പ്രവര്‍ത്തനം വിലയിരുത്തുകയും മെച്ചപ്പെടുന്നില്ലെങ്കില് മറ്റ് നടപടികള് ആലോചിക്കുകയും ചെയ്യും’ ഉന്നത ഉദ്യോഗസ്ഥന് പറഞ്ഞു.\nശക്തമായ ആവശ്യത്തെ തുടര്‍ന്ന് 1969 ലാണ് ബാങ്ക് ദേശസാല്‍ക്കരണം രാജ്യത്ത് നടപ്പിലാക്കിയത്. ഉടമകള് ലാഭം വര്‍ധിപ്പിക്കുകയും വായ്പകളും മറ്റും ഇഷ്ടക്കാര്‍ക്കു മാത്രം നല്‍കുകയും ചെയ്തുവന്ന സാഹചര്യത്തിലാണ് ദേശസാല്‍ക്കരണമെന്ന ആവശ്യം ശക്തമായത്. ചെറുകിട ബാങ്കുകളെ മറ്റു ബാങ്കുകളില് ലയിപ്പിക്കുന്നതിനും സര്‍ക്കാര് പദ്ധതിയിടുന്നുണ്ടെന്നും ഉന്നത ഉദ്യോഗസ്ഥര് വെളിപ്പെടുത്തി.\nഅവകാശികളില്ലാതെ 36000 കോടി രൂപ\nസ്വിസ് ബാങ്കിലെ അനധികൃത നിക്ഷേപം;വിവരങ്ങള് കൈമാറും\nബാങ്കുകള് സംരംഭകത്വം പ്രോത്സാഹിപ്പിക്കണമെന്ന് യൂണിയന് ബാങ്ക്\nബാങ്കിങ് മേഖലയും ആഗോള കുത്തകകളുടെ ഏജന്റുമാരും\nകിട്ടാക്കടം തിരിച്ചു പിടിക്കാൻ കർശന നടപടിയുമായി സിൻഡിക്കേറ്റ് ബാങ്ക്\nഫിന്‍കെയര് സ്മോള് ഫിനാന്‍സ് ബാങ്ക് (എസ്എഫ്ബി) കേരളത്തിൽ പ്രവർത്തനം തുടങ്ങി


Advocate A Jayasankar's facebook post about P Chidambaram | ആന്റണിയും മൻമോഹൻ സിംഗുമൊഴിച്ച് സകല കോൺഗ്രസുകാരും ജാഗ്രത! പരിഹാസവുമായി ജയശങ്കർ - Malayalam Oneindia\nUpdated: Wed, Dec 4, 2019, 18:02 [IST]\nഐഎന്‍എക്‌സ് മീഡിയ കേസില് അറസ്റ്റിലായ മുന് കേന്ദ്ര മന്ത്രി പി ചിദംബരംത്തിന് ജാമ്യം ലഭിച്ചതിന് പിന്നാലെ പരിഹാസവുമായി അഡ്വക്കേറ്റ് എ ജയശങ്കര് രംഗത്ത്. ഫേസ്ബുക്ക് പോസ്റ്റിലാണ് ജയശങ്കറിന്റെ പരിഹാസം. ചിദംബരം ആഭ്യന്തര മന്ത്രിയായിരുന്നപ്പോള് കൂട്ടിലിട്ട തത്തയായിരുന്ന സിബിഐ അമിത് ഷായുടെ കീഴില് കൂട് തുറന്ന് വിട്ട കടുവയാണ് എന്നാണ് ജയശങ്കറിന്റെ പോസ്റ്റ്.\nഫേസ്ബുക്ക് പോസ്റ്റിന്റെ പൂര്‍ണ രൂപം വായിക്കാം: ' മുതിർന്ന കോൺഗ്രസ് നേതാവും മുൻ കേന്ദ്രമന്ത്രിയുമായ പളനിയപ്പൻ ചിദംബരത്തിന് സുപ്രീംകോടതി ജാമ്യം അനുവദിച്ചു. അന്വേഷണവുമായി സഹകരിക്കണം, രാജ്യം വിട്ടുപോകരുത്, പരസ്യ പ്രസ്താവന നടത്തരുത് എന്നൊക്കെയാണ് വ്യവസ്ഥകൾ. രാജകുടുംബാംഗം, ശതകോടീശ്വരൻ, ഹാർവാഡ് ബിരുദധാരി, സുപ്രീംകോടതിയിലെ മുതിർന്ന അഭിഭാഷകൻ, മുൻ കേന്ദ്ര ആഭ്യന്തരമന്ത്രി എന്നീ തൊങ്ങലുകളൊക്കെ ഉണ്ടായിട്ടും വീടിന്റെ മതിൽചാടി അദ്ദേഹത്തെ അറസ്റ്റ് ചെയ്യാൻ സിബിഐക്കു ധൈര്യമുണ്ടായി.\nജാമ്യം കിട്ടാൻ 106 ദിവസം വേണ്ടിവന്നു. പച്ചമരത്തോട് ഇങ്ങനെയെങ്കിൽ ഉണങ്ങിയതിന്റെ അവസ്ഥ എന്താകും? ചിദംബരം ആഭ്യന്തരമന്ത്രി ആയിരുന്നപ്പോൾ, കൂട്ടിലടച്ച തത്തയായിരുന്നു സിബിഐ. അമിത് ഷായുടെ കീഴിൽ കൂടു തുറന്നു വിട്ട കടുവയാണ് സിബിഐ. ആൻ്റണിയും മൻമോഹൻ സിങ്ങുമൊഴിച്ച് സകല കോൺഗ്രസുകാരും ജാഗ്രത!'\n106 ദിവസത്തെ ജയില് വാസത്തിന് ശേഷമാണ് പി ചിദംബരത്തിന് സുപ്രീം കോടതി ജാമ്യം അനുവദിച്ചിരിക്കുന്നത്. ഐഎന്‍എക്‌സ് മീഡിയയുമായി ബന്ധപ്പെട്ട ഇടപാടില് കളളപ്പണം വെളുപ്പിച്ചു എന്നതാണ് പി ചിദംബരത്തിന് എതിരെ എന്‍ഫോഴ്‌മെന്റ് ഡയറക്ടറേറ്റ് രജിസ്റ്റര് ചെയ്തിരിക്കുന്ന കേസ്. ഉപാധികളോടെയാണ് സുപ്രീം കോടതി ജാമ്യം അനുവദിച്ചിരിക്കുന്നത്. കോടതിയുടെ അനുമതി ഇല്ലാതെ വിദേശത്ത് പോകരുതെന്നും രണ്ട് ലക്ഷം രൂപയും അതേ തുകയ്ക്ക് ആള്‍ജാമ്യവും ഉപാധികളിലുണ്ട്.\nfacebook post p chidambaram congress cbi amit shah പി ചിദംബരം സിബിഐ സുപ്രീം കോടതി കോൺഗ്രസ് അമിത് ഷാ\nAdvocate A Jayasankar's facebook post about P Chidambaram


OOmman chandy in Karnadaka | നമ്മുടെ ഉമ്മന് ചാണ്ടി തിരക്കിലാണ്, അങ്ങ് കര്‍ണ്ണാടകയില്, രാവിലെ ഇന്ദിര കാന്റിനില് നിന്ന് ഇഡ്ഡലിയും സാമ്പാറും, അപ്രതീക്ഷിത അതിഥിയെ കണ്ടു തടിച്ചു കൂടി ജനങ്ങള് | Mangalam\nSunday, June 16, 2019 Last Updated 24 Min 24 Sec ago English Edition\nSaturday 05 May 2018 08.47 PM\nനമ്മുടെ ഉമ്മന് ചാണ്ടി തിരക്കിലാണ്, അങ്ങ് കര്‍ണ്ണാടകയില്, രാവിലെ ഇന്ദിര കാന്റിനില് നിന്ന് ഇഡ്ഡലിയും സാമ്പാറും, അപ്രതീക്ഷിത അതിഥിയെ കണ്ടു തടിച്ചു കൂടി ജനങ്ങള്\nബംഗ്ലരു: കർണാടക സർക്കാർ സാധാരണക്കാർക്കു വേണ്ടി ആരംഭിച്ച ഇന്ദിരാ കാൻറീനിൽ അപ്രതീക്ഷിതമായി ഒരു വിഐപി അതിഥി എത്തി. ബംഗ്ലരുവിൽ തെരഞ്ഞെടുപ്പ് പ്രചരണത്തിനെത്തിയ മുൻ മുഖ്യമന്ത്രി ഉമ്മൻ ചാണ്ടിയാണ് ഇന്ദിര കാന്റീനിൽ രാവിലെ കാപ്പി കുടിക്കാനെത്തിയത്. കർണാടകയിലെ സിദ്ധരാമ സർക്കാർ പാവപ്പെട്ടവരായവർക്ക് വില കുറച്ച് ഭക്ഷണം ലഭിക്കുന്നതിന് തുടങ്ങിയതാണ് ഇന്ദിരാ കാന്റീൻ.\nരാവിലത്തെ ഭക്ഷണത്തിന് അഞ്ചു രൂപയും ഉച്ചഭക്ഷണത്തിന് പത്ത് രൂപയുമാണ് ചാർജ്. കർണാടകയിലെ എല്ലാ ഗ്രാമങ്ങളിലും ഇന്ദിരാ കാൻറീൻ തുറന്നിട്ടുണ്ട്. ഏകദേശം ആയിരത്തോളം ആളുകൾ ഒരു കാന്റീനിൽ നിന്ന് ഭക്ഷണം കഴിക്കാനെത്തും. കാൻറീനിനെപ്പറ്റി അറിഞ്ഞ ഉമ്മൻ ചാണ്ടി രാവിലത്തെ കാപ്പികുടി ജലഹള്ളി പീനിയായിലുള്ള ഇന്ദിരാ കാൻറീനിലാക്കുകയായിരുന്നു. മകൻ ചാണ്ടി ഉമ്മനും ഉമ്മൻ ചാണ്ടിക്കൊപ്പമെത്തിയിരുന്നു. ചേരിപ്രദേശത്ത് ആദ്യമായി കാപ്പി കുടിക്കാനെത്തിയ വി.ഐ.പി യെ കാണാനും ഫോട്ടോ എടുക്കാനുമായി നിരവധി ആളുകളാണ് തടിച്ചു കൂടിയത്.\nസിദ്ധരാമയ്യ സർക്കാരിന്റെ ഇത്തവണത്തെ തെരഞ്ഞെടുപ്പ് പ്രചരണത്തിന്റെ പ്രധാന ആയുധങ്ങളിലൊന്നാണ് ഇന്ദിരാ കാന്റീൻ. എല്ലാ കാന്റീനുകളും ഒരേ മോഡലിലാണ് നിർമ്മിച്ചിരിക്കുന്നത്. ടോക്കൺ എടുത്ത് ഭക്ഷണം വാങ്ങുന്നവർക്ക് പുറത്തിരുന്നു ഭക്ഷണം കഴിക്കുന്നതിനുള്ള ക്രമീകരണവും ഏർപ്പെടുത്തിയിട്ടുണ്ട്.\nകർണാടക സർക്കാർ പാവങ്ങൾക്ക് ചെയ്ത ഏറ്റവും നല്ല നടപടികളിലൊന്നാണ് ഇന്ദിര കാന്റീനെന്ന് ഉമ്മൻ ചാണ്ടി പറഞ്ഞു. ഭക്ഷണം കഴിക്കാനെത്തിയവരുമായി കുശലം പറഞ്ഞ ഉമ്മൻ ചാണ്ടി കാൻറീനിന്റെ പ്രവർത്തനങ്ങൾ ചോദിച്ചറിഞ്ഞു


മഞ്ജുവിന്റെ ചിത്രങ്ങൾ മുടക്കാൻ ദിലീപ്...!!!! - B4blaze\nമഞ്ജു വാര്യരുടെ സിനിമകൾ മുടക്കാൻ ദിലീപ്.തന്റെ സുഹൃത്തിന്റെ സിനിമകൾ മുടക്കാൻ ദിലീപ് ശ്രമിക്കാറുണ്ടെന്ന് ഭാഗ്യലക്ഷ്മി . പല സംവിധായകരെയും ദിലീപ് മുടക്കുന്നതിന്റെ പറ്റി പറയാൻ വിളിച്ചിട്ടുണ്ട്.എന്നാൽ ഇപ്പോഴും അതിന്റെ പേരിൽ വിളിക്കാറുണ്ടെന്നും പറയുന്നു.തമിഴ് സിനിമ രംഗത്തുള്ളവരെ വിളിച്ചു മഞ്ജുവിനെ വെച്ച് സിനിമ ചെയ്യരുത് എന്ന് അവിശ്യപ്പെട്ടതായി ഭാഗ്യ ലക്ഷ്മി പറയുന്നു.മഞ്ജുവിന് എതിരെ അപകീര്‍ത്തികരമായ പ്രചരണങ്ങള് നടക്കുമ്പോഴും മറുപടി ഒന്നും പറയാതിരിക്കാന് ശ്രമിക്കുന്ന ആളാണ് മഞ്ജു. എന്നാല് ഇപ്പോള് മഞ്ജുവിനെ കുറിച്ച് അപകീര്‍ത്തികരമായ നിരവധി പ്രചരണങ്ങളാണ് നടക്കുന്നത്. ദീലീപ് മഞ്ജുവിന് എതിനെ നടത്തി കൊണ്ടിരിക്കുന്ന പല കാര്യങ്ങളും നമ്മള് അറിയുന്നുണ്ട്.\nനടി ആക്രമിക്കപ്പെട്ട കേസില് സാക്ഷിയായ അനൂപിനെ മൊഴി നല്‍കാന് ദിലീപിന്റെ അഭിഭാഷകന് പഠിപ്പിക്കുന്ന ശബ്ദരേഖ കഴിഞ്ഞ ദിവസം പുറത്ത് വന്നിരുന്നു. മഞ്ജു വാര്യര് മദ്യപാനിയായിരുന്നെന്നും മറ്റുമുള്ള അപകീര്‍ത്തികരമായ കാര്യങ്ങളായിരുന്നു ഈ ശബ്ദരേഖയില് ഉണ്ടായിരുന്നത്. മഞ്ജുവിന് നേരെ ഇത്തരം വ്യാജ പ്രചരണങ്ങള് നടക്കുന്നതിനിടയിലാണ് മഞ്ജുവിന് വേണ്ടി സംസാരിച്ച് ഭാഗ്യ ലക്ഷ്മി എത്തിയത്.\nRelated Topics:Bhagya lakshmiDileepManju warrier\nമിസ് കേരളപട്ടം നേടി പ്രതീഷിക്കാതെ സിനിമയിൽ വന്ന നായിക!!\nബറോസ് ചിത്രം അവസാന ഘട്ടത്തിലേക്ക് റിപ്പോർട്ട്!!


വോൾവോ XC40 റീചാർജ്; അറിഞ്ഞിരിക്കേണ്ട അഞ്ച് കാര്യങ്ങൾ - Malayalam DriveSpark\nവോൾവോ XC40 റീചാർജ്; അറിഞ്ഞിരിക്കേണ്ട അഞ്ച് കാര്യങ്ങൾ\nPublished: Tuesday, October 22, 2019, 8:30 [IST]\nലോകത്തിലെ ഏറ്റവും സുരക്ഷിതമായ വാഹന നിർമ്മാതാക്കളിൽ ഒരാളായി അറിയപ്പെടുന്ന വോൾവോ മറ്റ് വ്യവസായ ഭീമന്മാരായ പോർഷ, മെർസിഡീസ് ബെൻസ്, ജാഗ്വർ, ഔഡി തുടങ്ങിയവരുടെ പാത പിന്തുടർന്ന് ഒരു പൂർണ്ണ ഇലക്ട്രിക്ക് മോഡലായ XC40 റീചാർജിനെ അടുത്തിടെ വിപണിയിൽ അവതരിപ്പിച്ചു.\nവരാനിരിക്കുന്ന എല്ലാ വോൾവോ ഇവികളെയും പോലെ റീചാർജ് എന്ന പേരിലാകും XC40-യെയും വിൽപ്പനക്കെത്തിക്കുക. അടുത്ത അഞ്ച് വർഷത്തിനുള്ളിൽ കമ്പനി വിപണിയിലെത്തിക്കുന്ന അഞ്ച് സമ്പൂർണ്ണ ഇലക്ട്രിക്ക് മോഡലുകളിൽ ആദ്യത്തെ വാഹനമാണ് XC40.\n2025-ഓടെ ആഗോള വിൽപ്പനയുടെ പകുതിയും ഇലക്ട്രിക്ക് വാഹനങ്ങളെ വഹിക്കാനാണ് വോൾവോ ലക്ഷ്യമിടുന്നത്. സ്വീഡിഷ് നിർമ്മാതാക്കളുടെ ഏറ്റവും പുതിയ ഇലക്ട്രിക്ക് മോഡലിനെക്കുറിച്ച് തീർച്ചയായും അറിഞ്ഞിരിക്കേണ്ട അഞ്ച് കാര്യങ്ങൾ ഇതാ.\nഏതൊരു ഇലക്ട്രിക്ക് വാഹനത്തെക്കുറിച്ചും അറിഞ്ഞിരിക്കേണ്ട ആദ്യത്തേതും പ്രധാനവുമായ കാര്യം അതിന്റെ മൈലേജാണ്. XC40 റീചാർജിൽ വാഗ്ദാനം ചെയ്യുന്ന 78 കിലോവാട്ട് ബാറ്ററി പൂർണ ചാർജിൽ 400 കിലോമീറ്റർ അല്ലെങ്കിൽ 249 മൈൽ വരെ മൈലേജ് നൽകുമെന്നാണ് വോൾവോ അവകാശപ്പെടുന്നത്.\n11 കിലോവാട്ട് AC ചാർജർ അല്ലെങ്കിൽ 150 കിലോവാട്ട് DC ഫാസ്റ്റ് ചാർജർ വഴി ചാർജിംഗ് ലഭ്യമാകും. 40 മിനിറ്റിനുള്ളിൽ 80 ശതമാനം ചാർജ് നൽകാനാകുമെന്ന് കമ്പനി അവകാശപ്പെടുന്നു.\nപരമ്പരാഗത XC40-യിലുള്ള സ്റ്റൈലിംഗ് തന്നെയാണ് വാഹനത്തിന്റെ പുറംമോഡിയിലും അകത്തളത്തും ഉൾപ്പെടുത്തിയിരിക്കുന്നത്. സ്റ്റാൻഡേർഡ് XC40-ൽ നിന്നുള്ള ഫ്രണ്ട് ഗ്രില്ലിന് പകരം പുതിയ സീൽ‌ഡ് ഫാസിയ കൂട്ടിച്ചേർത്തിട്ടുണ്ട്.\nകൂടാതെ, ഫ്രണ്ട് ബമ്പർ, ഒ‌ആർ‌വി‌എമ്മുകൾ, റൂഫ് എന്നിവയുടെ ചുറ്റിനും കറുത്ത നിറം നൽകിയിട്ടുണ്ട്. ബാറ്ററി പായ്ക്ക് കാറിന്റെ അണ്ടർ‌ഫ്ലോറിലാണ് സ്ഥാപിച്ചിരിക്കുന്നത്. ഇത് വാഹനത്തിന്റെ ഗ്രൗണ്ട് ക്ലിയറൻസ് കുറയ്ക്കും. എന്നാൽ ഇത് വികസിതമായ ലഗേജ് ഏരിയയ്ക്ക് വഴിയൊരുക്കും.\nഗൂഗിളിന്റെ ആൻഡ്രോയിഡ് ഓപ്പറേറ്റിംഗ് സിസ്റ്റം നൽകുന്ന ക്യാബിനുള്ളിൽ ഒരു പുതിയ ഇൻഫോടെയ്ൻമെന്റ് യൂണിറ്റാണ് XC40 റീചാർജ് വാഗ്ദാനം ചെയ്യുന്നത്. ഇതിൽ വോൾവോയുടെ ഓൺ കോൾ ഡിജിറ്റൽ കണക്റ്റ് കാർ ടെക് അവതരിപ്പിക്കും. കൂടാതെ OTA അപ്‌ഡേറ്റുകൾ സ്വീകരിക്കാനും കഴിയും.\nകമ്പസ്റ്റൻ എഞ്ചിൻ മോഡലിന് ഫൈവ് സ്റ്റാർ യൂറോ NCAP സുരക്ഷാ റേറ്റിംഗും ഉണ്ട്. കൂടാതെ സുരക്ഷാ സാങ്കേതികവിദ്യയും വാഹനത്തിൽ ഉൾക്കൊള്ളുന്നു.\nപോൾസ്റ്റാർ2പോലെ XC40 ഇവി കോംപാക്റ്റ് മോഡുലാർ ആർക്കിടെക്ചർ (CMA) പ്ലാറ്റ്‌ഫോമിനെ അടിസ്ഥാനമാക്കിയുള്ളതാണ്. XC40 റീചാർജിൽ രണ്ട് 204 bhp ഇലക്ട്രിക്ക് മോട്ടോറുകളാണ് പ്രവർത്തിക്കുന്നത്.\nഓരോ ആക്‌സിലിലും ഘടിപ്പിച്ചിരിക്കുന്ന ഇവ 408 bhp കരുത്തും 660 Nm torque ഉം വാഗ്ദാനം ചെയ്യുന്നു. ഈ എഞ്ചിൻ സജ്ജീകരണം വാഹനത്തെ 4.9 സെക്കൻഡിൽ 0-100 കിലോമീറ്റർ വേഗത കൈവരിക്കാൻ പ്രാപ്‌തമാക്കുന്നു.\nസ്വീഡിഷ് കാർ നിർമ്മാതാക്കളായ വോൾവോ XC40 റീചാർജിന്റെ വില ഇതുവരെ വെളിപ്പെടുത്തിയിട്ടില്ല. എന്നാൽ ഇതിന്റെ വില പോൾസ്റ്റാർ2ന- സമാനമായിരിക്കുമെന്നാണ് സൂചന. അതായത് ഏകദേശം 45.85 ലക്ഷം രൂപ.\nഇലക്ട്രിക്ക് ക്രോസ്ഓവർ എസ്‌യുവി 2020 അവസാനത്തോടെ അന്താരാഷ്ട്ര വിപണികളിൽ ലഭ്യമാകുമെന്നാണ് പ്രതീക്ഷ. അതിനാൽ, 2021-ന്റെ തുടക്കത്തിൽ XC40 റീചാർജ് ഇന്ത്യയിലേക്കെത്തിയേക്കും.\nFive Things To Know About Volvo EV XC40 Recharge. Read more Malayalam\nStory first published: Tuesday, October 22, 2019, 8:30 [IST]


അധ്യയനം ഓണ്‍ലൈനിലാകുമ്പോള് ശ്രദ്ധിക്കാം ഇക്കാര്യങ്ങള് | Online learning amid covid-19: challenges for teachers and parents\nഅധ്യയനം ഓണ്‍ലൈനിലാകുമ്പോള് ശ്രദ്ധിക്കാം ഇക്കാര്യങ്ങള്\nMay 28, 2020, 01:16 PM IST\nകൊറോണക്കാലത്ത് പഠനം ഓണ്‍ലൈനിലാകുമ്പോള് അധ്യാപകരും രക്ഷിതാക്കളും കൂടുതല് ജാഗ്രത പാലിക്കേണ്ടിയിരിക്കുന്നു\n# സ്മിത സതീഷ്\nപുതിയ അധ്യയന വര്‍ഷം വരികയായി. ഇതുവരെയുള്ളതില്‍നിന്ന് വ്യത്യസ്തമായി ഒരുപാട് പുതിയ അനുഭവങ്ങളാണ് ഇത്തവണ കാത്തിരിക്കുന്നത്. ഓണ്‍ലൈന് ക്ലാസുകള് സജീവമാകുന്നതോടെ മഴയില് കുടപിടിച്ച് സ്‌കൂളിലേക്ക് പോകുന്ന കാഴ്ച ഇത്തവണ കുറവായിരിക്കും. പക്ഷെ കൊറോണക്കാലത്ത് ജീവിക്കണമെങ്കില് അകത്ത് ഇരിക്കാന് പഠിച്ചേപറ്റൂ. ഒരോ വീടും വിദ്യാലയമായി മാറുന്നു. ഇത്തവണ മക്കള് അടുത്തുതന്നെ കാണും. എന്നാല് ഓണ്‍ലൈന് ക്ലാസുകളില് പങ്കെടുക്കാന് കൈയില് ഫോണ് നിര്‍ബന്ധം എന്ന സ്ഥിതി. അതുകൊണ്ടുതന്നെ അധ്യാപകരും രക്ഷിതാക്കളും ഇത്തവണ കുട്ടികളെ കൂടുതല് ശ്രദ്ധിക്കണം.\nകുട്ടികളുടെ ഫോണ് ഉപയോഗം മാതാപിതാക്കളെ അടുത്ത പ്രശ്‌നത്തില് എത്തിക്കരുത്. സ്‌കൂള് അധികൃതര് രക്ഷിതാക്കളെ ക്ലാസ് സമയം അറിയിക്കുന്നത് നല്ലതാണ്. അനാവശ്യമായ ഫോണ് ഉപയോഗം കുറയ്ക്കാന് ഇത് സഹായിക്കും. മാതാപിതാക്കള്‍ക്ക് ക്ലാസിനെക്കുറിച്ചും ഇതിന്റെ രീതികളെ കുറിച്ചും ചെറുവിവരണം നല്‍കാം. മിക്കവരും ഇതിനെക്കുറിച്ച് അജ്ഞരാണ്. ഏതുതരം ക്ലാസ്, എത്ര സമയം, ഏത് രീതിയില് ആണ് നടത്തുന്നത് എന്നെല്ലാം രക്ഷിതാക്കള് അറിഞ്ഞിരിക്കണം .\nവാട്ട്‌സ്ആപ്പ് ക്ലാസ്, സൂം ക്ലാസ് എന്നൊക്കെ പറഞ്ഞ് ഫോണ് കൈക്കലാക്കുന്ന വിരുതന്‍മാരുടെ എണ്ണം ഈ അവധിക്കാലത്ത് കൂടിയിട്ടുണ്ട്. മാതാപിതാക്കള്‍ക്ക് ക്ലാസിന്റെ സമയം അറിയാത്തത് കൊണ്ടാണ് ഈ പ്രശ്‌നമുണ്ടാകുന്നതെന്ന് പലരും ചൂണ്ടിക്കാണിക്കുന്നു. പല സ്‌കൂളുകളും നോട്ട്‌സ് അയക്കുന്ന രീതിയുമുണ്ട്. ഒരുവീട്ടില് ഒന്നിലധികം കുട്ടികളുള്ളപ്പോള് ഒരേ സമയം രണ്ട് ക്ലാസുകളില് പങ്കെടുക്കുകയെന്നതും ബുദ്ധിമുട്ടാണ്.\nകുട്ടികളെ അടുത്തു കണ്ട് പഠിപ്പിച്ച അധ്യാകര്‍ക്ക്് ഇനി പുതിയ രീതിയുമായി പൊരുത്തപ്പെടണം. പലരും സോഷ്യല് മീഡിയ ഉപയോഗിക്കാത്തവരാണ്. പുതിയ സംവിധാനവും അതിന്റെ ഉപയോഗ രീതികളുമെല്ലാം അറിയണം. ചിലയിടത്ത് മാതാപിതാക്കള് കുട്ടികള്‍ക്കൊപ്പം ഇരിക്കുന്നതും അധ്യാപകര്‍ക്ക് പ്രയാസമാകുന്നുണ്ട്.\nഅധ്യാപകര് വര്‍ഷങ്ങളായി പിന്‍തുടര്‍ന്നുവന്ന രീതി ഒറ്റയടിക്ക് മാറ്റേണ്ട സ്ഥിതിയാണുള്ളത്.\nസ്റ്റാഫ് റൂം മിസ്സിങ് ഒരു പ്രധാന ഇമോഷണല് ഘടകമാണ്.\nപുതിയ രീതിയില് മാതാപിതാക്കളുമായി നിരന്തര ആശയവിനിമയം അത്യാവശ്യമാണ്.\nവീട്ടിലെ പണികള് വേറെയുമുണ്ടാകും\nനിര്‍ത്താതെയുള്ള ഫോണ് ഉപയോഗവും വെല്ലുവിളിയാണ്.\nകുട്ടികളുടെ പഠന രീതിയും സമയവും അറിയണം\nവാട്ട്‌സ്അപ്പ് നോട്ട്‌സ് ശ്രദ്ധിക്കണം\nക്ലാസിനെപ്പറ്റി അവരുടെ അഭിപ്രായം കേള്‍ക്കുമ്പോള് ക്ലാസില് ശ്രദ്ധിക്കുന്നുണ്ടോ എന്നറിയാം.\nഅധ്യാപകരുമായി നിരന്തര ആശയവിനിമയം വേണം\nപഠന സമയം കഴിഞ്ഞാല് കുട്ടികള്‍ക്ക് ഫോണ് കൊടുക്കരുത്\nഇന്റര്‍നെറ്റ് ലോക്കുകള് ചിലതിന് വേണം\nനിങ്ങളുടെ പേഴ്‌സണല് ഫോണ് കൊടുക്കുമ്പോള് ശ്രദ്ധിക്കണം\nനിങ്ങളെ കണ്ട് കുട്ടികള് പഠിക്കും അത് മറക്കണ്ട. നല്ലത് ഒരു മിനിമം സൗകര്യമുള്ള ടാബ്‌ലെറ്റ് വാങ്ങിനല്‍കുന്നതാണ്. വൈഫെ ആവശ്യം കഴിഞ്ഞാല് ഓഫാക്കുക. നിങ്ങളുടെ ആവശ്യത്തിന് ഫോണ് ഡേറ്റ ആണ് നല്ലത്. ഫോണില് ഹോട്ട് സ്‌പോട്ട് ഓണ് ആണോ എന്ന് നോക്കണം, കുട്ടികള് ദുരുപയോഗം ചെയ്യാനുള്ള സാഹചര്യങ്ങള് കഴിവതും ഒഴിവാക്കുക.\nകുട്ടികള് അറിഞ്ഞു പെരുമാറുക\nകുട്ടികള് പുതിയ പഠനിരീതി ഉള്‍ക്കൊണ്ട് ഉത്തരവാദിത്തത്തോടെ പെരുമാറേണ്ടത് അത്യാവശ്യമാണ്. സാഹചര്യം ദുരുപയോഗം ചെയ്യാതെ ഗൗരവത്തോടെതന്നെ ക്ലാസുകളില് പങ്കെടുക്കുക. മാതാപിതാക്കളെ അനാവശ്യമായി ബുദ്ധിമുട്ടിക്കരുത്. നിങ്ങള്‍ക്ക് നിങ്ങളുടെ മാതാപിതാക്കളെ പറ്റിക്കാന് എളുപ്പമാണ് എന്നാല് ചെയ്യുന്നതിന്റെ പരിണതഫലം എന്താകുമെന്ന് എപ്പോഴും ചിന്തിക്കുക.\n(സെക്കോളജിസ്റ്റും മുന് ജുവനൈല് ജസ്റ്റിസ് ബോര്‍ഡ് മെമ്പറുമാണ് ലേഖിക)\nContent Highlights: Online learning amid covid-19: challenges for teachers and parents\nതിരുവനന്തപുരം: എ.പി.ജെ. അബ്ദുള് കലാം സാങ്കേതിക സര്‍വകലാശാല ജനുവരി 31 മുതല് ..\nബെംഗളൂരുവിലെ സ്വകാര്യ സ്‌കൂളുകളില് 'കോവിഡ് ഫീസ്' ഏര്‍പ്പെടുത്തുന്നു


പിഗ്മെന്റ് വയലറ്റ് 23-കോറിമാക്സ് വയലറ്റ് ആർ‌എൽ‌എസ് - സിയ കെമിക്കൽസ്\nപിഗ്മെന്റ് വയലറ്റ് 23-കോറിമാക്സ് വയലറ്റ് ആർ‌എൽ‌എസ്\nപിഗ്മെന്റ് വയലറ്റ് 23 ന്റെ സാങ്കേതിക പാരാമീറ്ററുകൾ\nവർണ്ണ സൂചിക നമ്പർ. പിഗ്മെന്റ് വയലറ്റ് 23\nഉത്പന്നത്തിന്റെ പേര് കോറിമാക്സ് വയലറ്റ് RLS\nലൈറ്റ് ഫാസ്റ്റ്നെസ് (കോട്ടിംഗ്) 7\nസവിശേഷതകൾ: കുറഞ്ഞ വിസ്കോസിറ്റി, ഉയർന്ന ഗ്ലോസ്സ്, ഉയർന്ന വർണ്ണ ശക്തി.\nഓട്ടോമോട്ടീവ് പെയിന്റുകൾ, വാസ്തുവിദ്യാ കോട്ടിംഗുകൾ, കോയിൽ കോട്ടിംഗുകൾ, ഇൻഡസ്ട്രിയൽ പെയിന്റുകൾ, പൊടി കോട്ടിംഗുകൾ, പ്രിന്റിംഗ് പേസ്റ്റുകൾ, പിവിസി, റബ്ബർ, പി‌എസ്, പി‌പി, പി‌ഇ, പി‌യു, ഓഫ്‌സെറ്റ് ഇങ്കുകൾ, ജലത്തെ അടിസ്ഥാനമാക്കിയുള്ള മഷി, ലായക മഷി, യുവി ഇങ്ക് എന്നിവയ്ക്ക് ശുപാർശ ചെയ്യുന്നു.\nഭൗതികവും രാസപരവും ആയ ഗുണവിശേഷങ്ങൾ:\nനിറം അല്ലെങ്കിൽ ഇളം: നീല പർപ്പിൾ\nആപേക്ഷിക സാന്ദ്രത: 1.40-1.60\nബൾക്ക് ഡെൻസിറ്റി / (lb / gal): 11.7-13.3\nദ്രവണാങ്കം / ℃: 430-455\nശരാശരി കണിക വലുപ്പം / μm: 0.04-0.07\nകണങ്ങളുടെ ആകൃതി: ഘന / വടി\nനിർദ്ദിഷ്ട ഉപരിതല വിസ്തീർണ്ണം / (m2 / g): 45-102\npH മൂല്യം / (10% സ്ലറി): 6.2\nഉൽപ്പന്ന ഉപയോഗം:പിഗ്മെന്റ് വയലറ്റ് 23 പ്രധാനമായും കോട്ടിംഗുകൾ, മഷി, റബ്ബർ, പ്ലാസ്റ്റിക് എന്നിവയുടെ നിറത്തിനും സിന്തറ്റിക് നാരുകളുടെ നിറത്തിനും ഉപയോഗിക്കുന്നു.\nപിഗ്മെന്റിന്റെ 124 തരം വാണിജ്യ ഫോർമുലേഷൻ ബ്രാൻഡുകളുണ്ട്. ശക്തവും അസാധാരണവുമായ ആപ്ലിക്കേഷനോടുകൂടിയ ഒരുതരം നീല വയലറ്റ് ഇനമാണ് കാർബാസോസൈൻ, കൂടാതെ മോണോലൈറ്റ് വയലറ്റ് ആർ‌എന്റെ പ്രത്യേക ഉപരിതല വിസ്തീർണ്ണം 74 മീ2/ ഗ്രാം ആണ്. കോട്ടിംഗ്, മഷി അച്ചടി, പ്ലാസ്റ്റിക്, ഫാബ്രിക് പ്രിന്റിംഗ്, ഡൈയിംഗ് തുടങ്ങി വിവിധ മേഖലകളിൽ ഇത് വ്യാപകമായി ഉപയോഗിക്കുന്നു. കളറിംഗ് ചെയ്യുമ്പോൾ വാർണിഷ് ചെയ്യാൻ നല്ല വേഗതയുണ്ട്. എയർ ഡ്രൈയിംഗ് പെയിന്റ്, ഓട്ടോമൊബൈൽ പെയിന്റ് ഒഇഎം, ബേക്കിംഗ് പെയിന്റ് എന്നിവയ്ക്കായി ഇത് ഉപയോഗിക്കാം, പ്രത്യേകിച്ചും സി‌യു‌പി‌സി ടോണറും ശക്തമായ ലൈറ്റ് ടോണും ഉള്ള ലാറ്റക്സ് പെയിന്റിനായി. പ്ലാസ്റ്റിക് കളറിംഗിനായി ഇത് ഉപയോഗിക്കാം, പോളിയോലിഫിനിൽ 280 heat ചൂട് പ്രതിരോധവും ഉയർന്ന നിറം നിലനിർത്തലും (1/3 എസ്ഡി ഉള്ള എച്ച്ഡിപിഇയ്ക്ക് 0.07% പിഗ്മെന്റ് ഏകാഗ്രത ആവശ്യമാണ്); പോളിസ്റ്റർ, പി‌ഇ എന്നിവയുടെ കളറിംഗിനും ഇത് ഉപയോഗിക്കാം.\nസിന്തസിസ് തത്വം: കാർബസോൾ ഒരു അസംസ്കൃത വസ്തുവായി ഉപയോഗിക്കുന്നു, ഒരു ഘട്ടം വിപരീത കാറ്റലിസ്റ്റിന്റെ സാന്നിധ്യത്തിൽ സാധാരണ സമ്മർദ്ദത്തിലാണ് എൻ-എഥിലേഷൻ നടത്തുന്നത്, കൂടാതെ 2-അമിനോ-എൻ-എഥൈൽകാർബസോൾ സമന്വയിപ്പിക്കുന്നതിന് ഒരു നൈട്രേഷൻ പ്രതികരണവും കുറയ്ക്കൽ പ്രതികരണവും നടത്തുന്നു; 3,5,6-ടെട്രാക്ലോറോപാരക്വിനോൺ (ക്ലോറാനിൽ) ഘനീഭവിക്കുന്നതിനും മോതിരം അടയ്ക്കുന്നതിനും പ്രതിപ്രവർത്തിക്കുകയും ഫിൽട്ടർ ചെയ്യുകയും വെള്ളത്തിൽ കഴുകുകയും ക്രൂഡ് കാർബസോൾ വയലറ്റ് ലഭിക്കുന്നതിന് ഉണക്കുകയും ചെയ്യുന്നു; അവസാനമായി, സി‌ഐ പിഗ്മെന്റ് വയലറ്റ് 23 ലഭിക്കാൻ കുഴച്ചതോ കുഴച്ചതോ ആയ പൊതു പിഗ്മെന്റേഷൻ ചികിത്സ.\nഅപരനാമങ്ങൾപിഗ്മെന്റ് വയലറ്റ് RL; 51319; സിഐ പിഗ്മെന്റ് വയലറ്റ് 23; 8,18-ഡിക്ലോറോ -5,15-ഡൈതൈൽ -5,15-ഡൈഹൈഡ്രോഡിൻഡോളോ (3,2-ബി:3', 2'-മീ) ട്രൈ-ഫിനോഡയോക്സൈൻ; സിഐ 51319; ഡിൻഡോലോ (3,2-ബി:3', 2'-എം-) ട്രൈഫെനോഡിയോക്സൈൻ, 8,18-ഡിക്ലോറോ -5,15-ഡൈതൈൽ -5,15-ഡൈഹൈഡ്രോ-; കാർബസോൾ ഡയോക്സൈൻ വയലറ്റ്; കാർബസോൾ വയലറ്റ്; ക്രോമോഫൈൻ വയലറ്റ് RE; സയനാദൂർ വയലറ്റ്; ഡയോക്സൈൻ വയലറ്റ്; ഡയോക്സൈൻ പർപ്പിൾ; ഇ.ബി വയലറ്റ്4ബി 7906; EMC വയലറ്റ് RL 10; ഫാസ്റ്റോജൻ സൂപ്പർ വയലറ്റ് RN; ഫാസ്റ്റോജൻ സൂപ്പർ വയലറ്റ് RN-S; ഫാസ്റ്റോജൻ സൂപ്പർ വയലറ്റ് ആർ‌ടി‌എസ്; ഫാസ്റ്റോജൻ സൂപ്പർ വയലറ്റ് ആർ‌വി‌എസ്; ഹീലിയോ ഫാസ്റ്റ് വയലറ്റ് ബിഎൻ; ഹെലിയോഫാസ്റ്റ് റെഡ് വയലറ്റ് ഇഇ; ഹെലിയോജൻ വയലറ്റ്; ഹെലിയോജൻ വയലറ്റ് ആർ ടോണർ; ഹോസ്റ്റേപ്പർ വയലറ്റ് RL; ഹോസ്റ്റാപെർം വയലറ്റ് ആർ‌എൽ സ്പെഷ്യൽ; ഹോസ്റ്റാപെർം വയലറ്റ് ആർ‌എൽ സ്പെഷ്യൽ 14-4007; തടാകം ഫാസ്റ്റ് വയലറ്റ് RL; തടാകം ഫാസ്റ്റ് വയലറ്റ് RLB; ലയനോജെൻ വയലറ്റ് ആർ 6100; ലയനോജെൻ വയലറ്റ് RL; ലയനോൾ വയലറ്റ് എച്ച്ആർ; മോണോലൈറ്റ് ഫാസ്റ്റ് വയലറ്റ് ആർ; പിവി ഫാസ്റ്റ് വയലറ്റ് BL; പിവി ഫാസ്റ്റ് വയലറ്റ് RL-SPE; പാലിയോജൻ വയലറ്റ് 5890; പാലിയോജൻ വയലറ്റ് എൽ 5890; സ്ഥിരമായ വയലറ്റ്; സ്ഥിരമായ വയലറ്റ് ആർ; സാൻ‌ഡോറിൻ വയലറ്റ് BL; സാൻ‌യോ സ്ഥിരം വയലറ്റ് BL-D 422; സുമികാക്കോട്ട് ഫാസ്റ്റ് വയലറ്റ് RSB; സുമിതോൺ ഫാസ്റ്റ് വയലറ്റ് RL; സുമിതോൺ ഫാസ്റ്റ് വയലറ്റ് RL 4R; സുമിതോൺ ഫാസ്റ്റ് വയലറ്റ് ആർ‌എൽ‌എസ്; സിമുലർ ഫാസ്റ്റ് വയലറ്റ് ബിബിഎൽ; സിമുലർ ഫാസ്റ്റ് വയലറ്റ് BBLN; Unisperse വയലറ്റ് BE; വൈനമോൺ വയലറ്റ്2ബി; 8,18-ഡിക്ലോറോ -5,15-ഡൈതൈൽ -5,15-ഡൈഹൈഡ്രോഡിൻഡോളോ (3,2-ബി:3', 2'-മീ) ട്രൈഫെനോഡിയോക്സൈൻ; ഡിൻഡോലോ (3,2-ബി:3', 2'-മീ) ട്രൈഫെനോഡിയോക്സൈൻ, 8,18-ഡിക്ലോറോ -5,15-ഡൈതൈൽ -5,15-ഡൈഹൈഡ്രോ-; 8,18-ഡിക്ലോറോ -5,15-ഡൈതൈൽ -5,15-ഡൈഹൈഡ്രോകാർബസോളോ [3 ', 2': 5,6] [1,4] ഓക്സാസിനോ [2,3-ബി] ഇൻഡോലോ [2,3-ഐ] ഫിനോക്സൈൻ\nപിഗ്മെന്റ് വയലറ്റ് 19-കോറിമാക്സ് വയലറ്റ് E5B02\nപിഗ്മെന്റ് വയലറ്റ് 19-കോറിമാക്സ് വയലറ്റ് ഇ3ബി\nപിഗ്മെന്റ് വയലറ്റ് 19-കോറിമാക്സ് വയലറ്റ് ER02


ആപ്പിൽ പൊട്ടിത്തെറി; 20 കോടി വാങ്ങി കെജരിവാൾ സീറ്റ് വിറ്റെന്ന് ആരോപണം; സിറ്റിംഗ് എംഎൽഎ രാജിവച്ചു\nJul 8, 2020, 08:22 pm IST\nJan 14, 2020, 10:41 pm IST\nന്യൂഡൽഹി: ഡൽഹി നിയമസഭാ തെരഞ്ഞെടുപ്പിനുള്ള സ്ഥാനാർത്ഥി പ്രഖ്യാപനത്തിന് പിന്നാലെ ആംആദ്മി പാർട്ടിയിൽ പൊട്ടിത്തെറി. കെജരിവാൾ 20 കോടി രൂപവാങ്ങി സീറ്റ് വിറ്റുവെന്നാരോപിച്ച് സിറ്റിംഗ് എംഎൽഎ രാജിവച്ചു. ബദര്‍പ്പൂര് സിറ്റിംഗ് എംഎല്‍എ എന് ഡി ശര്‍മ്മയാണ് ആരോപണമുന്നയിച്ച് രാജിവച്ചിരിക്കുന്നത്.\nഇന്ന് വൈകുന്നേരമാണ് ആംആദ്മി പാർട്ടിയുടെ സ്ഥാനാർത്ഥികളെ പ്രഖ്യാപിച്ചത്. എൻഡി ശർമ്മ പട്ടികയിൽ നിന്ന് ഒഴിവാക്കപ്പെട്ടു. തുടർന്നാണ് കെജരിവാളിനെതിരെ ആരോപണവുമായി അദ്ദേഹം രംഗത്തെത്തിയത്. അതേസമയം, സീറ്റ് നൽകാത്തതിനാലാണ് ശർമ്മ ആരോപണമുന്നയിക്കുന്നതെന്ന ന്യായീകരണവുമായി ചില ആപ്പ് നേതാക്കൾ രംഗത്തെത്തിയിട്ടുണ്ട്. എന്നാൽ മുതിർന്ന നേതാക്കളോ കെജരിവാളോ വിഷയത്തിൽ ഇതുവരെ പ്രതികരിക്കാൻ തയ്യാറായിട്ടില്ല.\nആകെയുള്ള 70 സീറ്റുകളിലേക്കുള്ള സ്ഥാനാർത്ഥികളെയാണ് ആപ്പ് ഇന്ന് പ്രഖ്യാപിച്ചിരിക്കുന്നത്. 46 സിറ്റിംഗ് എംഎല്‍എമാര് പട്ടികയില് ഇടംപിടിച്ചപ്പോള് 15 എംഎല്‍എമാരെ പട്ടികയില് നിന്ന് ഒഴിവാക്കി. ഫെബ്രുവരി എട്ടിനാണ് ഡൽഹിയിൽ തെരഞ്ഞെടുപ്പ്.


ഈ തെരഞ്ഞെടുപ്പില് താരം ട്രോളുകള് • Suprabhaatham\nMay 15, 2016 | 11:06 pm IST\nതിരുവനന്തപുരം: ഈ തെരഞ്ഞെടുപ്പ് വ്യത്യസ്തമാകുന്നത് നവമാധ്യമങ്ങളുടെ ഉപയോഗത്തിലാണ്. രാഷ്ട്രീയ പാര്‍ട്ടികളെയും സ്ഥാനാര്‍ഥികളെയും പരിഹസിച്ചും കുറ്റപ്പെടുത്തിയുമൊക്കെയുള്ള പോസ്റ്റുകളും കമന്റുകളും നവമാധ്യമങ്ങള് വന് ആഘോഷമാക്കി മാറ്റി.\nട്രോളുകള് താരങ്ങളായി മാറിയ പ്രചാരണ ദിനങ്ങളായിരുന്നു ഇന്നലെ വരെ. പ്രതിപക്ഷ നേതാവ് വി.എസ് അച്യുതാനന്ദന് ഫേസ്ബുക്കും ട്വിറ്ററും തുടങ്ങി ലൈക്കുകള് നേടിയത് ഈ തെരഞ്ഞെടുപ്പിലായിരുന്നു. കഴിഞ്ഞ തദ്ദേശ തെരഞ്ഞെടുപ്പ് മുതല് തുടങ്ങിയ ഈ ഹൈടെക് വോട്ട് പിടുത്തം നവമാധ്യമങ്ങളിലെ ട്രോളര്‍മാര്‍ക്കാണ് കൂടുതല് സഹായകമായത്.\nപ്രധാനമന്ത്രി നരേന്ദ്രമോദിയുടെ സൊമാലിയന് പരാമര്‍ശമാണ് ഏറ്റവും ഒടുവില് ട്രോളുകളായി മാറിയത്. പാര്‍ട്ടി പ്രചാരണ പരസ്യമായിരുന്നു ആദ്യം മുന്നണികള് പരീക്ഷിച്ചത്. പ്രചാരണ പരസ്യം പിന്നീട് ട്രോളുകള്‍ക്ക് വഴിമാറുകയായിരുന്നു.\nപ്രധാനമന്ത്രി നരേന്ദ്രമോദിയുടെ സൊമാലിയന് പരാമര്‍ശത്തെതുടര്‍ന്ന് പോ മോനേ മോഡി എന്ന ഹാഷ് ടാഗ് പോലും കേരളം ഏറ്റെടുത്തു. വി.എസ് ട്വിറ്ററിലൂടെ ട്വീറ്റ് ഇട്ട് പ്രധാനമന്ത്രിയേയും വെള്ളാപ്പള്ളി നടേശനെ പോലും ആക്രമിച്ചു. വോട്ട് പിടിക്കാന് മാത്രം മണ്ഡലത്തിലെത്തുന്ന സ്ഥാനാര്‍ഥികളെയും ചെയ്യാത്ത കാര്യങ്ങള് ചെയ്തുവെന്ന് പെരുപ്പിച്ചുകാണിക്കുന്ന സ്ഥാനാര്‍ഥികളെയും പരിഹസിക്കുകയും വിമര്‍ശിക്കുകയും ചെയ്യുന്ന ട്രോളുകളും ലൈക്കുകള് വാരിക്കൂട്ടി.\nപ്രചാരണ സമയത്ത് താരമായി മാറിയ ട്രോളുകള് വിധിയെഴുത്തിനുശേഷം സൂപ്പര്‍താരങ്ങളായി മാറുമെന്നത് തീര്‍ച്ച.


ഭീകരർക്ക് അന്ത്യശാസനവുമായി സൈന്യം; കീഴടങ്ങുക, അല്ലെങ്കിൽ മരിക്കാൻ തയ്യാറാകുക |\nഭീകരർക്ക് അന്ത്യശാസനവുമായി സൈന്യം; കീഴടങ്ങുക, അല്ലെങ്കിൽ മരിക്കാൻ തയ്യാറാകുക\nജമ്മു കാശ്മീരിലെ ഭീകരർക്ക് അന്ത്യ ശാസനവുമായി ഇന്ത്യൻ ആർമി. കീഴടങ്ങുക, ഇല്ലെങ്കിൽ മരിക്കാൻ തയ്യാറാകുക എന്നാണ് സൈന്യത്തിന്റെ അന്ത്യ ശാസനം. ആർമി ചിനാർ കോപ്‌സ് കമാൻഡൻ ജീത് സിംഗ് ഡിൽസണാണ് ശ്രീനഗറിൽ വിളിച്ചു ചേർത്ത വാർത്താ സമ്മേളനത്തിൽ ഭീകരർക്ക് മുന്നറിയിപ്പ് നൽകിയത്.\nആയുധമെടുത്ത നിങ്ങളുടെ മക്കളോട് കീഴടങ്ങാൻ തയ്യാറാകാൻ ആവശ്യപ്പെടണമെന്ന് എല്ലാ അമ്മമാരോടും അപേക്ഷിക്കുകയാണെന്നും ജീത് സിംഗ് പറഞ്ഞു. കീഴടങ്ങിയില്ലെങ്കിൽ കാശ്മീരിൽ തോക്കെടുത്ത എല്ലാവരെയും ഇല്ലാതാക്കുമെന്നും അദ്ദേഹം മുന്നറിയിപ്പ് നൽകി\n← പെരിയ ഇരട്ട കൊലപാതകം: ലോക്കൽ കമ്മിറ്റി അംഗം പീതാംബരനെ സിപിഎമ്മിൽ നിന്ന് പുറത്താക്കി\nരാഷ്ട്രീയബോധമുള്ളവർ ഇത്തരം കൊലപാതകം ചെയ്യില്ലെന്ന് മുഖ്യമന്ത്രി, പ്രതികളെ പിടികൂടാൻ കർശന നിർദേശം →\nബീഹാറിൽ മസ്തിഷ്‌ക മരണത്തെ തുടർന്ന് മരിച്ച കുട്ടികളുടെ എണ്ണം 128 ആയി; നിതീഷ് കുമാറിനും മന്ത്രിമാർക്കുമെതിരെ കേസെടുത്തു\n24 മണിക്കൂർ നീണ്ട കുത്തിയിരിപ്പ് പ്രതിഷേധം; ഒടുവിൽ സോൻഭദ്ര കൂട്ടക്കൊലയിൽ മരിച്ചവരുടെ ബന്ധുക്കളെ കാണാൻ പ്രിയങ്കക്ക് അനുമതി\nടിക് ടോക് ആപ്പിന് നിരോധനം; പ്ലേ സ്റ്റോറിൽ നിന്ന് ആപ്പ് നീക്കം ചെയ്തു


FACT CHECK: ഈ ദൃശ്യങ്ങള് അയോധ്യ റെയില്‍വേ സ്റ്റേഷന്‍റെതല്ല, ഗുജറാത്തിലെ ഗാന്ധിനഗര് കാപിറ്റല് സ്റ്റേഷന്‍റെതാണ്... | FactCrescendo | The leading fact-checking website in India\nഇക്കഴിഞ്ഞ ദിവസം മുതൽ ദിവസങ്ങളിൽ ഇതിൽ ഒരു വീഡിയോ സാമൂഹ്യ മാധ്യമങ്ങളിൽ പ്രചരിക്കുന്നുണ്ട്. പുതുതായി നവീകരിച്ച ഒരു റെയിൽവേ സ്റ്റേഷനാണ് വീഡിയോ ദൃശ്യങ്ങളിൽ കാണുന്നത്. ആഡംബര ഹോട്ടലിന് സമാനമായി നവീകരിച്ച ഈ റെയിൽവേ സ്റ്റേഷൻ അയോധ്യയിലെതാണ് എന്നാണ് പോസ്റ്റ് അവകാശപ്പെടുന്നത്.\nജയ് ശ്രീറാം 🚩\nഅയോധ്യ സിറ്റി.. ഭഗവാൻ ശ്രീരാമന്റെ ചിത്രങ്ങൾ ആലേഖനം ചെയ്ത പുതിയ മോഡൽ റെയിൽവേ സ്റ്റേഷൻ ❤ എന്ന അടിക്കുറിപ്പ് വീഡിയോയ്ക്ക് നല്‍കിയിട്ടുണ്ട്.\nശ്രീരാമ ക്ഷേത്രം നിര്‍മ്മിക്കുന്നതിന് മുന്നോടിയായി മനോഹരമായ രീതിയില് റെയിൽവേ സ്റ്റേഷൻ നിര്‍മ്മാണം പൂര്‍ത്തിയാക്കി എന്നാണ് അവകാശപ്പെടുന്നത്. ഞങ്ങൾ വീഡിയോയെ കുറിച്ച് അന്വേഷിച്ചു. ഈ വീഡിയോയ്ക്ക് അയോധ്യയുമായി യാതൊരു ബന്ധവുമില്ല എന്ന് കണ്ടെത്തി.\nഞങ്ങൾ വീഡിയോയെ കുറിച്ച് കൂടുതല് അന്വേഷിച്ചപ്പോള് ഗുജറാത്തിലെ ഗാന്ധിനഗര് ക്യാപിറ്റൽ റെയിൽവേ സ്റ്റേഷന്‍റെ ദൃശ്യങ്ങളാണ് എന്ന് കണ്ടു. വീഡിയോയിൽ റെയിൽവേ സ്റ്റേഷന്‍റെ പരിസരം ചിത്രീകരിക്കുന്നതിനിടെ പിരമിഡ് രൂപത്തിലുള്ള ഒരു മന്ദിരം കാണാം. ഇത് ഗാന്ധിനഗര് മഹാത്മാ മന്ദിര് എക്സിബിഷൻ ഹാൾ ആണ്. നിർമ്മിക്കുന്ന വേളയിലെ ദൃശ്യങ്ങൾ ട്വിറ്റർ പേജിൽ പ്രസിദ്ധീകരിച്ചിരുന്നു. നമ്പർവൺ റെയിൽവേ സ്റ്റേഷൻ എന്ന് വിശേഷിപ്പിച്ച് നിര്‍മ്മാണ വേളയിലെ ദൃശ്യങ്ങൾ യുട്യൂബില് ലഭ്യമാണ്. ദൃശ്യങ്ങൾ പോസ്റ്റില് നൽകിയിരിക്കുന്ന ദൃശ്യങ്ങൾക്ക് സമാനമാണ് എന്ന് വ്യക്തമാകും.\nഈ റെയില്‍വേ സ്റ്റേഷന് വരുന്ന ജൂലൈ 22 ന് പ്രധാനമന്ത്രി നരേന്ദ്ര മോദി വിര്‍ച്വലായി ഉത്ഘാടനം ചെയ്യും എന്നാണ് വാര്‍ത്തകള്. പഞ്ച നക്ഷത്ര ഹോട്ടല്, ഹരിത കെട്ടിടം, അത്യാധുനിക ലൈറ്റ് സംവിധാനങ്ങള് എന്നിങ്ങനെ ഏറെ പ്രത്യേകതകള് ഉള്ളതാണ് റെയില്‍വേ സ്റ്റേഷന്. പ്രധാനമന്ത്രിയുടെ യുട്യൂബ് ചാനലില് ഗാന്ധിനഗര് കാപ്പിറ്റല് റെയില്‍വേ സ്റ്റേഷന് പദ്ധതിയുടെ വീഡിയോ നല്‍കിയിട്ടുണ്ട്. ഇതില് പോസ്റ്റിലെ വീഡിയോയില് നല്‍കിയിരിക്കുന്ന സമാന ദൃശ്യങ്ങള് കാണാം.\nറെയില്‍വേ സ്റേഷന്‍റെ നിര്‍മ്മാണ ചുമതല ഗാന്ധിനഗര് റെയില്‍വേ ആന്‍റ് അര്‍ബന് ഡെവലപ്പ്‌മെന്‍റ് കോര്‍പ്പറേഷന് ലിമിറ്റഡ്(GARUD) എന്ന സര്‍ക്കാര് സ്ഥാപനത്തിനായിരുന്നു. അവരുടെ വെബ്‌സൈറ്റില് നിര്‍മ്മാണത്തിന്‍റെ വിവിധ ഘട്ടങ്ങളുടെ ചിത്രങ്ങള് നല്‍കിയിട്ടുണ്ട്.\nഅതുപോലെ തന്നെ അയോധ്യ റെയില്‍വേ സ്റ്റേഷന്‍റെ മനോഹരമായ ദൃശ്യങ്ങള് റെയില്‍വേ മന്ത്രാലയം യുട്യൂബില് പ്രസിദ്ധീകരിച്ചിട്ടുണ്ട്. രണ്ടു ദൃശ്യങ്ങളും ശ്രദ്ധിച്ചാല് രണ്ടും രണ്ടാണെന്ന് എളുപ്പം വ്യക്തമാകും.\nപോസ്റ്റിലെ പ്രചരണം പൂര്‍ണ്ണമായും തെറ്റാണ്. ഗുജറാത്തിലെ ഗാന്ധിനഗര് റെയില്‍വേ സ്റ്റേഷന് നവീകരിച്ചതിനു ശേഷമുള്ള ദൃശ്യങ്ങളാണ് അയോധ്യയിലെ റെയില്‍വേ സ്റ്റേഷന്‍റെ പേരില് പ്രചരിപ്പിക്കുന്നത്. അയോധ്യ റെയില്‍വേ സ്റ്റേഷന്‍റെ നിര്‍മാണം പൂര്‍ത്തിയായിട്ടില്ല.\nTitle:ഈ ദൃശ്യങ്ങള് അയോധ്യ റെയില്‍വേ സ്റ്റേഷന്‍റെതല്ല, ഗുജറാത്തിലെ ഗാന്ധിനഗര് കാപിറ്റല് സ്റ്റേഷന്‍റെതാണ്…


#jacob thomas Archives | Page2of6| Keralabhooshanam.com | Breaking News, Latest News, Kerala, India and World news\nHome»Posts tagged with»#jacob thomas (Page 2)\nBy on 20/03/2018 featured slider, KERALA, LATEST, NEWS, Sliding News\nകൊച്ചി: ഡിജിപി ജേക്കബ് തോമസിനെതിരെ കോടതിയലക്ഷ്യ നടപടി. ഏപ്രില് രണ്ടിന് നേരിട്ട് ഹാജരാകണമെന്നാണ് ജേക്കബ് തോമസിന് ഹൈക്കോടതിയുടെ നിര്‍ദേശം. രണ്ട് ജഡ്ജിമാരെക്കുറിച്ച് ജേക്കബ് തോമസ് നടത്തിയ പരാമര്‍ശത്തിലാണ് നടപടി. ഹൈക്കോടതി ജഡ്‌ജിമാരായ പി.ഉബൈദ്, എബ്രഹാം മാത്യു എന്നിവർക്കെതിരെയാണ് ജേക്കബ് തോമസ് ഗുരുതര ആരോപണങ്ങൾ ഉന്നയിച്ചത്. ഹൈക്കോടതിയിൽ നിന്ന് തനിക്കെതിരെ തുടർച്ചയായി പരാമർശമുണ്ടാകുന്നതിന് പിന്നിൽ ഗൂഢാലോചനയുണ്ടെന്നും ഇതിനെതിരെ അന്വേഷിക്കണമെന്നും ആവശ്യപ്പെട്ട് കേന്ദ്രവിജിലൻസ് കമ്മീഷണർക്കും സുപ്രീംകോടതി ചീഫ് ജസ്റ്റിസിനും ജേക്കബ് തോമസ് പരാതി നൽകിയിരുന്നു. സർക്കാരിനെതിരായ പരാമർശത്തിന്റെ പേരിൽ സസ്‌പെൻഷനിലുള്ള […]\n‘എനിക്കെതിരെ ഉന്നത ഗൂഢാലോചന നടക്കുന്നു’; ജേക്കബ് തോമസ് കേന്ദ്ര വിജിലന്‍സ് കമ്മീഷണര്‍ക്ക് പരാതി നല്‍കി\nBy on 09/03/2018 featured slider, KERALA, LATEST, NEWS, Sliding News\nതിരുവനന്തപുരം: തനിക്കെതിരെ ഉന്നത ഗൂഢാലോചന നടക്കുന്നതായി ഡിജിപി ജേക്കബ് തോമസ്. കേന്ദ്ര വിജിലന്‍സ് കമ്മീഷണര്‍ക്ക് ഇതു സംബന്ധിച്ച് ജേക്കബ് തോമസ് പരാതി നല്‍കി. ഹൈക്കോടതി ജഡ്ജിമാരായ പി.ഉബൈദ്, എബ്രഹാം മാത്യു എന്നിവര്‍ക്ക് ഗൂഢാലോചനയില് പങ്കുണ്ടെന്നും ജേക്കബ് തോമസ് പരാതിയില് ഉന്നയിച്ചു. ചീഫ് സെക്രട്ടറി മുഖേനെയാണ് പരാതി നല്‍കിയത്. പാറ്റൂര്, ബാര്‍കോഴ കേസുകളിലെ പുനപരിശോധിക്കണമെന്നും വിജിലന്‍സ് കേസുകള് ജഡ്ജിമാര് ദുര്‍ബലമാക്കിയെന്നും പരാതിയില് പറയുന്നു. ഇക്കാര്യത്തില് നിഷ്പക്ഷമായ അന്വേഷണം നടത്തണമെന്നും ജേക്കബ് തോമസ്. 2017 ഫെബ്രുവരി ആദ്യം മുതൽ തനിക്കെതിരെയുള്ള […]\nകള്ളനും കള്ളനെ പിടിക്കുന്നവരും തമ്മില് ഏറെ നാള് സൗഹൃദം പറ്റില്ലെന്ന് ജേക്കബ് തോമസ്\nBy on 08/02/2018 featured slider, KERALA, NEWS, TOP STORY\nന്യൂഡൽഹി: കള്ളനും കള്ളനെ പിടിക്കുന്നവരും തമ്മിൽ ഏറെനാൾ സൗഹൃദം പറ്റില്ലെന്ന് മുൻ വിജിലൻസ് ഡയറക്ടർ ജേക്കബ് തോമസ്. അഴിമതി പുറത്തുകൊണ്ടുവരുന്നവരെ സംരക്ഷിക്കുന്ന വിസിൽ ബ്ലോവർ നിയമപ്രകാരം സംരക്ഷണം ആവശ്യപ്പെട്ടു കോടതിയിൽ സമീപിച്ചത് വിശദീകരിക്കുകയായിരുന്നു ജേക്കബ് തോമസ്. രാഷ്ട്രീയ അഴിമതിക്കാരുടെ ഭാഗത്തുനിന്നാണ് തനിക്കെതിരെ ഭീഷണിയുണ്ടായതെന്നും അദ്ദേഹം വ്യക്തമാക്കി. അഴിമതി നടത്തുന്നവർക്ക് അതിനെ എതിർക്കുന്നവരുമായി ഒന്നിച്ചുപോകാൻ കഴിയില്ല. രാഷ്ട്രീയ അഴിമതിക്കാരുടെ ഭാഗത്തുനിന്നാണ് എനിക്കെതിരെ ഭീഷണിയുണ്ടായത്. അഴിമതിയെകുറിച്ച് പറയുന്നവർക്കു സംരക്ഷണം ലഭിക്കുന്നതിനാണ് കോടതിയെ സമീപിച്ചത്. കള്ളനും കള്ളനെ പിടിക്കുന്നവരും തമ്മിൽ ഏറെനാൾ […]\nനിലപാടിലുറച്ച് ജേക്കബ് തോമസ്; ഓഖിയിലെ വിമര്‍ശനം വസ്തുതകളുടെ അടിസ്ഥാനത്തില്\nBy on 05/02/2018 featured slider, KERALA, LATEST, NEWS\nതിരുവനന്തപുരം: ഓഖിയിലെ വിമര്‍ശനം വസ്തുതകളുടെ അടിസ്ഥാനത്തിലെന്ന് ജേക്കബ് തോമസ്. നിലപാട് വ്യക്തമാക്കി സര്‍ക്കാരിന് മറുപടി നല്‍കി. ഓഖിയില് സംസ്ഥാനം കൃത്യമായ മുന്നറിയിപ്പ് നല്‍കിയില്ല. പഠന റിപ്പോര്‍ട്ടിന്റെ അടിസ്ഥാനത്തിലാണ് നിയമവാഴ്ചയെ കുറിച്ച് പറഞ്ഞതെന്നും ജേക്കബ് തോമസ് പറഞ്ഞു. സസ്‌പെന്‍ഷനില് കഴിയുന്ന ഡിജിപി ജേക്കബ് തോമസിനെതിരെ കടുത്ത നടപടികളുണ്ടാകുമെന്ന സൂചന നല്‍കുന്നതായിരുന്നു കുറ്റപത്രം. സംസ്ഥാനത്ത് നിയമവാഴ്ച പൂര്‍ണമായി തകര്‍ന്നുവെന്ന ഐഎംജി മേധാവിയായ ജേക്കബ് തോമസിന്റെ അഭിപ്രായ പ്രകടനം മാപ്പര്‍ഹിക്കാത്ത കുറ്റമാണെന്ന് സര്‍ക്കാര് കുറ്റപത്രത്തില് പറയുന്നു. നിയമവാഴ്ച തകര്‍ന്നാല് രാഷ്ട്രപതി ഭരണം ഏര്‍പ്പെടുത്തണമെന്നാണ് […]\nസര്‍ക്കാരിനെതിരെ ജേക്കബ് തോമസ്; സംസ്ഥാനത്ത് നിയമ വാഴ്ചയില്ല; അഴിമതിക്ക് എതിരെ നിലകൊള്ളാന് ജനങ്ങള് പേടിക്കുന്നു\nBy on 09/12/2017 featured slider, KERALA, LATEST, NEWS, Sliding News\nസംസ്ഥാനത്ത് നിയമവാഴ്ചയില്ലെന്ന് ഐഎംജി ഡയറക്ടര് ജേക്കബ് തോമസ്. അഴിമതിക്കെതിരെ നിലകൊള്ളാന് ജനങ്ങള് ഇതുകൊണ്ടാണ് പേടിക്കുന്നതെന്നും അദ്ദേഹം പറഞ്ഞു. എത്ര പേര് മരിച്ചുവെന്നോ കാണാതായെന്നോ ആര്‍ക്കും അറിയില്ല. പണക്കാരനാണ് കടലില്‍പോയതെങ്കില് ഇങ്ങനെ ആകുമോ എന്നും ജേക്കബ് തോമസ് ചോദിച്ചു. സുതാര്യതയെക്കുറിച്ച് ഇന്ന് ആരും പറയുന്നില്ലെന്നും അദ്ദേഹം പറഞ്ഞു. വിശ്വാസമുണ്ടെങ്കില് ഭരണാധികാരികള്‍ക്ക് ജനങ്ങളുടെ അടുത്ത് പോയി നില്‍ക്കാം. അഴിമതിക്കാരെല്ലാം ഒന്നാണ്. സുനാമി പാക്കേജിലെ 1600 കോടി രൂപ അടിച്ചുമാറ്റി. സുനാമി ഫണ്ട് ഉപയോഗിച്ചിരുന്നുവെങ്കില് ചെല്ലാനത്ത് ഇന്ന് ഈ കാഴ്ച കാണേണ്ടിവരുമായിരുന്നില്ലെന്നും അദ്ദേഹം […]\nവിജിലന്‍സില് നിന്ന് മാറ്റിയതിന്റെ കാര്യവും കാരണവും പിന്നീടു പറയാം; ഇപ്പോള് താന് കൂട്ടിലല്ല: ജേക്കബ് തോമസ്\nBy on 19/06/2017 featured slider, KERALA, LATEST, NEWS, Sliding News\nതിരുവനന്തപുരം: രണ്ടരമാസത്തെ അവധിക്കുശേഷം ഡിജിപി ജേക്കബ് തോമസ് തിരികെ സര്‍വീസിലേക്ക്. സര്‍ക്കാര് ജീവനക്കാര്‍ക്കു വിദഗ്ധപരിശീലനം നല്‍കുന്ന സ്ഥാപനമായ ഐഎംജിയുടെ ഡയറക്ടറായി ഒരുവര്‍ഷത്തേക്കാണു നിയമനം. കാലാവധി തികയ്ക്കുമെന്ന് ഒരുറപ്പുമില്ലെന്ന് പറഞ്ഞ ജേക്കബ് തോമസ് ഇപ്പോള് താന് കൂട്ടിലല്ലെന്നും ചുമതലയേറ്റ ശേഷം വ്യക്തമാക്കി. വിജിലന്‍സ് തലപ്പത്തുനിന്നുള്ള മാറ്റത്തിന്റെ കാര്യവും കാരണവും പിന്നീടു പറയും. സര്‍ക്കാരാണോ താനാണോ ആദ്യം പറയുകയെന്നു നോക്കാമെന്നും ജേക്കബ് തോമസ് മാധ്യമങ്ങളോടു പറഞ്ഞു. അവധി കഴിഞ്ഞു തിരിച്ചെത്തുന്ന ജേക്കബ് തോമസിന് ഏതു പദവി നല്‍കുമെന്ന അനിശ്ചിതത്വം നിലനിന്നിരുന്നു. […]\nജേക്കബ് തോമസ് ഐഎംജി ഡയറക്ടര്: ഉത്തരവിറങ്ങി\nതിരുവനന്തപുരം: ജേക്കബ് തോമസിന് ഐഎംജി ഡയറക്ടറായി നിയമനം. രണ്ടര മാസത്തെ അവധി ഇന്നലെ അവസാനിച്ചതിനെ തുടര്‍ന്നാണ് അദ്ദേഹത്തിന് പുതിയ തസ്തികയിലേയ്ക്ക് നിയമനം നല്‍കി ഉത്തരവിറങ്ങിയത്. വിജിലന്‍സ് ഡയറക്ടറായിരിക്കെയാണ് അദ്ദേഹം അവധിയില് പ്രവേശിച്ചത്. തിരികെ വരുമ്പോഴും അദ്ദേഹം ആ പദവി ആഗ്രഹിച്ചിരുന്നു. എന്നാല് ലോക്‌നാഥ് ബെഹ്‌റയെ വിജിലന്‍സ് തലപ്പത്ത് നിലനിര്‍ത്താന് സര്‍ക്കാര് തീരുമാനിച്ചതോടെയാണ് ജേക്കബ് തോമസിന് ഐഎംജി ഡയറക്ടറായി വരുന്നത്. സര്‍ക്കാര് ജീവനക്കാര്‍ക്ക് വിദഗ്ധ പരിശീലനം നല്‍കുന്ന സ്ഥാപനമാണ് ഇന്‍സ്റ്റിറ്റ്യൂട്ട് മാനേജ്‌മെന്റ് ഇന് ഗവണ്‍മെന്റ് (ഐഎംജി). സത്യജിത് രാജന് […]\nജേക്കബ് തോമസിന്റെ ആത്മകഥ ഇന്ന് പുറത്തിറങ്ങും\nBy on 22/05/2017 KERALA, LATEST, NEWS, Sliding News\nതൃശൂർ: ജേക്കബ് തോമസിന്റെ ആത്മകഥ ഇന്ന് പുറത്തിറങ്ങും. ‘സ്രാവുകൾക്കൊപ്പം നീന്തുമ്പോൾ’ പ്രകാശനം ഇന്ന് മുഖ്യമന്ത്രി പിണറായി വിജയന് നിർവഹിക്കും. 30 വർഷം നീണ്ട സർവീസ് കാലഘട്ടത്തെ കുറിച്ചുള്ള പല പരാമർശങ്ങളും പുസ്തകം പുറത്തിറങ്ങും മുമ്പ് തന്നെ വിവാദമായിരുന്നു. ബാർ കോഴ കേസിൽ മുൻ മന്ത്രി കെ. ബാബുവിനെതിരായ അന്വേഷണം താൻ ഉദ്ദേശിച്ച രീതിയില് മുന്നോട്ട് കൊണ്ടുപോകണ്ട എന്ന് തീരുമാനിച്ചത് ബാബുവിനെ സംരക്ഷിക്കേണ്ട ബാധ്യതയുള്ളവരായിരുന്നു. ഉദ്യോഗസ്ഥനെ ജനവിരുദ്ധനാക്കി ചിത്രീകരിക്കാൻ അന്നത്തെ മുഖ്യമന്ത്രി ഉമ്മൻ ചാണ്ടി വാർത്താസമ്മേളനം വിളിച്ചിരുന്നു. ഇതിൽ ഉൗന്നിയാണ് ജേക്കബ് […]\nവിജിലന്‍സ് ഡയറക്ടര് ജേക്കബ് തോമസിന്റെ അവധി ഇന്ന് അവസാനിക്കും\nBy on 02/05/2017 featured slider, KERALA, LATEST, NEWS, Sliding News\nതിരുവനന്തപുരം: സര്‍ക്കാര് നിര്‍ദേശത്തെ തുടര്‍ന്ന് അവധിയില് പ്രവേശിച്ച വിജിലന്‍സ് ഡയറക്ടര് ജേക്കബ് തോമസിന്റെ അവധി ഇന്ന് അവസാനിക്കും. എന്നാല്, ജേക്കബ് തോമസ് തിരികെ പ്രവേശിക്കുന്നത് സംബന്ധിച്ച അനിശ്ചിതത്വം തുടരുകയാണ്. വിജിലന്‍സിന് എതിരെ ഹൈക്കോടതി തുടര്‍ച്ചയായി വിമര്‍ശനമുന്നയിച്ച സാഹചര്യത്തിലാണ് ജേക്കബ് തോമസ് ഒരു മാസത്തെ അവധിയില് പ്രവേശിച്ചത്. മുഖ്യമന്ത്രിയുടെ നിര്‍ദേശത്തെ തുടര്‍ന്നായിരുന്നു തീരുമാനം. ജേക്കബ് തോമസിന് പകരം ഡിജിപി ലോക്‌നാഥ് ബെഹ്‌റയ്ക്കാണ് വിജിലന്‍സിന്റെ ചുമതല നല്‍കിയിരുന്നത്. എന്നാല്, മുന് ഡിജിപി സെന്‍കുമാറിന് പുനര്‍നിയമനം നല്‍കണമെന്ന സുപ്രീംകോടതി വിധി വന്നതോടെ […]\nജേക്കബ് തോമസ് ഇറക്കിയ സര്‍ക്കുലര് സര്‍ക്കാര് മരവിപ്പിച്ചു\nBy on 26/04/2017 KERALA, LATEST, NEWS, Sliding News\nജേക്കബ് തോമസിനെ തിരുത്തി സര്‍ക്കാര്. പരാതി ലഭിച്ചാല് യൂണിറ്റ് തലത്തില് തന്നെ നടപടിയെടുക്കാമെന്ന ജേക്കബ് തോമസിന്റെ സര്‍ക്കുലര് സര്‍ക്കാര് മരവിപ്പിച്ചു. അന്വേഷണത്തില് അന്തിമ തീരുമാനം വിജിലന്‍സ് ഡയറക്ടറുടെ അറിവോടെ മാത്രമേ പാടുള്ളുവെന്നാണ് പുതിയ ഉത്തരവ് . പുതിയ തീരുമാനം വിജിലസിന്റെ പ്രവര്‍ത്തനത്തെ ബാധിച്ചേക്കുമെന്ന് ആരോപണമുണ്ട്. അന്വേഷണ ഉദ്യോഗസ്ഥരുടെ സ്വതന്ത്രമായ പ്രവര്‍ത്തനത്തെ ബാധിക്കുന്നതാണ് പുതിയ സര്‍ക്കുലര്. വിജിലന്‍സ് ഡയറക്ടറായിരുന്ന ജേക്കബ് തോമസ് നിര്‍ബന്ധിത അവധിയിലേക്ക് പോയ ഉടനെയാണ് കേസെടുക്കാനുള്ള മാനദണ്ഡങ്ങള് പരിഷ്‌കരിച്ചുകൊണ്ട് സര്‍ക്കാര് ഉത്തരവിറക്കിയത്. വിജിലന്‍സിന്റെ അതാത് യൂണിറ്റുകളില് […]


‘ഡിജിറ്റല് ഇന്ത്യ വാരം’ജൂലൈ ഒന്നു മുതല് – malabarinews.com\n‘ഡിജിറ്റല് ഇന്ത്യ വാരം’ജൂലൈ ഒന്നു മുതല്\nകേന്ദ്ര സര്‍ക്കാറിന്റെ ആഭിമുഖ്യത്തില് ജൂലൈ ഒന്ന് മുതല് ജൂലൈ ഏഴ് വരെ വരെ നടത്തുന്ന ‘ഡിജിറ്റല് ഇന്ത്യ വാരം’ ജില്ലയില് വിപുലമായ പരിപാടികളോടെ സംഘടിപ്പിക്കും. ഇ- സാക്ഷരതയുടെയും ഇ-ഭരണത്തിന്റെയും സാധ്യതകള് പൊതുജനങ്ങള്‍ക്ക് പരിചയപ്പെടുത്തുന്നതിനും ഐ.ടി. അവബോധമുണ്ടാക്കുന്നതിനും ലക്ഷ്യമിട്ടുള്ള പരിപാടികളുടെ ജില്ലയിലെ ഏകോപന ചുമതല ‘അക്ഷയ’യും നാഷനല് ഇന്‍ഫര്‍മാറ്റിക് സെന്ററും നിര്‍വഹിക്കും.\nജൂലൈ ഒന്ന് വൈകീട്ട് നാലിന് ‘ഡിജിറ്റല് ഇന്ത്യ വാരാ’ഘോഷത്തിന്റെ ദേശീയതല ഉദ്‌ഘാടന പരിപാടിയില് പ്രധാനമന്ത്രി നരേന്ദ്ര മോഡി നടത്തുന്ന പ്രസംഗം കലക്‌ടറേറ്റ് സമ്മേളന ഹാളില് വെബ്‌കാസ്റ്റ് ചെയ്യും. കലക്‌ടറേറ്റ് മൈതാനിയിലെ ഇന്‍ഫര്‍മേഷന്- പബ്ലിക് റിലേഷന്‍സ് വകുപ്പിന്റെ വിഡിയോ വോളിലും പ്രസംഗം പ്രദര്‍ശിപ്പിക്കും. ജില്ലയിലെ തിരഞ്ഞെടുക്കപ്പെട്ട 12 സ്‌കൂളുകളിലും കോളെജുകളിലും പരിപാടിയുടെ തത്സമയ സംപ്രേഷണം നടക്കും. ജൂലൈ രണ്ട് മുതല് ഏഴ് വരെ ജില്ലയിലെ ഒന്‍പത് കോളെജുകളിലും മലപ്പുറം കേന്ദ്രീയ വിദ്യാലയ, എം.എസ്.പി. സ്‌കൂള് എന്നിവിടങ്ങളിലും സെമിനാറുകള് നടത്തും. മഞ്ചേരി ഏറനാട് നോളെജ് സിറ്റി, പെരിന്തല്‍മണ്ണ എം.ഇ.എ., കുറ്റിപ്പുറം എം.ഇ.എസ്., അരീക്കോട് സുല്ലമുസ്സലാം സയന്‍സ് കോളെജ്, കൊണ്ടോട്ടി, മലപ്പുറം, തിരൂര് ഗവ. കോളെജുകള്, മമ്പാട് എം.ഇ.എസ്., നിലമ്പൂര് അമല് എന്നീ കോളെജുകളിലാണ് സെമിനാറുകള് നടത്തുക. ജൂലൈ മൂന്നിന് രാവിലെ 9.30 ന് കലക്‌ടറേറ്റ് സമ്മേളന ഹാളില് യു.പി-ഹൈസ്‌കൂള്-ഹയര് സെക്കന്‍ഡറി സ്‌കൂള്- കോളെജ് വിദ്യാര്‍ഥികള്‍ക്കായി പ്രസംഗ മത്സരം നടക്കും.\n‘ഡിജിറ്റല് ഇന്ത്യ വാരാ’ഘോഷത്തിന്റെ ഔദ്യോഗിക ജില്ലാതല ഉദ്‌ഘാടനം ജൂലൈ നാലിന് രാവിലെ 11 ന് കലക്‌ടറേറ്റ് സമ്മേളന ഹാളില് വ്യവസായ- ഐ.ടി. വകുപ്പ് മന്ത്രി പി.കെ. കുഞ്ഞാലിക്കുട്ടി നിര്‍വഹിക്കും. അഞ്ച്, ആറ്, ഏഴ് തീയതികളില് ഡി.ടി.പി.സി.യുടെ സഹകരണത്തോടെ കോട്ടക്കുന്നില് ഫോട്ടോ- വിഡിയോ-ലേസര് പ്രദര്‍ശനം നടക്കും. ആറിന് സ്‌കൂള് വിദ്യാര്‍ഥികള്‍ക്കായി ക്വിസ് മത്സരം, ഡിജിറ്റല് പെയിന്റിങ് മത്സരം എന്നിവ സംഘടിപ്പിക്കും. ഏഴിന് നടക്കുന്ന സമാപന പരിപാടിയില് വിവിധ മത്സരങ്ങളിലെ വിജയികള്‍ക്ക് ട്രോഫിയും സര്‍ട്ടിഫിക്കറ്റുകളും നല്‍കും.\nജില്ലാ കലക്‌ടറുടെ ചേംബറില് നടന്ന ആലോചനാ യോഗത്തില് സബ് കലക്‌ടര് അമിത് മീണ അധ്യക്ഷനായി. അസി. കലക്‌ടര് രോഹിത് മീണ, ഡി.ടി.പി.സി. സെക്രട്ടറി വി. ഉമ്മര്‍കോയ, അക്ഷയ ജില്ലാ സെക്രട്ടറി കെ.പി. മുഹമ്മദ് ബഷീര്, നാഷനല് ഇന്‍ഫര്‍മാറ്റിക്‌സ് ഓഫീസര് കെ.പി. പ്രതീഷ്, കാലിക്കറ്റ് യൂനിവേസിറ്റി സിന്‍ഡിക്കറ്റ് അംഗം ഡോ. ആബിദ ഫാറൂഖി തുടങ്ങിയവര് പങ്കെടുത്തു.\nവാട്ട്‌സ്‌അപ്പ് വഴി ഷോര്‍ട്ട് ഫിലിം മത്സരം നടത്തും: ‘ഡിജിറ്റല് ഇന്ത്യ വാരം’ആഘോഷിക്കുന്നതിന്റെ ഭാഗമായി വാട്ട്‌സ്‌ആപ് വഴി ജില്ലാതല ഷോര്‍ട്ട് ഫിലിം മത്സരം നടത്തും. ഡിജിറ്റല് ഇന്ത്യയെ കുറിച്ച് അഞ്ച് മിനുട്ട് ദൈര്‍ഘ്യമുള്ള ഹ്രസ്വചിത്രം നിര്‍മിച്ച് ആര്‍ക്കും അയക്കാം. എന്‍ട്രികള് ജൂലൈ അഞ്ചിനകം 8547905833 നമ്പറിലേയ്‌ക്ക് വാട്ട്‌സ്‌ആപ് വഴി അയക്കണം. ഏഴിന് നടക്കുന്ന സമാപന പരിപാടിയില് മികച്ച ഹ്രസ്വചിത്ര നിര്‍മാതാക്കള്‍ക്ക് അവാര്‍ഡ് നല്‍കും.\nജില്ലയില് 28 വോട്ടെണ്ണല് കേന്ദ്രങ്ങള്\nPrevious PostPrevious ദോഹയില് കാറുകള് വില്‍പ്പന നടത്തുമ്പോള് സമ്മതപത്രം ഒപ്പിട്ട് വാങ്ങണം\nNext PostNext ജയലളിതയ്‌ക്ക് ആര്‍കെ നഗറില് ഉജ്ജ്വല വിജയം


റയലിന് തകർത്ത് ചെൽസി ചാമ്പ്യൻസ് ലീഗ് ഫൈനലിൽ | real madrid|UEFA Champions League|CHELSEA|Manchester city\nMay 6, 2021, 08:45 am IST\nറയൽ മാഡ്രിഡിനെ തകർത്ത് ചെൽസി യുവേഫ ചാമ്പ്യൻസ് ലീഗ് ഫൈനലിൽ. ഇന്ന് നടന്ന രണ്ടാം പാദ സെമിയിൽ ഏകപക്ഷികമായ രണ്ട് ഗോളുകൾക്ക് തോൽപ്പിച്ചാണ് ചെൽസി ഫൈനലിൽ കടന്നത്. ആദ്യ പാദത്തിൽ റയലിന്റെ തട്ടകത്തിൽ ചെൽസി സമനില പിടിച്ചിരുന്നു. ചാമ്പ്യൻസ് ലീഗ് ഫൈനലിൽ പ്രീമിയർ ലീഗ് വമ്പന്മാരായ മാഞ്ചസ്റ്റർ സിറ്റിയാണ് ചെൽസിയുടെ എതിരാളികൾ. 2012ന് ശേഷം ആദ്യമായാണ് ചെൽസി ചാമ്പ്യൻസ് ലീഗിന്റെ ഫൈനലിൽ എത്തുന്നത്. മത്സരത്തിന്റെ തുടക്കം മുതൽ ചെൽസിയാണ് മത്സരത്തിൽ ആധിപത്യം പുലർത്തിയത്.\nടിമോ വെർണറിന്റെ തകർപ്പൻ മുന്നേറ്റത്തിൽ ചെൽസി റയൽ മാഡ്രിഡിന്റെ വല കുലുക്കിയെങ്കിലും റഫറി ഓഫ് സൈഡ് വിളിച്ചത് ചെൽസിക്ക് തിരിച്ചടിയായി. എന്നാൽ 28-ാം മിനുട്ടിൽ കായ് ഹാവെർഡ്‌സിന്റെ ശ്രമം ബാറിൽ തട്ടി തെറിച്ചെങ്കിലും റീബൗണ്ട് ഹെഡറിലൂടെ വെർണർ ചെൽസിയ്‌ക്ക് ലീഡ് നേടി കൊടുത്തു.\nമത്സരത്തിന്റെ രണ്ടാം പകുതിയിൽ റയൽ മാഡ്രിഡ് കൂടുതൽ പന്ത് കൈവശം വെച്ച് ആധിപത്യം പുലർത്തിയെങ്കിലും അവസരങ്ങൾ കൂടുതലും സൃഷ്ട്ടിച്ചത് ചെൽസിയായിരുന്നു. നിരവധി അവസങ്ങളാണ് ചെൽസി രണ്ടാം പകുതിയിൽ നഷ്ടപ്പെടുത്തിയത്. തുടർന്ന് മത്സരം അവസാനിക്കാൻ അഞ്ച് മിനുട്ട് ബാക്കി നിൽക്കെ ചെൽസി രണ്ടാമത്തെ ഗോളും നേടി ജയം ഉറപ്പിക്കുകയായിരുന്നു.\nreal madrid UEFA Champions League CHELSEA Manchester city


Explained: കോവിഡ് പ്രതിരോധ കുത്തിവയ്പ്പിന് മുമ്പ് അറിഞ്ഞിരിക്കേണ്ട വസ്തുതകൾ – News18 Malayalam\nExplained: കോവിഡ് പ്രതിരോധ കുത്തിവയ്പ്പിന് മുമ്പ് അറിഞ്ഞിരിക്കേണ്ട വസ്തുതകൾ\nവൈറസിന്റെ വ്യാപനം അവസാനിപ്പിക്കാം എന്ന പ്രതീക്ഷയോടെ ലോകമെമ്പാടും വാക്സിനേഷൻ ഡ്രൈവ് ആരംഭിച്ചത്.\nLast Updated : June 23, 2021, 10:00 IST\nകോവിഡ്-19 ന് കാരണമാകുന്ന SARS COV2എന്ന വ്യാപനശേഷി കൂടിയ വൈറസ് ലോകത്തെ പിടിച്ചു കുലുക്കിയ വർഷമായിരുന്നു 2020. മനുഷ്യരാശിക്ക് ശാരീരികവും മാനസികവും വൈകാരികവും സാമ്പത്തികവുമായ ആഘാതമേൽപ്പിച്ച ഒരു ദുരന്തം കൂടിയായാരുന്നു കോവിഡ്. ഇതിനെ പ്രതിരോധിക്കാനായി നിരവധി ചികിത്സാ രീതികൾ പരീക്ഷിച്ചുവെങ്കിലും ഇതുവരെ ഒന്നും കൃത്യമായി പ്രവർത്തിക്കുന്നില്ല എന്നതാണ് വസ്തുത. ഈ സാഹചര്യത്തിലാണ് വൈറസിന്റെ വ്യാപനം അവസാനിപ്പിക്കാം എന്ന പ്രതീക്ഷയോടെ ലോകമെമ്പാടും വാക്സിനേഷൻ ഡ്രൈവ് ആരംഭിച്ചത്.\nസ്വന്തമായി സെല്ലുകളില്ലാത്ത വൈറസ് ശരീരത്തിലെ ആതിഥേയ സെല്ലിനെ ആശ്രയിച്ചാണ് വളർച്ച പ്രാപിക്കുന്നത്. വാക്സിൻ ശരീരത്തിലെ വൈറസിനെ കണ്ടെത്തി നശിപ്പിക്കുന്നതിനും വ്യാപനം കുറക്കുന്നതിനും ആവശ്യമായ രാസവസ്തുക്കൾ ഉത്പാദിപ്പിക്കുന്നു. ഇന്ത്യയിൽ കോവാക്സിൻ, കോവിഷീൽഡ് എന്നിങ്ങനെ രണ്ട് വാക്സിനുകൾ ലഭ്യമാണ്. വാക്സിനുമായി ബന്ധപ്പെട്ട ചില ചോദ്യങ്ങൾ ഞാൻ ഇവിടെ അഭിസംബോധന ചെയ്യാം.\nവാക്സിൻ കുത്തിവയ്പ് നിർബന്ധമാണോ?\nചികിത്സയോ വാക്സിനേഷനോ ഒരിക്കലും നിർബന്ധമല്ല. ഇത് പൂർണ്ണമായും സ്വീകരിക്കുന്നയാളുടെ തീരുമാനമാണ്. എന്നാൽ, വൈറസിനെതിരെ പോരാടുന്നതിന് വാക്സിൻ സഹായിക്കും. കൂടുതൽ ആളുകൾ വാക്സിൻ കുത്തിവയ്ക്കുന്നത് വൈറസ് വ്യാപനം കുറയ്ക്കുന്നതിനും സഹായിക്കും.\nAlso Read കോവിഷീല്‍ഡ് വാക്‌സിന്റെ ഇടവേള വര്‍ധിപ്പിച്ചത് ശാസ്ത്രീയ വിവരങ്ങളുടെ അടിസ്ഥാനത്തില്; കേന്ദ്ര ആരോഗ്യമന്ത്രി\nആരെല്ലാം വാക്സിൻ എടുക്കണം?\n18 വയസ്സിന് മുകളിലുള്ള എല്ലാവർക്കും വാക്സിൻ എടുക്കാം.2മുതൽ 18 വയസ്സ് വരെ പ്രായമുള്ളവരിലും പരീക്ഷണങ്ങൾ നടക്കുന്നതിനാൽ ഇവർക്കും വാക്സിൻ ഉടൻ ലഭ്യമാകും. ഗർഭിണികൾക്കും മുലയൂട്ടുന്ന സ്ത്രീകൾക്കും വാക്സിനുകൾ സുരക്ഷിതമാണോ എന്ന് ഇതുവരെ കണ്ടെത്തിയിട്ടില്ല. പ്രമേഹം, രക്തസമ്മർദ്ദം, അർബുദം, ഹൃദ്രോഗം, വൃക്കരോഗം, കരൾ രോഗം, തൈറോയ്ഡ് രോഗം, രോഗപ്രതിരോധ ശേഷി കുറഞ്ഞവർ എന്നിവർക്ക് രോഗ സാധ്യത കൂടുതലായതിനാൽ വാക്സിൻ എടുക്കണം. വാക്സിനേഷൻ സ്വീകരിക്കുന്ന സ്ഥലത്ത് കഴിക്കുന്ന മരുന്നുകളെക്കുറിച്ചും ഇവർ അറിയിക്കണം.\nആരെല്ലാം വാക്സിൻ എടുക്കരുത്?\nവാക്സിൻ സ്വീകരിക്കുമ്പോൾ ഏതെങ്കിലും മരുന്നിനോ വാക്‌സിനോ അലർജിയുണ്ടെങ്കിൽ വാക്സിനേഷൻ കേന്ദ്രത്തിലെ ആരോഗ്യ പ്രവർത്തകരെ അറിയിക്കണം. ആദ്യ ഡോസ് വാക്സിനിൽ അലർജിയുള്ള വ്യക്തി രണ്ടാമത്തെ ഡോസ് എടുക്കരുത്. പനി, ചുമ, ജലദോഷം തുടങ്ങിയ പ്രശ്നമുള്ളവർ രോഗലക്ഷണം മാറുന്നതു വരെ വാക്സിനേഷൻ സ്വീകരിക്കരുത്. ത്രോംബോസൈറ്റോപീനിയ (പ്ലേറ്റ്‌ലെറ്റുകളുടെ എണ്ണം കുറയൽ), ആൻറിഓകോഗുലന്റ് (രക്തം നേർത്തതാവുക) പോലുള്ള രക്ത സംബന്ധമായ അസുഖമുള്ളവർ കഴിക്കുന്ന മരുന്നിനെക്കുറിച്ച് വാക്സിനേഷൻ കേന്ദ്രത്തിലെ ആരോഗ്യ പ്രവർത്തകരെ അറിയിക്കണം.\nഏത് വാക്സിനാണ് മികച്ചത്?\nരണ്ട് വാക്സിനുകളുടെയും കാര്യക്ഷമതയും സുരക്ഷയും സമാനമാണ്.\nവ്യത്യസ്തമായ രണ്ടു ഡോസ് വാക്സിനുകൾ സ്വീകരിക്കാമോ?\nപാടില്ല. രണ്ട് വ്യത്യസ്ത വാക്സിനുകൾ സ്വീകരിക്കരുത്.\nAlso Read കോവിഡ് പ്രതിരോധം; മുഖ്യമന്ത്രി അഭിനന്ദിച്ച 'ചെല്ലാനം മോഡൽ' കൂടുതൽ പ്രദേശങ്ങളിലേക്ക് വ്യാപിപ്പിക്കും\nരണ്ട് ഡോസ് വാക്സിനും എടുക്കേണ്ടത് ആവശ്യമാണോ?\nതീർച്ചയായും. ഒറ്റ ഡോസ് എടുത്തവരെ അപേക്ഷിച്ച് രണ്ടു ഡോസ് വാക്സിൻ എടുത്തവർക്ക് അണുബാധക്കുള്ള സാധ്യത കുറവാണ്.\nരണ്ട് ഡോസുകൾ തമ്മിലുള്ള ഇടവേള എത്രയാണ്?\nകോവിഷീൽഡ് - 12 ആഴ്ച മുതൽ 16 ആഴ്ച വരെ, കോവാക്സിൻ - 28 ദിവസം\nവാക്സിൻ സ്വീകരിച്ച ശേഷം ശരീരത്തിൽ എന്ത് മാറ്റങ്ങൾ സംഭവിക്കുന്നു?\nവാക്സിൻ കൊറോണ വൈറസുമായി പ്രതിരോധിക്കുന്നതിന് ആവശ്യമായ ആന്റിബോഡികൾ ഉത്പാദിപ്പിക്കും. ഈ ആന്റിബോഡികളുടെ സാന്ദ്രത രണ്ടാമത്തെ ഡോസിന് ശേഷം കൂടുതലാവുന്നതിനാൽ അണുബാധക്കുള്ള സാധ്യത കുറവാണ്. അണുബാധ ഉണ്ടായാലും അത് ചെറിയ തോതിലായിരിക്കും.\nചിലർക്ക് തലവേദന, വിശപ്പ് കുറയുക, തലകറക്കം, ഓക്കാനം, ഛർദ്ദി, അടിവയറ്റിലെ വേദന, ചൊറിച്ചിൽ, തിണർപ്പ്, ശരീരവേദന, ക്ഷീണം, പനി തുടങ്ങിയ പാർശ്വഫലങ്ങൾ അനുഭവപ്പെടാം. ഈ പ്രശ്നങ്ങൾ പാരസെറ്റമോൾ പോലുള്ള മരുന്നുകൾ കഴിക്കുന്നതിലൂടെ പരിഹരിക്കാം.\nAlso Read 'വിവാഹച്ചെലവ് വെട്ടിക്കുറച്ചു, നൽകിയത് വെറും 14 ലക്ഷം രൂപ മാത്രം'; മാതാപിതാക്കൾക്കെതിരെ യുവതി\nപൂർണ്ണമായ വാക്സിനേഷന് ശേഷം മാസ്ക് ധരിക്കേണ്ടതുണ്ടോ?\nഅതെ. ഒരു വാക്സിനും വൈറസിനെതിരെ 100 ശതമാനം സംരക്ഷണം നൽകുന്നില്ല. അതിനാൽ മാസ്ക്, സാമൂഹിക അകലം, വ്യക്തി ശുചിത്വം തുടങ്ങിയ എല്ലാ മുൻകരുതലുകളും വാക്സിനേഷനു ശേഷവും തുടരണം.\nപുകവലിക്കാർക്കും മദ്യപാനികൾക്കും വാക്സിൻ എടുക്കുന്നതിൽ പ്രശ്നമുണ്ടോ?\nഇല്ല. പുകവലിക്കാർക്കും മദ്യപാനികൾക്കും വാക്സിനുകൾ എടുക്കാം. അതിൽ എന്തെങ്കിലും അപകടസാധ്യതയുള്ളതായി കണ്ടെത്തിയിട്ടില്ല. എന്നാൽ പുകവലി, മദ്യം എന്നിവ രോഗപ്രതിരോധ ശേഷിയെ കുറയ്ക്കുന്നതിനാൽ അത് നിർത്തുന്നതാണ് ഉചിതമായത്. പുകവലിയും മദ്യവും ആരോഗ്യത്തിനും ഹാനികരമായതിനാൽ ഒഴിവാക്കുന്നതാണ് നല്ലത്.\n(മൗലാന ആസാദ് മെഡിക്കൽ കോളേജിലെ ഫാർമക്കോളജി വകുപ്പിൽ അസിസ്റ്റന്റ് പ്രൊഫസറാണ് ലേഖകൻ)\nFirst published: June 17, 2021, 14:06 IST\nCorona virusCovid 19Covid Vaccination\nExplained | പ്രതിരോധമേഖലയിലും ‘മെയ്ക്ക് ഇൻ ഇന്ത്യ’; സൈന്യത്തിന് കരുത്തേകാൻ ഇന്ത്യയിൽ നിർമിക്കുന്ന AK-203 റൈഫിളിന്റെ പ്രത്യേകതകൾ\nMullaperiyar | മുന്നറിയിപ്പില്ലാതെ തമിഴ്‌നാട് വെള്ളം തുറന്ന് വിടുന്നു; കേരളം സുപ്രീം കോടതിയിലേക്ക്\nInternal examination | 'ആ ഓർമ്മ എന്നെ വേട്ടയാടുന്നു': ദോഹാ വിമാനത്താവളത്തിലെ അനുഭവം പങ്കുവച്ച് വനിത


130 വര്‍ഷത്തിനുശേഷം അനന്തപുരി കാത്തിരിക്കുന്നു, ലോക കേരളസഭയെ | Loka kerala sabha -thiruvananthapuram\nശ്രീമൂലം തിരുനാള് നിയമനിര്‍മാണസഭ രൂപവത്കരിച്ച് 16 വര്‍ഷം കഴിഞ്ഞപ്പോള്, 1904-ലാണ് ഭരണത്തിലെ ജനഹിതമറിയാന് വിവിധ വിഭാഗത്തിലെ നൂറോളം പ്രതിനിധികളെ ഉള്‍പ്പെടുത്തി ശ്രീമൂലം പ്രജാസഭ രൂപവത്കരിച്ചത്\nPublished: Jan 2, 2018, 10:59 AM IST\nഇന്ത്യയിലാദ്യമായി ഒരു നിയമനിര്‍മാണസഭയ്ക്കു സാക്ഷ്യംവഹിച്ച നഗരമാണ് അനന്തപുരി. 1888-ല് ശ്രീമൂലം തിരുനാള് മഹാരാജാവാണ് നിയമനിര്‍മാണസഭ രൂപവത്കരിച്ചുകൊണ്ടു വിളംബരം പുറപ്പെടുവിച്ചത്. 130 വര്‍ഷങ്ങള്‍ക്കുശേഷം ഈ മാസം തിരുവനന്തപുരത്തു കൂടാന് പോകുന്ന ആദ്യത്തെ ലോക കേരളസഭ, നാളെ ആഗോള മലയാളികളുടെ അധികാരമുള്ള സഭയായി മാറിക്കൂടായ്കയില്ല.\nശ്രീമൂലം തിരുനാള് നിയമനിര്‍മാണസഭ രൂപവത്കരിച്ച് 16 വര്‍ഷം കഴിഞ്ഞപ്പോള്, 1904-ലാണ് ഭരണത്തിലെ ജനഹിതമറിയാന് വിവിധ വിഭാഗത്തിലെ നൂറോളം പ്രതിനിധികളെ ഉള്‍പ്പെടുത്തി ശ്രീമൂലം പ്രജാസഭ രൂപവത്കരിച്ചത്. അതിലൂടെയാണ് അധഃസ്ഥിതവര്‍ഗത്തിന്റെ ശബ്ദം ആദ്യമായി സര്‍ക്കാരിന്റെ ശ്രദ്ധയില്‍പ്പെട്ടത്. അധികാരമില്ലാതിരുന്ന ആ സഭയ്ക്ക് പിന്നീട് അധികാരം ലഭിച്ചു. ഈ രണ്ടു സഭകളും പുതിയ രൂപത്തില് സ്വാതന്ത്ര്യലബ്ധി വരെ നിലനിന്നു.\nഇന്ന് ആഗോളമലയാളികള് കേരളത്തിന്റെ സമ്പദ്ഘടനയുെടയും സാഹിത്യ, സാംസ്‌കാരികരംഗത്തിന്റെയും നട്ടെല്ലാണ്. അവരുടെ കൂട്ടായ്മയും അഭിപ്രായനിര്‍ദേശങ്ങളും കേരളത്തിന്റെ പ്രയാണത്തിന് അനിവാര്യമായിരിക്കുന്നു. ലോകത്തിന്റെ എല്ലാ ഭാഗത്തുമുള്ള മലയാളികള് കേരളത്തിന്റെ സാംസ്‌കാരികത്തനിമ അതതു സ്ഥലങ്ങളില് പ്രചരിപ്പിക്കുന്നതിനോെടാപ്പം അവിടങ്ങളിലെ സവിശേഷതകള് ഇങ്ങോട്ടു െകാണ്ടുവരാനും ശ്രമിക്കുന്നു.\n1498-ല് വാസ്‌കോഡഗാമ കോഴിക്കോട്ടെത്തിയതോടെയാണ് കേരളവും ലോകവും കൂടുതലടുത്തത്. അതിനു മുന്‍പുണ്ടായിരുന്നതു കച്ചവടബന്ധമായിരുന്നു. അന്നുണ്ടായിരുന്ന പരിമിതമായ സാംസ്‌കാരികബന്ധങ്ങള് യൂറോപ്യന്മാരുടെ േേവരവാടെ കൂടുതല് വ്യാപകമായി. സഞ്ചാരപ്രിയരായ മലയാളികള് ലോകത്ത് എല്ലായിടത്തുമെത്തി. അവരില് പലരും വിവിധ രംഗങ്ങളില് കഴിവുതെളിയിക്കുന്നവരായി മാറി.\nപിന്നീട് അനന്തപുരിയില് താമസമാക്കിയ മലബാറിലെ കരിവള്ളൂര് സ്വദേശിയായ ശങ്കരനാഥ ജോത്സ്യന്, പഞ്ചാബിലെ രാജ രണ്‍ജിത് സിങ്ങിന്റെ കോര്‍ട്ടില് മന്ത്രിയായിരുന്നു. യൂറോപ്യന്മാരുടെ വരവിനുശേഷം അദ്ദേഹമാണ് ഡല്‍ഹിയിലെത്തിയ ആദ്യ മലയാളിയെന്നു പറയുന്നു. ശങ്കരനാഥ് ജോത്സ്യന് മാത്രമല്ല, വിദേശരാജ്യങ്ങളില് യൂറോപ്യന്മാരെപ്പോലും അതിശയിപ്പിച്ച എത്രയോ ധീരരായ മലയാളികളുണ്ട്. അതിലൊരാളാണ് സ്വന്തമായി വിമാനം വാങ്ങി, തിരുവനന്തപുരത്തേക്കുള്ള പരീക്ഷണപ്പറക്കലിനിടയില് അറ്റ്ലാന്റിക് കടലില് തകര്‍ന്നുവീണു മരിച്ച ജി.പി.നായര് !(ഗോവിന്ദന് പി.നായര്). സിങ്കപ്പൂര് പ്രസിഡന്റായ ദേവന്‍നായര്, ലോകമെങ്ങും ആരാധകരുണ്ടായിരുന്ന വി.കെ.കൃഷ്ണമേനോന്, എം.ജി.ആര്. തുടങ്ങി എത്രയോ പേര് ആഗോള മലയാളിസമൂഹത്തില്‍പ്പെടുന്നു. ഇന്ത്യയുടെ അഭിമാനമായ ഡോക്ടര് ചെമ്പകരാമന്‍പിള്ളയുടെ ജന്മദേശവും മുന് തിരുവിതാംകൂറായിരുന്നു. ഇതുപോലെ പ്രശസ്തരായ എത്രയോ പേരുണ്ട്.\nഇന്നു മലയാളികള് ലോകസമൂഹത്തിന്റെ ഭാഗമാണ്. പലയിടത്തും ഭരണാധികാരികളായും ശാസ്ത്രജ്ഞന്മാരായും ഡോക്ടര്‍മാരായും സാഹിത്യകാരരായും വന്‍കിട ബിസിനസ്സുകാരായും സാങ്കേതികവിദഗ്ദ്ധരായും അവര് കഴിയുന്നു. ലോക കേരളസഭ, ലോകത്തെമ്പാടും അദ്ധ്വാനിച്ചു ജീവിക്കുന്ന മലയാളികളുടെ അഭിപ്രായങ്ങളും ആവശ്യങ്ങളും ചര്‍െേച്ചചയ്യണ്ടതു കാലത്തിന്റെ ആവശ്യമാണ്. അനന്തപുരി അതിനു കാത്തിരിക്കുന്നു.\nതിരുവനന്തപുരത്ത് വീണ്ടും ഗുണ്ടാ ആക്രമണം; പോലീസുകാരി ഉള്‍പ്പെടെ നാലുപേര്‍ക്ക് പരിക്ക്\nകുട്ടികളുടെ കഴുത്തില് കത്തിവെച്ച് പണവുംസ്വര്‍ണവും ആവശ്യപ്പെട്ടു; തലസ്ഥാനത്ത് രാത്രി ഗുണ്ടാവിളയാട്ടം\nഒരുവര്‍ഷം പഴക്കമുള്ള വൈരാഗ്യം: തിരുവനന്തപുരത്ത് വീടുകയറി ആക്രമണം, 12 പേര് പിടിയില്


തുടക്കകാര്‍ക്കും ധൈര്യമായി മെയ്ക്കപ്പ് ഇടാം – Koottukari\n19 October 2021 19 October 2021 Priya Raj\t0 Comments\teyemakeup, makeup, makeupkit, makeuplooks, makeuptutorial, smokey eye makeup\nമെയ്ക്കപ്പ് ഇടുമ്പോൾ ഒരുപാട് കാര്യങ്ങൾ ശ്രദ്ധിക്കാനുണ്ട്. ചർമ്മത്തിന്‍റെ നിറത്തിനനുസരിച്ച് വേണം മേക്കപ്പ് ഇടാൻ. ഒരുങ്ങുന്നതിന് മുമ്പ് സ്‌കിൻ ഏത് തരത്തിൽ ഉള്ളത് ആണെന്ന് അറിയണം. ഇത് അനുസരിച്ച് വേണം ന്യൂട്രിലൈസർ, കൺസീലർ, ഫൗണ്ടേഷൻ ബേസ് തുടങ്ങിയവ തിരഞ്ഞെടുക്കാൻ.\nകണ്ണുകൾ ആകർഷമാക്കാം – മുഖത്തെ ആദ്യ പടി ഒരുക്കം കഴിഞ്ഞാൽ കണ്ണുകൾക്കുള്ള മേക്കപ്പ് ചെയ്യാം. ഏറ്റവുമാദ്യം കണ്ണുകൾക്ക് മുകളിൽ ഐലിഡിൽ ഐഷാഡോ ഫിക്‌സർ പുരട്ടുക. ഇത് ഷാഡോ താഴോട്ട് പടരാതിരിക്കാൻ സഹായിക്കും. തുടർന്ന് സിൽവർ അഥവാ ഗോൾഡ് കളറുള്ള ഐഷാഡോ ഐലിഡിൽ പുരട്ടാം. നന്നായി മെർജ് ചെയ്യുക. ഐബ്രോസിന് താഴെയായി വൈറ്റ് ഹൈലൈറ്റർ പുരട്ടാം. ഇനി ഐലൈനർ പെൻസിലോ ബ്രഷോ ഉപയോഗിച്ച് ഇത് പുരട്ടുക. കണ്ണിന് താഴെയായി വാട്ടർ ലൈൻ ഏരിയായിൽ കാജൽ പെൻസിൽ കൊണ്ട് വരയ്‌ക്കുക. മേക്കപ്പ് പടരുന്നത് തടയാനിത് സഹായിക്കും. കൺപീലികളിൽ മസ്ക്കാര പുരട്ടി കണ്ണുകൾ മനോഹരമാക്കാം.\nഡാർക്ക് ഫേസിനിണങ്ങുന്ന വിധം – ആദ്യം മുഖം വൃത്തിയാക്കണം. ഇതിനായി വെറ്റ് വൈപ്‌സ് ഉപയോഗിക്കാം. ഇനി ടോണർ മുഖത്ത് സ്‌പ്രേ ചെയ്യാം. അതിനുശേഷം ബ്രഷ് ഉപയോഗിച്ച് മുഖത്ത് വട്ടത്തിൽ ചലിപ്പിച്ച് ടോണിംഗ് ചെയ്യണം. ഉണങ്ങി കഴിയുമ്പോൾ മോയ്‌സ്‌ചുറൈസർ പുരട്ടണം. പിന്നീട് ചുണ്ടുകളിൽ വിരലുപയോഗിച്ച് കണ്ടീഷണർ പുരട്ടാം. മോയ്‌സ്‌ചുറൈസർ പുരട്ടി 10 മിനിറ്റിനു ശേഷം മുഖത്തെ കറുപ്പു നിറമുള്ള ഭാഗങ്ങളിൽ ന്യൂട്രിലൈസർ ബ്രഷ് ചെയ്യണം. ഇരുണ്ട നിറമാണെങ്കിൽ ഓറഞ്ച് കളർ ന്യൂട്രിലൈസറാണ് അനുയോജ്യം. കാരണം ഇത് സ്കിന്നിൽ നന്നായി മിക്‌സാവും.\n15 മിനിറ്റ് വരെ ഇത്. മുഖത്ത് നന്നായി ന്യൂട്രിലൈസായിക്കോളും. അഥവാ സമയമില്ലെങ്കിൽ അതിനുമീതെ ട്രാൻസ്‌പെരന്‍റ് പൗഡർ പുരട്ടി ഉടനടി മേക്കപ്പ് ചെയ്യാം. ബ്രഷുപയോഗിച്ചു വേണം മുഖത്ത് ടച്ച്‌അപ്പ് ചെയ്യാൻ.\nപിന്നീട് മുഖത്ത് കൺസീലർ പുരട്ടണം. മുഖത്തെ എല്ലാ കുറവുകളേയും ഭംഗിയായി മറയ്‌ക്കും. പിന്നീട് ഇതിന് മീതെ ബ്രഷ് ഉപയോഗിച്ച് ട്രാൻസ്‌പെരന്‍റ് പൗഡർ പുരട്ടാം. ശേഷം ഫൗണ്ടേഷൻ ഇടാം. അതിനുമീതെ ലൂസ് പൗഡറോ കോംപാക്‌റ്റ് പൗഡറോ ടച്ച്‌അപ്പ് ചെയ്യാം. ഫൗണ്ടേഷൻ സെറ്റാവാൻ ഇത് സഹായിക്കും. ഇനി സ്‌കിൻ ഫിനിഷ് പൗഡർ ടച്ച് ചെയ്യാം.\nചുണ്ടുകൾ – ചുണ്ടുകളിൽ ആദ്യമെ തന്നെ പെൻസിലുകൊണ്ട് ഔട്ട്‌ലൈൻ വരയ്‌ക്കുക. ഔട്ട്‌ലൈനിനുള്ളിൽ ലൈറ്റ് കളർ ലിപ്‌സ്‌റ്റിക് നിറയ്‌ക്കുക. നേർത്ത ചുണ്ടുകളാണെങ്കിൽ ഔട്ട്‌ലൈൻ പുറത്തേക്ക് വരത്തക്കവണ്ണം വരയ്‌ക്കുക. വലുതാണെങ്കിൽ ലിപ് ഔട്ട്‌ലൈൻ അകത്തേക്ക് വരത്തക്കവണ്ണം ഒതുക്കി വരച്ച് ലിപ്‌സ്‌റ്റിക് പുരട്ടാം.\nകവിള് – ബ്രഷുപയോഗിച്ച് ബ്രോൺസർ കവിളിണകളിൽ കൺടൂറിംഗ് ചെയ്യാം. ഇത് മൂക്കിലും മുഖത്തും ചെയ്യാം. കൺടൂറിംഗിനു ശേഷം കവിളിണകളിൽ ബ്ലഷർ പുരട്ടാം. ചീക്‌സ് ബോൺ തുടങ്ങി കൺകോണുകൾ വരെ ഇത് ടച്ചപ്പ് ചെയ്യാം.\nമുടി കെട്ടാം ഭംഗിയായി – പ്ലീറ്റ്‌സ് റോൾ സ്‌റ്റൈൽ – മുടി നന്നായി ചീകിയതിനു ശേഷം ഇയർ ടു ഇയർ മുടി പാർട്ടാക്കുക. മുൻവശത്തെ മുടി ചെറിയ സെക്ഷനായി എടുത്ത് ബാക്ക് കോമ്പ് ചെയ്‌ത് പിന്നിലോട്ട് പിൻ ഉപയോഗിച്ച് സെറ്റ് ചെയ്‌തിടുക. സെറ്റ് ചെയ്‌ത മുടിയിൽ നിന്നും ബാക്കി വന്ന മുടി കെട്ടുക.\nഇതിന് താഴെയുള്ള മുടി മൂന്ന് ഭാഗങ്ങളായി തിരിച്ച് ഓരോ ഭാഗവും ബാക്ക് കോമ്പിംഗ് ചെയ്‌ത് കൊണ്ട കവർ ചെയ്‌ത് പിൻവെച്ച് സെറ്റ് ചെയ്യാം. മുകളിൽ കൊണ്ടയിൽ അല്‌പം മുടിയെടുത്ത് നേർത്തതായി പിന്നി കൊണ്ടചുറ്റി സെറ്റ് ചെയ്യാം. ഇനി ആർട്ടിഫിഷ്യൽ ഹെയർ അറ്റാച്ചുമെന്‍റിൽ (പിന്നിയത്) ഹെയർ ആക്‌സസറീസ് ഫിക്‌സ് ചെയ്‌ത് കൊണ്ടയ്‌ക്ക് സൈഡിലായി അറ്റാച്ചു ചെയ്യാം. ഹെയർ സ്‌റ്റൈലിൽ സ്‌പ്രേ ചെയ്യുക. വേനൽക്കാലത്ത് ഈ ഹെയർസ്‌റ്റൈൽ ഏറെ അനുയോജ്യമായിരിക്കും.\nഎയർ ബ്രഷ് ഉപയോഗിച്ച് – ഏറ്റവുമാദ്യം മുഖം വെറ്റ് വൈപ്‌സ് കൊണ്ട് തുടച്ച് വൃത്തിയാക്കുക. അതിനുശേഷം ടോണിംഗ് ചെയ്യാം. ഇനി എയർബ്രഷ് മെഷീനിൽ മൈക്രോ ഫൗണ്ടേഷൻ ഇടാം. പിന്നീട് മുഖത്ത് ആവശ്യമായ ഇടത്തൊക്കെ കൺസീലിംഗ് ചെയ്യാം. ഇനി എയർ മെഷീനിന്‍റെ പ്രഷർ ഫിറ്റ് ഫൗണ്ടേഷൻ കൊണ്ട് മുഖത്ത് പ്രഷർ നൽകാം. അതിനു ശേഷം ബ്രഷുപയോഗിച്ച് നന്നായി മെർജ് ചെയ്യാം. ഫൗണ്ടേഷൻ മെർജ് ആയ ശേഷം അതിൽ മൈക്രോ സിൽക്ക് പൗഡർ പുരട്ടുക. ഇനി അതിൽ ബ്രഷുകൊണ്ട് ലൂസ് പൗഡർ പുരട്ടാം.\nസ്‌മോക്കി ഐസ് മേക്കപ്പ് – കണ്ണുകളുടെ അടുത്തായി കൺസീലർ ഇടണം. എന്നിട്ട് ഐഷാഡോ ബേസ് പുരട്ടുക. പിന്നീട് കൺമഷി എഴുതി ഐഷാഡോ ഇടുന്ന ഭാഗത്ത് പയ്യെ ഒന്ന് മെർജ് ചെയ്യണം. ശേഷം ബ്രൗൺ കളർ ഐഷാഡോ ഇടണം. ഐബ്രോസ് ബോണിന് താഴെ സിൽവർ കളർ ഹൈലൈറ്റർ പുരട്ടുക. എന്നിട്ട് ഡാർക്ക് ബ്രൗൺ കളർ പെൻസിലുകൊണ്ട് ഐബ്രോസിന് ഡാർക്ക് ഷെയ്ഡ് നൽകാം. ഐഷാഡോവിന് മുകളിൽ സീലർ കൂടി പുരട്ടിയാൽ മനോഹരമായിരിക്കും. ഐലിഡിനിടയിൽ റോസ് നിറം ചെറിയ രീതിയിൽ കൊടക്കുക. കണ്ണെഴുതേണ്ടത് ജെൽ ഐലൈനർ ബ്രഷ് കൊണ്ട് ആയിരിക്കണം. കണ്ണുകൾക്ക് കീഴിൽ ബ്രൗൺ പെൻസിൽ കൺമഷി അപ്ലേ ചെയ്യുക. ഇനി അവസാന സ്റ്റെപ്പായി മസ്‌ക്കാര ഇടാം.\n← പൂന്തോട്ട നിർമ്മാണം കുറഞ്ഞ ചുറ്റളവിലും ചെയ്യാം\nപശുക്കൾക്ക് ചോക്ലേറ്റ് നൽകിയാൽ പാൽ വർദ്ധിക്കുമെന്ന് പഠന റിപ്പോർട്ട് →


എന്താ സിനിമയിൽ കാണാത്തതെന്നു ആരാധകർ, വിവാഹ വിശേഷവുമായി റായ് ലക്ഷ്മി - Skylark Pictures\nമലയാളി അല്ലാഞ്ഞിട്ടും മലയാളികൾക്കു ഏറെ പ്രിയപ്പെട്ട തെന്നിന്ത്യൻ താരസുന്ദരിയാണ് നടിറായ് ലക്ഷ്മി. മോഹൻലാലും മമ്മൂട്ടിയും അടക്കമുള്ള സുപ്പർതാരങ്ങളുടെ എല്ലാം ഒപ്പം അഭിനയിച്ച താരത്തിന് ആരാധകരും ഏറെയാണ്.\nകഴിഞ്ഞ കുറച്ച് കാലമായി റായ് ലക്ഷ്മി സിനിമയില്ട അത്ര സജീവമല്ലായിരുന്നു. അതിന്റെ കാരണം തിരക്കിയ പ്രേക്ഷകരിലേക്കാണ് താരം വിവാഹിതയാവാൻ പോവുന്നു എന്ന വാർത്തയാണ് പുറത്തു വരുന്നത്. റായി ലക്ഷ്മി തന്നെയാണ് വിവാഹത്തെ സംബന്ധിക്കുന്ന പോസ്റ്റ് ആരാധകരെ അറിയിച്ച് രംഗത്ത് എത്തിയത്.\n‘ഞാന്റെ പ്രണയം മറച്ച് വെച്ചതല്ലെന്ന് ആദ്യമേ പറയട്ടേ. എന്റെ ബന്ധം മറ്റൊരുടെയും പ്രധാന കാര്യമാണെന്ന് ഞാൻ വിചാരിക്കുന്നില്ല. എനിക്ക് കുറച്ച് സ്വകാര്യത വേണം. അത് മാത്രമല്ല എന്റെ പങ്കാളിയെ കൂടി സംരക്ഷിക്കുകയും വേണം. ഈ ഏപ്രിൽ 27 ഞങ്ങളുടെ വിവാഹനിശ്ചയമാണ്.കഴിഞ്ഞ ആഴ്ചകളിൽ തന്നെ ഞങ്ങളുടെ അടുത്ത സുഹൃത്തുക്കളെ മാത്രം ചടങ്ങിലേക്ക് ക്ഷണിച്ചിട്ടുണ്ട്. വളരെ യാദൃശ്ചികമായിട്ടാണ് ഇത് സംഭവിക്കുന്നത്. പക്ഷേ എന്റെ കുടുംബം വളരെയധികം സന്തോഷത്തിലാണ്. എന്റെ ജീവിതത്തിലെ ഈ സന്തോഷത്തിനും പ്രണയത്തിനും കാത്തിരിക്കാൻ വയ്യ. ഞാൻ ഇ പോസ്റ്റ് മറ്റൊരാളുടെ കയ്യിൽനിന്നു കടമെടുക്കുന്നതു എല്ലാവരും കൈ കഴുകുകയും സാനിറ്റൈസർ ഉപയോഗിക്കണമെന്നും ഓർമ്മപ്പെടുതാതനായിട്ടാണെന്നു റായി ലക്ഷ്മി പറയുന്നു.”\nകൈ കാഴുകണം സാനിറ്റിസ്റ്റ് ഉപയോഗിക്കണം എന്നതാണ് താരാം പോസ്റ്റിൽനിന്ന് വ്യക്തമാക്കുന്നത്. തരാം തന്റെ സോഷ്യൽമീഡിയയിൽ ഷെയർ ചെയ്ത പോസ്റ്റ് ആണിത് കുസൃതി നിറഞ്ഞപോസ്റ്റിൽ ആരാധകർ പോസിറ്റീവായിട്ടാണ് പ്രേധികരിച്ചതു. എന്നാൽ വിവാഹം ഇപ്പോൾ ഇല്ലേ എന്ന വിഷമത്തിലാണ് ആരാധകരിപ്പോൾ.\nRelated Topics:raai lekshmi


32 വർഷങ്ങൾക്ക് ശേഷം ഗാബയിൽ ഓസീസ് മുട്ടുകുത്തി; ഇന്ത്യൻ ടീമിന് മുന്നിൽ | Metro Journal Online\nഗാബ എന്ന് വിളിപ്പേരുള്ള ബ്രിസ്‌ബേനിലേക്ക് എത്തിയാൽ ജയം ഉറപ്പെന്ന തോന്നലായിരുന്നു ഓസ്‌ട്രേലിയക്ക്. കഴിഞ്ഞ 32 വർഷമായി ഈ ഗ്രൗണ്ടിൽ ഓസീസ് പരാജയപ്പെട്ടിട്ടില്ല. 1988ന് ശേഷം നടന്ന 31 ടെസ്റ്റുകളിൽ 24 എണ്ണത്തിലും വിജയം. ഏഴ് മത്സരങ്ങൾ സമനില. ആത്മവിശ്വാസത്തിന്റെ കോട്ടയും കെട്ടി വന്ന ഓസീസിനെയാണ് രഹാനെയും പിള്ളേരും മുട്ടുകുത്തിച്ചത്\nടീം ഇന്ത്യ ഒന്നാകെ മികച്ച പെർഫോമൻസ് പുറത്തെടുത്തപ്പോൾ ഓസീസ് കാത്തുവെച്ച റെക്കോർഡ് പഴങ്കഥയായി മാറി. ഇന്ത്യ ഇതിന് മുമ്പ് ആറ് മത്സരങ്ങളാണ് ഗാബയിൽ കളിച്ചത്. അതിൽ അഞ്ചെണ്ണത്തിലും തോറ്റു. ഒരെണ്ണം സമനിലയിൽ പിരിഞ്ഞു\nവിജയലക്ഷ്യമായ 328 റൺസ് ഏഴ് വിക്കറ്റ് നഷ്ടത്തിലാണ് ഇന്ത്യ മറികടന്നത്. 89 റൺസുമായി ഇന്ത്യയെ വിജയത്തിലേക്ക് എത്തിച്ച റിഷഭ് പന്താണ് കളിയിലെ താരം. നാല് ടെസ്റ്റുകളിൽ നിന്നായി 24 വിക്കറ്റുകൾ വീഴ്ത്തിയ പാറ്റ് കമ്മിൻസ് പ്ലെയർ ഓഫ് ദ ടൂർണമെന്റുമായി.\n← ബ്രിസ്‌ബേനിൽ ചരിത്രം കുറിച്ച് ഇന്ത്യ; ഓസീസിനെ മൂന്ന് വിക്കറ്റിന് തകർത്തു, പരമ്പര സ്വന്തം\nഓസീസ് മണ്ണിലെ പരമ്പര നേട്ടം; ഇന്ത്യൻ ടീമിന് അഞ്ച് കോടി രൂപ ബോണസ് →\nഇരട്ട പ്രഹരം നൽകി അശ്വിൻ; ഇംഗ്ലണ്ട് മുൻനിര തകർന്നു, ഇന്നിംഗ്‌സ് തോൽവി മുന്നിൽ 6th March 2021


ആരെ വിവാഹം കഴിയ്ക്കണമെന്നത് മൗലികവാകാശം: കര്‍ണാടക ഹൈക്കോടതി | Marrying person of choice fundamental right : Karnataka HC\nBengaluru, First Published Dec 2, 2020, 9:04 AM IST\nവ്യക്തിപരമായ ബന്ധങ്ങളിലെ സ്വാതന്ത്ര്യം രണ്ട് വ്യക്തികള് തമ്മിലുള്ള കാര്യമാണ്. ജാതിക്കോ മതത്തിനോ അതില് ഇടപെടാനാകില്ലെന്നും കോടതി നിരീക്ഷിച്ചു.\nബെംഗളൂരു: പ്രായപൂര്‍ത്തിയായ വ്യക്തിക്ക് ആരെ വിവാഹം കഴിയ്ക്കണമെന്നുള്ളത് ഭരണഘടന ഉറപ്പ് നല്‍കുന്ന മൗലികാവകാശമാണെന്ന് കര്‍ണാടക ഹൈക്കോടതി. ദില്ലി, അലഹാബാദ് ഹൈക്കോടതി വിധികള്‍ക്ക് പിന്നാലെയാണ് കര്‍ണാടക ഹൈക്കോടതിയും സമാനമായ വിധി പുറപ്പെടുവിപ്പിച്ചത്. ബെംഗളൂരുവില് ജോലി ചെയ്യുന്ന സോഫ്റ്റ് വെയര് ജീവനക്കാരുടെ കേസ് പരിഗണിക്കവെയാണ് ജസ്റ്റിസ് എസ് സുജാത, സചിന് ശങ്കര് മഗദും എന്നിവര് ഇക്കാര്യം വ്യക്തമാക്കിയത്.\nവ്യക്തിപരമായ ബന്ധങ്ങളിലെ സ്വാതന്ത്ര്യം രണ്ട് വ്യക്തികള് തമ്മിലുള്ള കാര്യമാണ്. ജാതിക്കോ മതത്തിനോ അതില് ഇടപെടാനാകില്ലെന്നും കോടതി നിരീക്ഷിച്ചു. സോഫ്റ്റ് വെയര് എന്‍ജിനീയറായ ജി രമ്യ എന്ന യുവതിയെ വീട്ടുകാര് തടഞ്ഞുവെച്ചിരിക്കുകയാണെന്ന് ആരോപിച്ച് കൂടെ ജോലി ചെയ്യുന്ന എച്ച് ബി വാജീദ് ഖാന് എന്നായാളാണ് കോടതിയെ സമീപിച്ചത്. നവംബര് 27ന് ചന്ദ്ര ലേ ഔട്ട് പൊലീസ് രമ്യ, മാതാപിതാക്കളായ ഗംഗാധര്, ഗിരിജ, വാജീദ് ഖാന്, അമ്മ ശ്രീലക്ഷ്മി എന്നിവരെ കോടതിയില് ഹാജരാക്കി.\nവാജീദിനെ വിവാഹം കഴിക്കുന്നതിനെ തന്റെ മാതപിതാക്കള് എതിര്‍ക്കുകയാണെന്നും തടഞ്ഞുവെച്ചിരിക്കുകയാണെന്നും രമ്യ കോടതിയില് പറഞ്ഞു. വാജീദ് ഖാന് രമ്യയെ വിവാഹം ചെയ്യുന്നിനോട് തനിക്ക് എതിര്‍പ്പില്ലെന്ന് വാജീദ് ഖാന്റെ അമ്മ ശ്രീലക്ഷ്മി പറഞ്ഞു. എന്നാല് രമ്യയുടെ മാതാപിതാക്കള് അനുവദിക്കുന്നില്ലെന്നും അവര് കോടതിയില് വ്യക്തമാക്കി. രമ്യ സോഫ്റ്റ് വെയര് എന്‍ജിനീയറാണ്. ജീവിതത്തെക്കുറിച്ചുള്ള തീരുമാനമെടുക്കാന് അവര്‍ക്ക് പ്രാപ്തിയുണ്ടെന്നും കോടതി നിരീക്ഷിച്ചു.\nLast Updated Dec 2, 2020, 9:04 AM IST\nസോഫ്റ്റ് വെയര് എന്‍ജിനീയര്


Senior journalist KM Roy passes away-മുതിര്‍ന്ന മാധ്യമ പ്രവര്‍ത്തകന് കെ.എം റോയ് അന്തരിച്ചു\nഎറണാകുളം കടവന്ത്ര കെപി വള്ളോൻ റോഡിലെ വീട്ടിൽ വൈകിട്ട് മൂന്നോടെയായിരുന്നു അന്ത്യം\nUpdated: September 18, 2021 5:39:12 pm\nകൊച്ചി: മുതിര്‍ന്ന മാധ്യമപ്രവര്‍ത്തകനും എഴുത്തുകാരനുമായ കെ.എം റോയ് (82) അന്തരിച്ചു. എറണാകുളം കടവന്ത്ര കെപി വള്ളോൻ റോഡിലെ വീട്ടിൽ വൈകിട്ട് മൂന്നോടെയായിരുന്നു അന്ത്യം. വാര്‍ധക്യസഹജമായ അസുഖങ്ങളെത്തുടര്‍ന്ന് ദീര്‍ഘനാളായി വിശ്രമത്തിലായിരുന്നു.\nസംസ്കാരം നാളെ രാവിലെ 10.30ന് സംസ്ഥാന സർക്കാരിന്റെ ബഹുമതികളോടെ തേവര സെന്റ് ജോസഫ് പള്ളി (നൊവേന പള്ളി)യിൽ. സർക്കാരിനു വേണ്ടി കലക്ടർ പുഷ്പചക്രം സമർപ്പിക്കും.\nഇംഗ്ലിഷ്, മലയാളം പത്രപ്രവർത്തനത്തിൽ ഒരു പോലെ തിളങ്ങിയ കെഎം റോയ് രണ്ടു തവണ കേരള പത്രപ്രവര്‍ത്തക യൂണിയന്റെ സംസ്ഥാന പ്രസിഡന്റായിരുന്നു. നാലു തവണ ഇന്ത്യന് ഫെഡറേഷന് ഓഫ് വര്‍ക്കിങ് ജേണലിസ്റ്റ് സെക്രട്ടറി ജനറലായും പ്രവര്‍ത്തിച്ചു.\nമത്തായി മാഞ്ഞൂരാന്റെ പത്രമായ കേരള പ്രകാശത്തിൽ സബ്എഡിറ്ററായാണ് പത്രപ്രവര്‍ത്തനം ആരംഭിച്ചത്. എറണാകുളം മഹാരാജാസ് കോളജില് എംഎ വിദ്യാര്‍ഥിയായിരിക്കെ 1961ലായിരുന്നു ഇത്.\nകേരള പ്രകാശത്തിലെ ലേഖനങ്ങളിലൂടെ അതിവേഗം ശ്രദ്ധ നേടി. ദേശബന്ധു, കേരള ഭൂഷണം, ഇക്കണോമിക് ടൈംസ്, ദി ഹിന്ദു, മംഗളം ദിനപത്രങ്ങളിലും വാര്‍ത്താഏജന്‍സിയായ യുഎന്‍ഐയിലും പ്രവര്‍ത്തിച്ചു. മംഗളം പത്രത്തിന്റെ ജനറല് എഡിറ്ററായിരിക്കെ 2002ലാണ് സജീവ പത്രപ്രവര്‍ത്തനത്തില്‍നിന്നു വിരമിച്ചത്.\nകോളമിസ്റ്റ് എന്ന നിലയിലും തിളങ്ങിയ അദ്ദേഹം മംഗളം വാരികയില് ‘ഇരുളും വെളിച്ചവും’ എന്ന പേരില് എഴുതിയ പംക്തി ഏറെ ശ്രദ്ധ നേടി. രണ്ടു പതിറ്റാണ്ടിലേറെയായി ഈ പക്തി എഴുതി. മലയാളത്തിലും വിദേശരാജ്യങ്ങളിൽനിന്ന് പ്രസിദ്ധീകരിക്കുന്ന ദിനപത്രങ്ങളിലും ആനുകാലികങ്ങളിലും നിരവധി ലേഖനങ്ങള് എഴുതി.\nAlso Read:‘ഡാ മമ്മൂട്ടി’ എന്നു വിളിക്കാന് വിളിക്കാന് സ്വാതന്ത്ര്യമുള്ളയാള്; അന്തരിച്ച കെ.ആര്.വിശ്വംഭരനെ അനുസ്മരിച്ച് ഫെയ്‌സ്ബുക്ക് കുറിപ്പ്\nഇരുളും വെളിച്ചവും, കാലത്തിനു മുമ്പേ നടന്ന മാഞ്ഞൂരാന്, മോഹമെന്ന പക്ഷി, സ്വപ്ന എന്റെ ദുഖം, മനസിൽ മഞ്ഞുകാലം, ആഥോസ് മലയിൽ, ഷിക്കോഗോയിലെ കഴുമരങ്ങൾ, കറുത്ത പൂച്ചകൾ, ചുവന്ന പൂച്ചകൾ, മേഘമേലാപ്പിലൂടെ നീണ്ടയാത്രകൾ, പത്തുലക്ഷം ഭാര്യമാരുടെ ശാപമേറ്റ കേരളം, അയോധ്യയിലെ ശ്രീരാമൻ ഒരു പോസ്റ്റ് മോർട്ടം, ഗാന്ധി അബ്ദുള്ള ഗാന്ധി ഗോഡ്‌സെ.\nബാബറിമസ്ജിദ് തകർത്തതിനെ രൂക്ഷമായി വിമർശിച്ച് മംഗളം ദിനപത്രത്തിൽ എഴുതിയ എഡിറ്റോറിയലിനു 1993ൽ മുട്ടത്തു വർക്കി ഫൗണ്ടേഷൻ പുരസ്കാരം ലഭിച്ചു. സഹോദരന് അയ്യപ്പന് പുരസ്‌കാരം, ശിവറാം പുരസ്കാരം, അമേരിക്കൻ ഫൊക്കാന പുരസ്കാരം, ഓള് ഇന്ത്യ കാത്തലിക് യൂണിയന് ലൈഫ്ടൈം അവാര്‍ഡ്, പ്രഥമ സി.പി ശ്രീധരമേനോന് സ്മാരക മാധ്യമ പുരസ്‌കാരം, മുട്ടത്തുവര്‍ക്കി പുരസ്കാരം, സ്വദേശാഭിമാനി-കേസരി പുരസ്കാരം എന്നിവ നേടി.\nഎറണാകുളം കരീത്തറ വീട്ടില് കെആര് മാത്യുവിന്റെയും ലുഥീനയുടെയും മകനായി 1939ൽ കോന്തുരുത്തിയിലായിരുന്നു ജനനം. കൊച്ചിൻ പോർട്ട് റിട്ട. ഉദ്യോഗസ്ഥ ലീലയാണ് ഭാര്യ. മക്കൾ: അഡ്വ. മനു റോയ്, സ്വപ്‌ന റോയ്. മരുമക്കൾ: ദീപ (അധ്യാപിക, സെന്റ് ജോസഫ്‌സ് കോളജ് തോപ്പുംപടി), ലെസ്ലി ജോൺ പീറ്റർ (ബിസിനസ്).\nകെ എം റോയിയുടെ നിര്യാണത്തിൽ മുഖ്യമന്ത്രി പിണറായി വിജയൻ അനുശോചിച്ചു. പല പതിറ്റാണ്ടുകൾ ഇംഗ്ലിഷ്, മലയാള പത്രപ്രവർത്തനത്തിനു കനപ്പെട്ട സംഭാവനകൾ നൽകിയ പ്രഗത്ഭ മാധ്യമപ്രവർത്തകനെയാണ് കെഎം റോയിയുടെ വിയോഗത്തിലൂടെ നഷ്ടപ്പെട്ടതെന്ന് മുഖ്യമന്ത്രി പറഞ്ഞു. പൊതുപ്രവർത്തനത്തിലും രാഷ്ട്രീയ പ്രവർത്തനത്തിലും സംശുദ്ധി നിലനിർത്തണമെന്ന കാര്യത്തിൽ നിഷ്കർഷ ഉണ്ടായിരുന്ന കെ. എം റോയ്, തന്റെ ആ നിലപാട് എഴുത്തുകളിൽ ഏറെ പ്രതിഫലിപ്പിച്ചു. അത് സമൂഹത്തിന് ഏറെ മാർഗനിർദ്ദേശമാവുകയും ചെയ്തുവെന്നും മുഖ്യമന്ത്രി അനുശോചന സന്ദേശത്തിൽ പറഞ്ഞു.\nAlso Read: കോവിഡാനന്തര വിദ്യാഭ്യാസം: കുട്ടിയെ അടുത്തറിയാനുള്ള പദ്ധതികള് ആസൂത്രണം ചെയ്യണമെന്നു മുഖ്യമന്ത്രി\nWeb Title: Km roy passes away


Sports Archives - Kerala Vision Online\nസിഡ്‌നി : ആസ്‌ട്രേലിയ – ഇന്ത്യ ഏകദിനത്തില് ഇന്ത്യ പരാജയപ്പെട്ടു. 34 റണ്‍സിനാണ് ഇന്ത്യ പരാജയപ്പെട്ടത്. രോഹിത്തിന്റെ ഒറ്റയാള് പോരാട്ടം പാഴായപ്പോള്‍ത്തന്നെ ഇന്ത്യ പരാജയം മുന്നില് കണ്ടു. 129 പന്തില്...\nആറ് മത്സരങ്ങളില് നിന്ന് ഒമ്പത് പോയിന്റുമായി പട്ടികയില് ആറാം സ്ഥാനത്തുളള ഗോകുലം ഇന്ന് ഈസ്റ്റ് ബംഗാളിനെ നേരിടും. ഇന്നത്തെ മത്സരം ജയിച്ചാല് നാല് ടീമുകളെ പിന്തള്ളി 12 പോയിന്റുമായി രണ്ടാം...\nഹോക്കി ലോകകപ്പില് പൂള് സിയില് ഒന്നാമതെത്തി ഇന്ത്യ; ശനിയാഴ്ച്ച കാനഡയുമായി അവസാന മത്സരം\nഒളിംപിക്‌സ് വെള്ളി മെഡല് ജേതാക്കളായ ബെല്‍ജിയത്തിനെതിരെ പൊരുതി നേടിയ സമനിലയുമായി പൂള് സിയില് ഇന്ത്യ ഒന്നാമതെത്തി. പൂള് സിയില് ഒന്നു വീതം ജയവും സമനിലയുമായി ഇന്ത്യയ്ക്കും ബല്‍ജിയത്തിനും ഒരേ പോയിന്റ്...\nവനിതാ ലോക ട്വന്റി-20 ചാംപ്യന്‍ഷിപ്പിലെ ഉദ്ഘാടന മല്‍സരത്തില് ന്യൂസീലന്‍ഡിനെതിരെ ഇന്ത്യ ഇന്നിറങ്ങും. പുതുമുഖങ്ങള്‍ക്ക് പ്രാധാന്യം നല്‍കുന്ന ടീം ലൈന്‍അപ്പാണ് മുന് ഇന്ത്യന് ക്രിക്കറ്ററും കോച്ചുമായ രമേശ് പൊവാര് പ്രൊവിഡന്‍സില് സ്വീകരിച്ചിരിക്കുന്നത്....\nടെസ്റ്റ്, ഏകദിന പരന്പരകള്‍ക്കു പിന്നാലെ ട്വന്റി-20 ക്രിക്കറ്റിലും വെസ്റ്റ്ഇന്‍ഡീസിനെ തകര്‍ത്തടുക്കി ഇന്ത്യ. രോഹിത് ശര്‍മയുടെ റിക്കാര്‍ഡ് സെഞ്ചുറിയോടെ 71 റണ്‍സിനാണ് ഇന്ത്യ വിജയിച്ചത്. ആദ്യം ബാറ്റ് ചെയ്ത ഇന്ത്യ 196...\nവിന്‍ഡീസിനെതിരെ ഇന്ത്യയ്ക്ക് 105 റണ്‍സ് വിജയ ലക്ഷ്യം ; ധവാന് മടങ്ങി, പതര്‍ച്ചയോടെ തുടക്കം\n105 റണ്‍സ് വിജയ ലക്ഷ്യത്തോടെ ബാറ്റിംഗിന് ഇറങ്ങിയ ടീം ഇന്ത്യയ്ക്ക് പതര്‍ച്ചയോടെ തുടക്കും. ആദ്യ ഓവറില് ശിഖര് ധവാന് മടങ്ങി. 31 ഓവറില് പത്ത് വിക്കറ്റ് നഷ്ടത്തില് 104 റണ്‍സാണ്...\nഇന്ത്യ-വെസ്റ്റ്ഇന്‍ഡീസ് രണ്ടാം ഏകദിനം അല്‍പ്പസമയത്തിനകം; ആത്മവിശ്വാസത്തോടെ ഇന്ത്യ\nഗുവാഹത്തിയിലെ ആദ്യ ഏകദിനത്തില് വിന്‍ഡീസിനെ തകര്‍ത്തടുക്കിയ ഇന്ത്യ ആത്മവിശ്വാസത്തോടെയാണ് ഇന്ന് കളിക്കാനിറങ്ങുന്നത്. ശിഖര് ധവാന്റെയും വിരാട് കോഹ്ലിയുടെയും ബാറ്റിംഗ് മികവ് തുടരുകയാണെങ്കില് വിന്‍ഡീസിന് ഇന്ത്യയെ മറികടക്കാന് നന്നായി വിയര്‍പ്പൊഴുക്കേണ്ടി വരും....\nമെഡല്‍വേട്ട തുടരുന്നു; ഷൂട്ടിങില് സൗരഭ് ചൗധരിക്ക് സ്വര്‍ണം\nഏഷ്യന് ഗെയിംസില് ഷൂട്ടിങില് ഇന്ത്യ മെഡല്‍ക്കൊയ്ത്ത് തുടരുന്നു. 100 മീറ്റര് എയര് പിസ്റ്റള് വിഭാഗത്തില് ഇന്ത്യയുടെ സൗരഭ് ചൗധരി സ്വര്‍ണം സ്വന്തമാക്കി. ഗെയിംസ് റെക്കോര്‍ഡോടെയാണ് നേട്ടം സ്വന്തമാക്കിയിരിക്കുന്നത്. ഇതേ വിഭാഗത്തില്...


പോക്സോ കേസിൽ പത്ത് ദിവസം കൊണ്ട് കുറ്റപത്രം സമർപ്പിച്ച് തൃശ്ശൂർ സിറ്റി പൊലീസ് » Newsthen\nതൃശ്ശൂർ: പട്ടിക ജാതിക്കാരിയായ വിദ്യാർത്ഥിനിയെ ലൈംഗിക പീഡനത്തിനിരയാക്കിയ കേസില് റെക്കോഡ് വേഗത്തില് കുറ്റപത്രം സമര്‍പ്പിച്ച് തൃശൂര് സിറ്റി പൊലീസ്.കേസെടുത്ത് പത്തു ദിവസത്തിനുള്ളിലാണ് പോക്സോ കോടതിയില് കുറ്റപത്രം സമര്‍പ്പിച്ചത്.\nഈ മാസം മൂന്നിനാണ് കേസിനാസ്പദമായ സംഭവം നടന്നത്. സമൂഹ മാധ്യമങ്ങളിലൂടെ പരിചയപ്പെട്ട പ്ലസ് വണ് വിദ്യാര്‍ഥിനിയെ ലൈംഗീകചൂഷണത്തിന് ഇരയാക്കുകയും മര്‍ദ്ദിക്കുകയും ചെയ്ത പരാതിയാണ് തൃശൂര് വെസ്റ്റ് പൊലീസിന് മുന്നിലെത്തുന്നത്. ചങ്ങനാശേരി പെരുന്ന വാലംപറമ്പിൽ അഖിലെന്ന ഇരുപത്തിയൊന്നുകാരനായിരുന്നു പ്രതി. അഞ്ചാം തീയതി പൊലീസ് പ്രതിയ അറസ്റ്റ് ചെയ്തു.\nപോക്സോ, പട്ടികജാതി വിഭാഗങ്ങള്‍ക്കുനേരെയുള്ള അതിക്രമം ഉള്‍പ്പടെയുള്ള വകുപ്പുകള് ചുമത്തിയതോടെ കേസ് തൃശൂര് എസിപി വി.കെ. രാജുവിന്‍റെ അന്വേഷണ പരിധിയില് വന്നു. ഏഴാം തീയതിയായിരുന്നു കേസ് തൃശൂര് എസിപിയ്ക്ക് കൈമാറിയത്. പത്തുദിവസത്തിനുള്ളില് അന്വേഷണം പൂര്‍ത്തിയാക്കി കഴിഞ്ഞ വെള്ളിയാഴ്ച മുപ്പത് പേജുള്ള കുറ്റപത്രം തൃശൂര് പോക്സോ കോടതിയില് സമര്‍പ്പിച്ചു. കേസില് ഇരുപത് സാക്ഷികളാണുള്ളത്. പ്രതിയിപ്പോള് വിയ്യൂർ സെൻട്രൽ ജയിലിൽ റിമാൻ്റിൽ കഴിയുകയാണ്.


സാംഖ്യയോഗം4| Hinduismonline\nPosted on മേയ് 28, 2009 by hinduismonline\tശ്രീ ഭഗവാന് പറഞ്ഞു : അല്ലയോ പാര്‍ത്ഥ, മനസ്സിലുള്ള എല്ലാ ആഗ്രഹങ്ങളും എപ്പോള് ഉപേക്ഷിക്കുന്നുവോ, ആത്മാവിനാല് ആത്മാവില്‍ത്തന്നെ സന്തുഷ്ടനായവ്ന് അപ്പോള് സ്ഥിതപ്രജഞാന് എന്ന് പറയപ്പെടുന്നു.\nദുഃഖങ്ങളില് കുലുങ്ങാതവനും സുഖങ്ങളില് താല്പര്യമില്ലാത്തവനും രാഗം, ഭയം, കോപം, ഇവയില്ലാത്തവനുമായ പുരുഷന് സ്ഥിതപ്രജഞാന് ആയ മുനി എന്നറിയപ്പെടുന്നു.\nഏതൊരാള് എല്ലാത്തിലും ആസക്തി വിട്ടവനായി അതാതു ശുഭാശുഭങ്ങള് ലഭിച്ചു സന്തോഷിക്കുകയും ദ്വേഷിക്കുകയും ചെയ്യുന്നില്ലയോ അവന്‍റെ പ്രജഞ പ്രതിഷ്ട്ടിതമാണ്.\nആമ, അംഗങ്ങളെ എന്നപോലെ എപ്പോള് എല്ലാവിധത്തിലും ഇന്ദ്രിയങ്ങളെ വിഷയങ്ങളില് നിന്നു പിന്‍വലിക്കുന്നുവോ അപ്പോള് അവന്‍റെ പ്രജഞ പ്രതിഷ്ട്ടിതമായിത്തീരുന്നു.\nഇന്ദ്രിയങ്ങള് കൊണ്ടു വിഷയങ്ങള് അനുഭവിക്കാത്ത മനുഷ്യന് ആസക്ത്തിയൊഴികെ വിഷയങ്ങള് അകന്നു പോകുന്നു. അവന്‍റെ ആസക്ത്തിയും പരമാത്മാവിനെ കണ്ടാല് മാഞ്ഞു പോകുന്നു.\nകുന്തീപുത്രാ, ഇന്ദ്രിയനിഗ്രഹത്തിനായി പ്രയത്നിക്കുന്ന വിദ്വാനായ പുരുഷന്‍റെ മനസ്സിനെപ്പോലും തകര്‍ക്കുന്നവയാണ് ഇന്ദ്രിയങ്ങള്. അവ മനസ്സിനെ ബലാല്‍ക്കാരമായി വശത്താക്കുന്നു.\nഅവയെല്ലാം സംയമനം ചെയ്തു യോഗയുക്ത്തനായി എന്നില് ഭക്ത്തിയോടുകൂടി ഇരിക്കുക. ആര്‍ക്കു ഇന്ദ്രിയങ്ങള് വശത്താണോ അവന്‍റെ പ്രജഞ പ്രതിഷ്ട്ടിതമാണ്.\nവിഷയങ്ങളെ ധ്യാനിക്കുന്ന പുരുഷന് അവയില് ആസക്ത്തി ഉണ്ടാകുന്നു. ആസക്ത്തിയില്‍നിന്നും ആഗ്രഹം ഉണ്ടാകുന്നു.ആഗ്രഹത്തില് നിന്നും കോപം ജനിക്കുന്നു. കോപത്തില്‍നിന്നും വിവേകശൂന്യത ഉടലെടുക്കുന്നു. വിവേകശൂന്യതയില്‍നിന്നും ഓര്‍മക്കേടും ഓര്‍മക്കേടില്‍നിന്നും ബുദ്ധിനാശവും ഉണ്ടാകുന്നു. ബുദ്ധിനാശം മൂലം മനുഷ്യന് നശിക്കുകയും ചെയ്യുന്നു.\nഎന്നാല് രാഗദ്വേഷമില്ലാത്ത ആത്മവശ്യങ്ങലായ ഇന്ദ്രിയങ്ങള് കൊണ്ടു വിഷയങ്ങളെ അനുഭവിക്കുന്നു. ആത്മ വിജയിയായ പുരുഷന് പ്രസാദത്തെ പ്രാപിക്കുന്നു.\nപ്രസാദം ലഭിച്ചുകഴിയുമ്പോള് അവന് എല്ലാ ദുഃഖങ്ങളുടെയും നാശം സംഭവിക്കുന്നു. പ്രസന്നചിത്തനു പെട്ടെന്ന് ബുദ്ധി സുപ്രതിഷ്ട്ടിതമായിത്തീരുകയും ചെയ്യുന്നു.\nയോഗയുക്തനല്ലാത്തവന് എകാഗ്രബുദ്ധിയില്ല. ഭാവനയുമില്ല. ഭാവനയില്ലാത്തവന് ശാന്തിയില്ല. ശന്തിയില്ലാത്തവന് എവിടെയാണ് സുഖം?\nവിഷയങ്ങളില് ചലിക്കുന്ന ഇന്ദ്രിയങ്ങള്‍ക്കു ഏതൊരാളുടെ മനസ്സു കീഴ്പ്പെടുന്നുവോ ആ മനസ്സു അവന്‍റെ ബുദ്ധിയെ കാറ്റ് വെള്ളത്തിലിറക്കിയ തോണിയെ എന്നപോലെ അപഹരിക്കുന്നു.\nഅതുകൊണ്ട് കൈയൂക്കുല്ലവനെ, ആരുടെ ഇന്ദ്രിയങ്ങള് എല്ലായിടത്തും വിഷയങ്ങളില് നിന്നും നിശേഷം പിന്‍വലിക്കപ്പെട്ടിരിക്കുന്നുവോ അവന്‍റെ പ്രജഞ പ്രതിഷ്ട്ടിതമായിരിക്കുന്നു.\nഏതൊരു ആത്മനിഷ്ട്ടയാണോ സര്‍വഭൂതങ്ങള്‍ക്കും രാത്രി. ആ രാത്രിയില് ജിതേന്ദ്രിയന് ഉണര്‍ന്നിരിക്കുന്നു. ഏതൊരു വിഷയാനുഭവത്തില് ഭൂതങ്ങള് ഉണര്‍ന്നിരിക്കുന്നുവോ അത് സത്യദര്ശിയായ മുനിക്ക് രാത്രിയാകുന്നു.\nഏതുപോലെ ജലപ്രവാഹങ്ങള് വന്നുവീണ് നിറഞ്ഞുകൊണ്ടിരുന്നാലും സമുദ്രം അക്ഷോഭ്യമായിരിക്കുന്നുവോ അതുപോലെ കമങ്ങളെല്ലാം കടന്നുകൂടിയാലും ഏതൊരുവന് അക്ഷോഭ്യനായിരികകുന്നുവോ അവന് ശാന്തിയെ പ്രാപിക്കും. വിഷയാഭിനിവേശം വിടാത്തവന് ശാന്തി നേടുന്നില്ല.\nയാതൊരു പുരുഷന് എല്ലാ കാമങ്ങളും കൈവെടിഞ്ഞു ഒന്നിലും ആഗ്രഹമില്ലാതവനും മമതാ ബുദ്ധിയും അഹന്തയും ഇല്ലത്തവനുമായി ലോകത്തില് വര്‍ത്തിക്കുന്നുവോ അവന് ശാന്തി പ്രാപിക്കുന്നു.\nപാര്‍ത്ഥാ, ഇതാണ് ബ്രഹ്മനിഷ്ട്ട, ഇതു കൈവരിച്ചാല് സംസാരാസക്ത്തി ഉണ്ടാവുന്നില്ല. അന്ത്യകാലത്തെന്കിലും ഈ അവസ്ഥയില് എത്തിയാല് ബ്രഹ്മനിര്‍വാണം സിദ്ധിക്കുകയും ചെയ്യും. Share this:RedditLike this:Like Loading...\nFiled under: malayalam bhagavad geetha രേഖപ്പെടുത്തിയിരിക്കുന്ന | bhagavat geetha,india,kerala,mahabharatham,malayalam\t« സാംഖ്യയോഗം3കര്‍മയോഗം 1 »\nഗായത്രി മഹാമന്ത്രം\tGanapathi\taudio\nmalayalam bhagavat geeta\nഐശ്വര്യം, ധന സമ്പാദനം6years ago\nഐശ്വര്യം, ധന സമ്പാദനം, ബ്രസീ മന്ത്ര\nhttp://bit.ly/cpRzAh6years ago\nഗോവിന്ദാഷ്ടകം: Govindashtakam http://bit.ly/bze2BV6years ago\nരജനീഷ് ഓഷോ വചനങ്ങള്:\nOsho_Words http://bit.ly/9SauEo6years ago\nശ്രീ മഹാവിഷ്ണു നിത്യ ജപം\n: Mahavishnu_Japa_Mantra http://bit.ly/czz7pK6years ago


ലോക്ക് ഡൗൺ കഴിഞ്ഞാലും ശ്രദ്ധിക്കേണ്ട കാര്യങ്ങൾ, കോവിഡ് വരാതിരിക്കാൻ എല്ലാവരും എടുക്കേണ്ട 20 മുൻകരുതലുകൾ - Boolokam\nHome Boolokam ലോക്ക് ഡൗൺ കഴിഞ്ഞാലും ശ്രദ്ധിക്കേണ്ട കാര്യങ്ങൾ, കോവിഡ് വരാതിരിക്കാൻ എല്ലാവരും എടുക്കേണ്ട 20 മുൻകരുതലുകൾ\nലോക്ക് ഡൗൺ കഴിഞ്ഞാലും ശ്രദ്ധിക്കേണ്ട കാര്യങ്ങൾ, കോവിഡ് വരാതിരിക്കാൻ എല്ലാവരും എടുക്കേണ്ട 20 മുൻകരുതലുകൾ\n5. കൈകൾ ഇടയ്ക്കിടയ്ക്ക് സോപ്പ് ഇട്ട് 20 സെക്കൻഡ് നേരം കഴുകുക. പൊതു സ്ഥലങ്ങളിൽ മേശ, കീബോർഡ്, മൗസ്, വാതിൽ ഹാൻഡിൽ, ബാത്‌റൂം ടാപ്പ് മുതലായ ഇടങ്ങളിൽ സ്പർശിച്ച ശേഷം കൈ കഴുകുക, അല്ലെങ്കിൽ santiser ഉപയോഗിക്കുക. വിരൽത്തുമ്പുകൾ എല്ലായ്പ്പോഴും പരമാവധി ശുചിയായി സൂക്ഷിക്കുക.\n7. ആൾക്കാർ തിങ്ങി നിൽക്കുന്ന സ്ഥലങ്ങളിൽ ഈ വൈറസ് അതിവേഗം പടർന്നു പിടിക്കും. അതിനാൽ ആൾക്കൂട്ടത്തിൽ പെടാതെ ശ്രദ്ധിക്കുക. ഏറ്റവും പ്രധാനപ്പെട്ട മുൻകരുതലും ഇതു തന്നെയാണ്. അമേരിക്കയിലെ വാഷിംഗ്‌ടൺ സ്റ്റേറ്റിലെ ഒരു പള്ളിയിൽ choir പാടാൻ പോയ നല്ല ആരോഗ്യമുള്ള 60 പേരിൽ 45 പേർക്ക് മൂന്നാഴ്ചയ്ക്കകം കോവിഡ് ബാധയുണ്ടായത് ഈ വൈറസിന്റെ അപാരമായ വ്യാപന ശേഷിയുടെ നിഷേധിക്കാനാവാത്ത തെളിവാണ് .\n9.അവരവർക്ക് പനി, ചുമ, ജലദോഷം ഇവയുണ്ടെങ്കിൽ ജോലിക്കു പോകാതെ വീട്ടിലിരിക്കുക. മറ്റുള്ളവർക്ക് രോഗം വരാതിരിക്കാനാണിത്.\n10. വ്യക്തികൾ യാത്രാ വിവരം മറച്ചു വയ്ക്കുന്നത് പതിവാണ്, അതിനാൽ എല്ലാവർക്കും രോഗ സാധ്യത ഉണ്ട് എന്ന ഊഹത്തിൽ വേണം ഇടപെടാൻ.\n11. കോവിഡിനെ നിസ്സാരമായി കണ്ട രാജ്യങ്ങളിലാണ് ഇന്ന് അതി തീവ്രമായി രോഗം വ്യാപിച്ചിട്ടുള്ളത് എന്ന് ഓർക്കുക. രോഗം മറ്റു രാജ്യങ്ങളിൽ മാത്രമേ വരൂ എന്ന് ഇവർ തെറ്റിദ്ധരിച്ചു, തെറ്റു ന്യായീകരിക്കാൻ പല വാദങ്ങളും പ്രചരിപ്പിച്ചു. Denial എന്നത് മനുഷ്യ സഹജമായ ഒരു നെഗറ്റീവ് മനോഗതിയാണ്. അതിന് അടിമപ്പെടാതിരിക്കാൻ ശ്രദ്ധിക്കുക.\n12. മാസ്‌ക് ഇടേണ്ട സാഹചര്യമുണ്ടായാൽ അതുപയോഗിക്കേണ്ട കൃത്യമായ വിധം അറിഞ്ഞിരികുക. മൂക്കും വായയും എപ്പോഴും മൂടിയിരിക്കണം. മാസക് അണിഞ്ഞതിനുശേഷം അതിന്റെ പുറം ഭാഗം കൈ കൊണ്ടു തൊടാതിരിക്കുക.\n13. യാത്രയ്ക്കിടക്ക് കൈ അഴുക്കായാൽ കഴുകാൻ സൗകര്യമില്ലെങ്കിൽ sanitiser ഉപയോഗിക്കാവുന്നതാണ്.\n14. മൊബൈൽ ഫോൺ രോഗാണുക്കളുടെ കലവറ ആകാറുണ്ട്, അതിനാൽ ദിവസത്തിൽ ഒരിക്കലെങ്കിലും സാനിറ്റിസറോ, അല്പം സോപ്പ് മയമുള്ള, വളരെ നേരിയ നനവുള്ള തുണിയോ റ്റിഷ്യൂവോ വച്ച് തുടയ്ക്കുക.\n15. തിരികെ വീട്ടിൽ എത്തിയാൽ ഉടൻ തന്നെ കൈ സോപ്പിട്ടു കഴുകേണ്ടതാണ്.\n16. വീട്ടിൽ ഉള്ള മറ്റുള്ളവർക്ക് കോവിഡ് വരുമോ എന്ന് ആശങ്കയുണ്ടെങ്കിൽ അവരെ സാവകാശം പറഞ്ഞു മനസിലാക്കുക. കൃത്യമായ നിർദേശങ്ങൾ പാലിച്ചാൽ കോവിഡ് പകരുകയില്ല എന്ന് പഠനങ്ങൾ തെളിയിച്ചിട്ടുണ്ട്.\n17. അത്യാവശ്യമില്ലെങ്കിൽ കഴിവതും ആശുപത്രികളിൽ നിന്നും വിട്ടു നിൽക്കുക. അഥവാ ചുമ പനി ഇവയുമായി ആശുപത്രിയിൽ പോകേണ്ടി വന്നാൽ മാസ്ക് ധരിക്കുക, മറ്റുള്ളവരുടെ സുരക്ഷയ്ക്കു വേണ്ടിയാണിത്. തിരക്കുള്ള എല്ലാ ഇടങ്ങളിൽ നിന്നും മാറി നിൽക്കുക. വയോധികരും, കടുത്ത പ്രമേഹം, ബിപി, ഹൃദ്രോഗം ഇവ ഉള്ളവരും, പുകവലിക്കാർ, ക്യാൻസർ, വൃക്ക, കരൾ രോഗികൾ മുതലായവരും പ്രത്യേകം സൂക്ഷിക്കേണ്ടതാണ്.\n18. ആരോഗ്യപ്രവർത്തകർ പ്രത്യേക മുൻകരുതലുകൾ പാലിക്കേണ്ടതാണ്, അതേപ്പറ്റി പ്രത്യേകമായി എഴുതിയിട്ടുണ്ട്, Rajeev Jayadevan എന്ന എന്റെ FB wall ൽ 4.4.20 തീയതി അതു പോസ്റ്റ് ചെയ്തിട്ടുണ്ട്.\n19. കോവിഡിനെ പറ്റിയുള്ള പുതിയ അറിവുകൾ ലഭിക്കുന്നതനുസരിച്ച് നിർദ്ദേശങ്ങൾ മാറാനിടയുണ്ട്. മുഖ്യമന്ത്രിയുടെ ദിവസേനയുള്ള പ്രഭാഷണത്തിൽ ഇവ ഉൾപ്പെടുത്തുന്നതാണ്. DHS Kerala, WHO, Ministry of Health and Family Welfare, CDC വെബ്‌സൈറ്റ് ഇവ ആധികാരികമായ സ്രോതസുകളാണ്. വാട്ട്സപ്പിലും മറ്റുമുള്ള പല വാർത്തകളും വ്യാജമാണെന്ന് എടുത്തു പറയേണ്ടതില്ലല്ലോ.\n20. ചെറുപ്പക്കാർക്ക് കോവിഡ് ഒരു പ്രശ്നമല്ല എന്ന ഒരു തെറ്റിദ്ധാരണ നിലവിലുണ്ട്. അതുടൻ തന്നെ മാറ്റുക. സമീപകാലത്തുള്ള പഠനങ്ങൾ തെളിയിക്കുന്നത് ഇവർക്കും കോവിഡ് സാരമായി തന്നെ വരാൻ സാധ്യത ഉണ്ടെന്നാണ്.\nകേട്ടാൽ സിമ്പിളാണെങ്കിലും വളരെ പവർഫുൾ ആണ് മേൽപ്പറഞ്ഞ മുൻകരുതലുകൾ എന്ന് തിരിച്ചറിയുക, മറ്റുള്ളവർക്ക് നിർബന്ധമായും ഈ അറിവുകൾ പകർന്നു കൊടുക്കുക, ചർച്ചകൾ നടത്തുക.\nPrevious articleവീടുകളില് ഒതുങ്ങി ജീവിക്കേണ്ട അവസ്ഥയില് നാം നിലവിൽ എത്തിക്കഴിഞ്ഞു, നാമത് തീരെ ആഗ്രഹിച്ചില്ലെങ്കില് തന്നെയും\nNext articleവിശപ്പ് തട്ടിക്കഴിഞ്ഞാൽ, അതിജീവനം അപകടമാവുമെന്ന് കരുതിയാൽ, നമ്മളീ കാണുന്ന പരിഷ്കൃതസമൂഹമല്ല അവിടന്നങ്ങോട്ട് കാണുക


വിടവാങ്ങിയത് വീരേതിഹാസം; പിണറായി വിജയൻ എഴുതുന്നു | Articles | Deshabhimani | Wednesday May 12, 2021\nപിണറായി വിജയൻUpdated: Wednesday May 12, 2021\nസ്വന്തം ജീവിതത്തെ നാടിൻ മോചനപോരാട്ടത്തിന്റെ വീരേതിഹാസമാക്കി മാറ്റിയ ധീര നായികയാണ് കെ ആർ ഗൗരിയമ്മ. എല്ലാവിധ ഉച്ചനീചത്വങ്ങളും അവസാനിപ്പിക്കാനും സമത്വത്തിലധിഷ്ഠിതമായ വ്യവസ്ഥിതി സ്ഥാപിച്ചെടുക്കാനും വേണ്ടിയുള്ള നിരന്തര പോരാട്ടങ്ങൾക്കായി സമർപ്പിതമായ ജീവിതമായിരുന്നു ഗൗരിയമ്മയുടേത്. കേരളത്തിൽ കമ്യൂണിസ്റ്റ് പ്രസ്ഥാനം കെട്ടിപ്പടുക്കുന്നതിൽ അവർ വഹിച്ച പങ്ക് സമാനതകളില്ലാത്തതാണ്. ധീരയായ പോരാളിയും സമർഥയായ ഭരണാധികാരിയും ആ വ്യക്തിത്വത്തിൽ ഒരുമിച്ചു. ആധുനിക കേരളത്തിന്റെ ചരിത്രം ഗൗരിയമ്മയുടെ ജീവചരിത്രം കൂടിയാണ്. പോരാട്ടങ്ങൾക്ക് നിത്യ പ്രചോദനമാണ് അവരുടെ മാതൃകാപരമായ ജീവിതം.\nനൂറുവർഷം ജീവിക്കാൻ കഴിയുക എന്നത് അപൂർവം പേർക്കു മാത്രം സാധ്യമാകുന്ന ഒന്നാണ്. ജീവിതഘട്ടമാകെ ബോധത്തെളിച്ചയോടെ കഴിയുക, പരാധീനത്തിലല്ലാതെ കഴിയുക, മറ്റുള്ളവർക്ക് സഹായകമായി കഴിയുക തുടങ്ങിയവയൊക്കെ സാധ്യമാകുന്നത് അത്യപൂർവം പേർക്കാണ്. ആ അത്യപൂർവം പേരിൽപ്പെടുന്നു കെ ആർ ഗൗരിയമ്മ. ഇങ്ങനെയൊരാൾ നമുക്കുണ്ടായിരുന്നു എന്നത് തീർച്ചയായും നമ്മുടെ വലിയ ഒരു ധന്യതയാണ്. ഗൗരിയമ്മയുടെ കാലത്ത് ജീവിക്കാൻ കഴിഞ്ഞു എന്നത് മലയാളിയുടെ അഭിമാനമാണ്.\nഅനുഭവങ്ങളുടെ അതിസമ്പന്നമായ പശ്ചാത്തലത്തോടെ നമ്മുടെ സാമൂഹ്യജീവിതത്തിന് മാർഗനിർദേശം നൽകാൻ കഴിഞ്ഞ മാതൃകാ വ്യക്തിത്വം എന്നുവേണം ഗൗരിയമ്മയെ വിശേഷിപ്പിക്കാൻ. ഇത്ര ദീർഘമായ, ഇത്ര തീവ്രമായ അനുഭവങ്ങളുള്ള മറ്റൊരാൾ കേരളത്തിലുണ്ടായിരുന്നില്ല. ആ നിലയ്ക്ക് അങ്ങേയറ്റം അസാധാരണവും താരതമ്യമില്ലാത്തതുമാകുന്നു ആ ജീവിതം. ആധുനിക കേരളത്തിന്റെ ചരിത്രവുമായി വേർപെടുത്താനാകാത്ത വിധം കെട്ടുപിണഞ്ഞു കിടക്കുന്നു ഗൗരിയമ്മയുടെ ജീവിതം.\nസ്വന്തം ജീവിതം സഫലമാകുന്നത്, അന്യജീവന് ഉതകുമ്പോഴാണ് എന്നു പറയുമല്ലൊ. ഇതു മാനദണ്ഡമാക്കിയാൽ, ഇതുപോലെ സഫലമായ ജീവിതം മറ്റ് അധികം പേർക്കുണ്ടാകില്ല. വിദ്യാർഥി ജീവിതഘട്ടത്തിൽ തന്നെ കർമരംഗത്തേക്കും സമരരംഗത്തേക്കുമിറങ്ങി. നൂറുവയസ്സ് പിന്നിട്ട ഘട്ടത്തിലും ഗൗരിയമ്മ ജനങ്ങൾക്കിടയിൽ തന്നെയുണ്ടായി. വെള്ളത്തിൽ മത്സ്യം എന്ന പോലെ, ജനങ്ങൾക്കിടയിൽ ജീവിച്ചു. ദേശീയ സ്വാതന്ത്ര്യസമര പ്രസ്ഥാനത്തെ വർത്തമാനകാല രാഷ്ട്രീയഘട്ടവുമായി ബന്ധപ്പെടുത്തുന്ന അപൂർവം കണ്ണികളേ ഉണ്ടായിരുന്നുള്ളു. അതിലെ വിലപ്പെട്ട കണ്ണിയായിരുന്നു ഗൗരിയമ്മ. അന്നത്തെ അനുഭവങ്ങൾ മനസ്സിൽവച്ച് ഭാവിയെക്കുറിച്ച് അഭിപ്രായം പറയാൻ കഴിയുന്നവരുടെ എണ്ണം കുറഞ്ഞുവരികയാണ്. ഇവിടെയാണ് ഗൗരിയമ്മയുടെ പ്രസക്തി നാം കൂടുതൽ തിരിച്ചറിയുന്നത്. അതുകൊണ്ടാണ് ഗൗരിയമ്മയുടെ അഭാവം നാടിന്റെ നികത്താനാകാത്ത നഷ്ടമായി മാറുന്നത്.\nധീരതയുടെ പ്രതീകമായാണ് ഗൗരിയമ്മയെ കേരളം എന്നും കണ്ടിട്ടുള്ളത്. സർ സി പിയുടെ കാലത്തെ പൊലീസിന്റെ ഭേദ്യം അനുഭവിക്കേണ്ടി വന്നിട്ടുള്ള അവർക്ക്, സ്വാതന്ത്ര്യലബ്ധിക്കു ശേഷവും ഒട്ടേറെ യാതനാനുഭവങ്ങളുണ്ടായി. ചെറുത്തുനിൽപ്പിന്റെ കരുത്തുറ്റ ബിംബമായി ഗൗരിയമ്മ അങ്ങനെ മാറി. ആ നിലയ്ക്കുള്ള കവിതകൾ പോലും മലയാളത്തിൽ അവരെക്കുറിച്ചുണ്ടായി. കേരളത്തിന്റെ സാമൂഹ്യവും സാമ്പത്തികവും രാഷ്ട്രീയവുമായ ചരിത്രത്തിൽ ഗൗരിയമ്മ നിർണായക സ്വാധീനം ചെലുത്തിയിട്ടുണ്ട് . അത്യപൂർവം സ്ത്രീകൾ മാത്രം ഉന്നത വിദ്യാഭ്യാസത്തിനെത്തിയിരുന്ന ഒരു കാലത്ത് നിയമവിദ്യാഭ്യാസം പൂർത്തിയാക്കിയ ഗൗരിയമ്മയ്‌ക്ക് വേണമെങ്കിൽ ഔദ്യോഗിക തലത്തിൽ തിളക്കമാർന്ന തലങ്ങളിലേക്കു വളർന്ന് സ്വന്തം ജീവിതം സുരക്ഷിതവും സമ്പന്നവുമാക്കാമായിരുന്നു. എന്നാൽ, ആ വഴിയല്ല, തന്റേതെന്ന് അവർ തിരിച്ചറിഞ്ഞു. ജനങ്ങളിലേക്കിറങ്ങി. ഒളിവിലും തെളിവിലും ഒക്കെയായി ത്യാഗപൂർവമായി ജീവിച്ചു.\nഒന്നാം കേരള മന്ത്രിസഭയിൽ അംഗമായി, കേരള കാർഷിക പരിഷ്‌കരണ നിയമം അടക്കമുള്ള സാമൂഹ്യമാറ്റത്തിന്റെ കൊടുങ്കാറ്റു വിതച്ച ബില്ലുകളുടെ നിയമമാക്കലിൽ ശ്രദ്ധേയമായ പങ്കുവഹിച്ചു. രണ്ടാം ഇ എം എസ് മന്ത്രിസഭയിലും ഒന്നും രണ്ടും നായനാർ മന്ത്രിസഭകളിലും സജീവ സാന്നിധ്യമായിരുന്നു.അസാമാന്യ ദൈർഘ്യമുള്ള നിയമസഭാ സാമാജിക ജീവിതമാണ് ഗൗരിയമ്മയുടേത്. 1952–53, 1954–56 ഘട്ടങ്ങളിലെ തിരു കൊച്ചി നിയമസഭകളിലും കേരള രൂപീകരണത്തോടെ അഞ്ചാമത്തേതൊഴികെ ഒന്നു മുതൽ പതിനൊന്നുവരെയുള്ള നിയമസഭകളിലും അംഗമായി. മന്ത്രിസഭയിലാകട്ടെ, റവന്യു, വ്യവസായം, കൃഷി, എക്സൈസ്, ഭക്ഷ്യം തുടങ്ങിയ വകുപ്പുകളിലൊക്കെ മൗലികമായ പരിഷ്‌കാരങ്ങൾ വരുത്താനും തനതായ പദ്ധതികൾ ആവിഷരിക്കാനും ശ്രദ്ധിച്ചു.\nപി കൃഷ്ണപിള്ള, ഇ എം എസ്, എ കെ ജി തുടങ്ങിയ ഒന്നാം തലമുറ കമ്യൂണിസ്റ്റ് നേതാക്കൾക്കൊപ്പം പ്രവർത്തിക്കാൻ ഗൗരിയമ്മയ്ക്ക് കഴിഞ്ഞിട്ടുണ്ട് . കേരളത്തിൽ കമ്യൂണിസ്റ്റ് പ്രസ്ഥാനം കെട്ടിപ്പടുക്കുന്നതിൽ വലിയ സംഭാവനയാണ് അവർക്കൊപ്പംനിന്ന് നിർവഹിച്ചത്. സ്ത്രീക്ക് സ്വന്തം മുഖവും വ്യക്തിത്വവുമുണ്ട് എന്ന് കേരള സമൂഹത്തിൽ പൊരുതി സ്ഥാപിച്ച വ്യക്തിയാണ് ഗൗരിയമ്മ. അതിന് അവർക്ക് ശക്തിപകർന്നത് കമ്യൂണിസ്റ്റ് പ്രസ്ഥാനമാണ്. അസാധാരണമായ ത്യാഗവും ധീരതയും നിറഞ്ഞ ജീവിതമാണ് നയിച്ചത്. അതാകട്ടെ, ഈ സമൂഹത്തെ പുരോഗമനോന്മുഖവും മനുഷ്യോചിതവുമായി മാറ്റിയെടുക്കുന്നതിനു വേണ്ടിയായിരുന്നു. അവരുടെ വിയോഗ വേളയിൽ സമൂഹത്തെ ഇനിയും പുരോഗമനപരമായി മുമ്പോട്ടുകൊണ്ടുപോകാനുള്ള നവോത്ഥാന രാഷ്ട്രീയ നീക്കങ്ങളെ ശക്തിപ്പെടുത്തി മുന്നേറുമെന്ന് പ്രതിജ്ഞ ചെയ്യുക. അതാകട്ടെ, ഗൗരിയമ്മയ്ക്കുള്ള ആദരാഞ്ജലി.\nയോഗ ശാസ്‌ത്രീയമായ വ്യായാമം , ആത്മീയതയുമായോ മതവുമായോ ബന്ധപ്പെടുത്തേണ്ട: മുഖ്യമന്ത്രി


ശക്തമായ കാറ്റ്: വീടുകള്‍ക്കും കൃഷി വിളകള്‍ക്കും നാശനഷ്ടം\nMon Apr 22 2019 14:05:42 GMT+0530 (IST)\nകോതമംഗലം: കഴിഞ്ഞ ദിവസങ്ങളിലുണ്ടായ ശക്തമായ കാറ്റിലും വേനല്‍മഴയിലും കവളങ്ങാട് പഞ്ചായത്തിലെ അള്ളുങ്കല്, ഇഞ്ചിപ്പാറ, വെള്ളാപ്പാറ ചുള്ളിക്കണ്ടം, തലക്കോട് പ്രദേശങ്ങളില് മരം വീണ്4വീടുകള്‍ക്ക് തകര്‍ന്നു. പ്രദേശത്ത് വന് കൃഷി നാശവും സംഭവിച്ചു.\nഅള്ളുങ്കല് വാരിക്കാട്ട് മൈതീന്റെ വീടിന്റെ മുകളിലേക്ക് തേക്ക് മരം മറിഞ്ഞു വീണു. കഴിക്കാട്ടു മറ്റത്തില് കേശവന്റെ വീടിനു മുകളില് അല്‍ബീസ്യ മരങ്ങള് വീണ് നാശനഷ്ടം നേരിട്ടു.\nഇവരുടെ ആട്ടിന്‍കൂട്, കോഴിക്കൂട് എന്നിവയും നശിച്ചു. കാരയ്ക്കാട്ട് റോസിലിയുടെ വീടിനു മുകളിലേക്ക് തേക്ക് മരം വീണു. വെള്ളാപ്പാറ ചിറ്റേമാലില് മത്തായിയുടെ വീടിന്റെ മേല്‍ക്കൂര കാറ്റില് പറന്നു പോയി.\nവനം വകുപ്പിന്റെ കീഴിലുള്ള മുള്ളരിങ്ങാട് പ്ലാന്റേഷനില് നട്ടുപിടിപ്പിച്ച അല്‍ബീസ്യ മരങ്ങള് കടപുഴകിയും ഒടിഞ്ഞു വീണും 15 ഓളം കുടുംബങ്ങളുടെ കൃഷി വിളകള് നശിച്ചു. തലക്കോട് മുള്ളരിങ്ങാട് റോഡിലും അള്ളുങ്കല് ചുള്ളിക്കണ്ടം റോഡിലും ഗതാഗതം മുടങ്ങി. നിരവധി ഇലക്ട്രിക് പോസ്റ്റുകളും തകര്‍ന്നു. വാഴ, റബര്, കൊക്കൊ, ജാതി തുടങ്ങിയ കൃഷി വിളകളാണ് ഏറെയും നെശിച്ചത്. തേക്ക്, ആഞ്ഞിലി, പ്ലാവ് തുടങ്ങിയ മരങ്ങളും കടപുഴകി വീണു.\nകിഴക്കേ അള്ളുങ്കല് റോഡിന്റെ ഇരുവശവും നിന്ന വനം വകുപ്പിന്റെ 100 ഇഞ്ചോളം വണ്ണം വരുന്ന വന് അല്‍ബീസ്യ മരങ്ങള് കടപുഴകി വീണ് ചേര്‍ക്കോട്ട് സ്‌കറിയയുടെ റബര്, തെങ്ങ്, പുളി, വാഴ, ജാതി, കൊക്കോ, കാപ്പി എന്നിവ നശിച്ചു. വട്ടക്കുന്നേല് മാത്യുവിന്റെ തെങ്ങ്, കൊക്കോ, പ്ലാവ്, കാപ്പി എന്നിവ നശിച്ചു.\nവെള്ളാപ്പാറ കടപ്ലായില് ഓനാച്ചന്റെ 150 ഏത്തവാഴകള് കാറ്റില് ഒടിഞ്ഞു നശിച്ചു.\nതലക്കോട് ചുള്ളിക്കണ്ടം റോഡിന് ഇരുവശങ്ങളിലും നിന്ന അല്‍ബീസ്യ മരങ്ങളും റോഡിലേക്ക് മറിഞ്ഞു വീണു. 25 വര്‍ഷം മുന്‍പ് വനം വകുപ്പ് നട്ടുപിടിപ്പിച്ച പാഴ്മരങ്ങളാണ് നാട്ടുകാര്‍ക്ക് കനത്ത ഭീഷണിയായിരിക്കുന്നത്.\nകഴിഞ്ഞ സര്‍ക്കാരിന്റെ കാലത്ത് പാഴ്മരങ്ങള് മുറിച്ചുനീക്കുന്നതിന് ഉത്തരവുണ്ടായെങ്കിലും അധികൃതര് തുടര്‍നടപടി സ്വീകരിച്ചില്ല. മഴക്കാലമായാല് പ്രദേശവാസികള്‍ക്ക് പുറത്തിറങ്ങാന് കഴിയാത്ത സാഹചര്യമാണ് നിലവിലുള്ളത്.


മോദിയുടെ ചിത്രം ട്വീറ്റ് ചെയ്തു; മധ്യപ്രദേശ് കോണ്‍ഗ്രസ് വര്‍ക്കിങ് പ്രസിഡന്റിനെതിരേ മതവികാരം വ്രണപ്പെടുത്തിയതിനു കേസ്\nSun Sep 20 2020 19:58:17 GMT+0530 (India Standard Time)\nബിജെപി നേതാവ് ഗൗരവ് രണ്‍ദിവിന്റെ പരാതിയിലാണ് പോലിസ് നടപടി\nBSR10 Aug 2020 7:30 AM GMT\nന്യൂഡല്‍ഹി: പ്രധാനമന്ത്രി നരേന്ദ്രമോദിയുടെ ചിത്രം ട്വീറ്റ് ചെയ്തതിനു മധ്യപ്രദേശ് കോണ്‍ഗ്രസ് വര്‍ക്കിങ് പ്രസിഡന്റ് ജിതു പട്‌വാരിക്കെതിരേ മതവികാരം കേസെടുത്തു. അയോധ്യയില് ബാബരി മസ്ജിദ് തകര്‍ത്ത സ്ഥലത്ത് ശ്രീരാമക്ഷേത്രത്തിനു ഭൂമി പൂജ നടത്തിയ ചിത്രം ട്വീറ്റ് ചെയ്തതിനാണ് മതവികാരം വ്രണപ്പെടുത്തി, പ്രധാനമന്ത്രിയെ അവഹേളിച്ചു തുടങ്ങിയ കുറ്റങ്ങള് ചുമത്തി ഐപിസി 188, 464 എന്നീ വകുപ്പുകള് പ്രകാരം ഛാത്രിപുര പോലിസ് കേസെടുത്തത്.\nബിജെപി നേതാവ് ഗൗരവ് രണ്‍ദിവിന്റെ പരാതിയിലാണ് പോലിസ് നടപടി. ആഗസ്ത് അഞ്ചിനു അയോധ്യയില് നടന്ന ഭൂമിപൂജ ചടങ്ങില് മോദി മാസ്‌ക് ധരിച്ച് കൈയിലൊരു പാത്രവുമായി നില്‍ക്കുന്ന ചിത്രമാണ് ജിതു പട്‌വാരി പോസ്റ്റ് ചെയ്തത്. 'രാജ്യത്തിന്റെ സമ്പദ്‌വ്യവസ്ഥ, വ്യാവസായിക വരുമാനം, കര്‍ഷകരുടെ സാമ്പത്തിക തകര്‍ച്ച, തൊഴിലില്ലായ്മ, തൊഴിലാളികളും അവരുടെ പോരാട്ടവും. ഇതൊന്നും ടെലിവിഷന് സംവാദത്തിനുള്ള വിഷയങ്ങളല്ല. (ഞങ്ങള്) ഈ പാത്രവുമായി നടക്കും.' എന്നാണ് ചിത്രത്തിനൊപ്പം നല്‍കിയ അടിക്കുറിപ്പില് പട്‌വാരി ഹിന്ദിയില് ട്വീറ്റ് ചെയ്തത്. ചിത്രം പോസ്റ്റ് ചെയ്തതുവഴി ജിതു പട്‌വാരി ഹൈന്ദവരുടെ മതവികാരം വ്രണപ്പെടുത്തുകയും പ്രധാനമന്ത്രിയെ അവഹേളിച്ചെന്നുമാണ് ബിജെപയുടെ ആരോപണം.\nCongress Leader Image Of PM Modi മോദിചിത്രം മധ്യപ്രദേശ് കോണ്‍ഗ്രസ് മതവികാരം


കിഫ്ബിയിൽ സി.എ.ജി ക്കെതിരെ നിയമപോരാട്ടത്തിനൊരുങ്ങി സംസ്ഥാന സർക്കാർ - Kerala News Daily\nകിഫ്ബിയിൽ സി.എ.ജി ക്കെതിരെ നിയമപോരാട്ടത്തിനൊരുങ്ങി സംസ്ഥാന സർക്കാർ\nകിഫ്ബിയിൽ നിയമപോരാട്ടത്തിനൊരുങ്ങി സംസ്ഥാന സർക്കാർ. സിഎജി റിപ്പോർട്ടിനിതിരായ തുടർ നടപടികൾക്ക് മുതിർന്ന അഭിഭാഷകനായ ഫാലി എസ് നരിമാനിൽ നിന്നും നിയമോപദേശം തേടും. ഹൈക്കോടതിയിലെ കേസിൽ മുതിർന്ന അഭിഭാഷകരെ ഇറക്കാനും സർക്കാർ ശ്രമം തുടങ്ങിയിട്ടുണ്ട്.\nരാഷ്ട്രീയമായും നിയമപരമായും സി.എ.ജിക്കെതിരെ പോരാട്ടം പ്രഖ്യാപിച്ച സർക്കാർ നീങ്ങുന്നത് ശക്തമായ നടപടികളിലേക്കാണ്. സർക്കാരിന് വിശദീകരണത്തിന് അവസരം നൽകാതെ കിഫ്ബി വായ്പകളുടെ ഭരണഘടനാ സാധുതയെന്തെന്ന ചോദ്യം ചെയ്യുന്ന കണ്ടെത്തലുകൾ സിഎജി റിപ്പോർട്ടിലുൾപ്പെടുത്തിയത് നടപടിക്രമങ്ങൾ പാലിക്കാതെയാണ്. ഇക്കാര്യത്തിൽ സിഎജിക്ക് എതിരെ തുടർ നടപടികളുടെ ഭാഗമായാണ് മുതിർന്ന അഭിഭാഷകനും ഭരണഘടനാ വിദഗ്ദനുമായ ഫാലി എസ് നരിമാനിൽ നിന്നും നിയമോപദേശം തേടുന്നത്.\nകിഫ്ബി വായ്പകളുടെ ഭരണഘടനാ സാധുത ചോദ്യം ചെയ്ത് ഹൈക്കോടതിയിൽ സ്വദേശി ജാഗരൺ മഞ്ച് നൽകിയ കേസും ഉടൻ തന്നെ കോടതിയുടെ പരിഗണനയ്ക്ക് വരുന്നതും സർക്കാർ മുന്നിൽ കാണുന്നു. ഈ പശ്ചാത്തലത്തിൽ മുതിർന്ന അഭിഭാഷകരെ തന്നെ എത്തിച്ച് കേസ് നേരിടാനാണ് തീരുമാനം. ധനമന്ത്രി ഇക്കാര്യങ്ങളിൽ എ.ജിയുമായി ചർച്ച നടത്തി. സിഎജിക്കെതിരെ രാഷ്ട്രീയ പ്രചരണം ശക്തമാക്കാൻ നേരത്തെ സിപിഎമ്മും തീരുമിച്ചിരുന്നു.\nകാനം രാജേന്ദ്രൻ നാളെ ആശുപത്രി വിടും


മാഞ്ചസ്റ്റര് ദുരന്തം: സംസ്‌കാരം യുകെയില് നടക്കും. മാതാപിതാക്കള് യുകെയിലെത്തും\nലണ്ടന്: മകളെ രക്ഷിക്കാന് വേണ്ടി സ്വന്തം ജീവന് ബലികഴിച്ച കൂടല്ലൂര് സ്വദേശി പോള് ജോണിന്റെ (42) സംസ്‌കാരം യുകെയില് തന്നെ നടത്താന് തീരുമാനമായി. അവയവങ്ങള് ദാനം ചെയ്ത ശേഷമാകും ചടങ്ങുകളുടെ കാര്യത്തില് അന്തിമതീരുമാനം ഉണ്ടാവുക. പോളിന്റെ കുടുംബം ബംഗളൂരുവിലാണ് താമസിക്കുന്നത്. ഇവര് അധികം വൈകാതെ യുകെയിലെത്തും. കൂടാതെ മറ്റു സഹോദരങ്ങളും എത്തും. നാലു സഹോദരങ്ങളും ഒരു സഹോദരിയുമാണ് പോളിനുള്ളത്. ഇതില് ഒരാള് ഓസ്‌ട്രേലിയയിലും ഒരാള് സിംഗപ്പൂരിലും മറ്റൊരാള് ബംഗളൂരുവിലുമാണ്. ഒരു സഹോദരന് ലണ്ടനിലുമുണ്ട്. ഇതുകൂടാതെ ഭാര്യയുടെ സഹോദരന് കെംബ്രിഡ്ജിലും താമസിക്കുന്നു.\nആശുപത്രിയിലെ കാര്യങ്ങള്‍ക്കും മൃതദേഹം ഏറ്റുവാങ്ങുന്നത് അടക്കമുള്ള തുടര് നടപടികള്‍ക്കുമായ് ഫാ സജി മലയിലിന്റെ നേതൃത്വത്തിലുള്ള മലയാളികളുടെ സംഘവും ആശുപത്രിയുമായി ബന്ധപ്പെട്ട് പ്രവര്‍ത്തിക്കുന്നുണ്ട്. വിവിധ മലയാളി സംഘടന നേതാക്കളും മാഞ്ചസ്റ്റര് മലയാളി സമൂഹത്തിലെ പ്രധാന അംഗങ്ങളെല്ലാവരും കുടുംബത്തിന് സഹായമായി നിലകൊള്ളുന്നുണ്ട്. പോളിന്റെ അപ്രതീക്ഷിത വിയോഗത്തില് തകര്‍ന്നിരിക്കുകയാണ് പോളിന്റെ ഭാര്യ മിനിയും മക്കളും.\nഅപകടത്തില് പോളിന്റെ മകള് അഞ്ചോലോക്കും പരിക്കേറ്റിരുന്നു. വിഥിന്‍ഷോ ചില്‍ഡ്രന്‍സ് ഹോസ്പിറ്റലില് പ്രവേശിപ്പിച്ച മകളുടെ പരിക്ക് സാരമുള്ളതല്ല. അപകടം ഉണ്ടായ ഉടനെ എയര് ആംബുലന്‍സില് ആണ് ഇരുവരെയും ആശുപത്രിയില് എത്തിച്ചത്.\nചൊവ്വാഴ്ച വൈകിട്ട് നാലേമുക്കാലോടെ മാഞ്ചസ്റ്റര് വിഥിന്‍ഷായിലെ സെന്റ് ജോണ് സ്‌കൂളിനു സമീപമാണ് അപകടം നടന്നത്. ക്വയര് പ്രാക്റ്റിസ് കഴിഞ്ഞു മകളെ കൂട്ടിക്കൊണ്ട് വരും വഴി റോഡ് മുറിച്ച് കടക്കുമ്പോഴായിരുന്നു അപകടം സംഭവിച്ചത്. ഹോളിഹെഡ്ജ് റോഡിലെ വുഡ്ഹൗസ് ലൈനില് ആണ് അപകടം നടന്നത്. റോഡ് മുറിച്ച് കടക്കുകയായിരുന്ന പോളിനെയും അഞ്ചോലോയെയും ഇടിച്ച് തെറിപ്പിക്കുകയായിരുന്നു. അപകടം ഉണ്ടായ ഉടനെ എയര് ആംബുലന്‍സില് ആണ് ഇരുവരെയും ആശുപത്രിയില് എത്തിച്ചത്.\nമാഞ്ചസ്റ്റര് എയര്‍പോര്‍ട്ടിലെ സ്‌കൈ ഷെഫ് എന്ന സ്ഥാപനത്തിലെ ജീവനക്കാരനായിരുന്നു പോള് . വിഥിന്‍ഷാ ഹോസ്പിറ്റലിലെ എന്‍ഡോസ്‌കോപ്പി വിഭാഗം നഴ്സാണ് ഭാര്യ മിനി. രണ്ടു കുട്ടികളാണ് ഇവര്‍ക്കുള്ളത്.


കുറഞ്ഞ ചെലവില് മികച്ച വിദ്യാഭ്യാസം ഉറപ്പാക്കാന്7മാര്‍ഗങ്ങള്| Online Education in Kerala| Manorama Online Sampadyam\nകുറഞ്ഞ ചെലവില് മികച്ച വിദ്യാഭ്യാസം ഉറപ്പാക്കാന്7മാര്‍ഗങ്ങള്\nരാജ്യശ്രീ എസ് May 31, 2021 07:00 AM IST\nവീണ്ടും ഒരു സ്‌കൂള് വര്‍ഷം, കൊറോണയുടെ അടച്ചിരിപ്പിനിടയിലും\nമക്കള്‍ക്ക് ഏറ്റവും മികച്ച വിദ്യാഭ്യാസം ഉറപ്പാക്കുക എന്നത് ജീവിതാഭിലാഷമായി കരുതുന്നവരാണ് ഇന്നു കേരളത്തിലെ മാതാപിതാക്കള്. അതേസമയം നേഴ്‌സറി തലം മുതല് ഉന്നത വിദ്യാഭ്യാസം വരെയുള്ള ചെലവുകള് അനുദിനം കുതിച്ചുയരുന്നത് എല്ലാവര്‍ക്കും തലവേദനയാകുന്നു. സാമ്പത്തികമായി മുന്നോക്കം നില്‍ക്കുന്നവര്‍ക്കു പോലും താങ്ങാനാകുന്നില്ല ഇന്നത്തെ വിദ്യാഭ്യാസ ചെലവുകള്. പിന്നെ താഴെ തട്ടിലുള്ളവരുടെ കാര്യം പറയാനുമില്ല.\nഅതുകൊണ്ടു തന്നെ മികച്ച വിദ്യാഭ്യാസം കുറഞ്ഞ ചെലവില് ഉറപ്പാക്കാനുള്ള മാര്‍ഗങ്ങള് അറിയേണ്ടത് ഇന്നിന്റെ അത്യാവശ്യമാണ്. ചില കാര്യങ്ങള് മുന്‍കൂട്ടി തീരുമാനിച്ച് അത് അനുസരിച്ചു മുന്നോട്ട് പോകുകയും ചില വസ്തുതകള് മനസിലാക്കി ഉപയോഗപ്പെടുത്തുകയും ചെയ്താല് താങ്ങാവുന്ന ചെലവില് മക്കള്‍ക്ക് ഏറ്റവും മികച്ച വിദ്യാഭ്യാസവും അതുവഴി നല്ല ജോലിയും ഉറപ്പാക്കാന് എല്ലാവര്‍ക്കും കഴിയും. അതിന് സഹായകമായ നിര്‍ദേശങ്ങളാണ് ഇവിടെ പറയുന്നത്.\n1 മെരിറ്റാകണം സ്്റ്റാറ്റസ്, പേയ്‌മെന്റ് അല്ല\nകുറച്ചുകാലം മുമ്പ് വരെ പണം കൊടുത്തു പഠിപ്പിക്കുന്ന രീതി കേരളത്തില് കുറവായിരുന്നു. പഠിച്ച് മികച്ച മാര്‍ക്കു വാങ്ങി ഇഷ്ടപ്പെട്ട കോളേജില് ആഗ്രഹിച്ച കോഴ്‌സിനു അഡ്മിഷന് വാങ്ങുന്നതിലാണ് കുട്ടികളും മാതാപിതാക്കളും അഭിമാനിച്ചിരുന്നത്. സമ്പന്ന കുടുംബങ്ങളില് പെട്ടവര് പേയ്‌മെന്റ് സീറ്റില് അഡ്മിഷന് നേടിയാലും അക്കാര്യം പുറത്തു പറയില്ല, നാണക്കേടാണെന്ന ചിന്തയില്. അതുകൊണ്ടു തന്നെ പഠിക്കാന് കഴിവുള്ളവര്‍ക്ക് താങ്ങാവുന്ന ഫീസില് പഠിക്കാനും കഴിഞ്ഞിരുന്നു.\nപക്ഷേ ഇന്നു് പണം കൊടുത്തു അഡ്മിഷന് നേടുന്നതും വളരെ ഉയര്‍ന്ന ഫീസ് ഈടാക്കുന്ന സ്വകാര്യ സ്ഥാപനങ്ങളില് പഠിക്കുന്നതും സ്റ്റാറ്റസ് സിംബലായി കാണുന്നവരുടെ എണ്ണം കൂടുതലാണ്. സമ്പന്നര് പഠിക്കുന്ന സ്ഥാപനത്തില് തങ്ങള്‍ക്ക് താങ്ങാവുന്നതിലും വലിയ ഫീസ് നല്‍കി മക്കളെ ചേര്‍ത്ത് കടക്കെണിയിലാകുന്ന ഇടത്തരക്കാര് ഏറെയാണ്. നന്നായി പഠിച്ച് അഡ്മിഷന് നേടാന് ശ്രമിക്കുന്നില്ലെന്നു മാത്രമല്ല പണം കൊടുത്തു അതു നേടുന്നത് ശരിയല്ല എന്ന ചിന്ത പോലും ഇന്നു ആര്‍ക്കും ഇല്ല. ഇവിടെ പണക്കാരനും പാവപ്പെട്ടവനും തമ്മില് ഒരു വ്യത്യാസവുമില്ല.\nഈ ചിന്ത മാറ്റിയാല് മക്കള്‍ക്ക് കുറഞ്ഞ ചെലവില് നല്ല വിദ്യാഭ്യാസം ഉറപ്പാക്കാന് ഇന്നു ബുദ്ധിമുട്ടില്ല. മാത്രമല്ല എല്ലാവരും അങ്ങനെ ചിന്തിച്ചാല് കുതിച്ചുയരുന്ന വിദ്യാഭ്യാസ ചെലവുകള് താനേ കുറയുകയും ചെയ്യും.\n2 മക്കളെ പഠിക്കാന് പഠിപ്പിക്കുക\nഇന്നത്തെ സിലബസൊന്നും പറഞ്ഞുകൊടുക്കാന് ഞങ്ങള്‍ക്ക് അറിയില്ല, അറിഞ്ഞാല് തന്നെ അതിനുള്ള സമയം ഇല്ല. അതുകൊണ്ട് ഫീസ് അല്‍പം ഉയര്‍ന്നാലും മികച്ച സ്ഥാപനത്തില് പഠിപ്പിക്കുന്നു. ഏറ്റവും മികച്ച അധ്യാപകരെ ട്യൂഷനേര്‍പ്പെടുത്തും- ഇതാണ് ഇന്നത്തെ രീതി. ശരി, കുട്ടികളെ പഠിപ്പിക്കാന് മാതാപിതാക്കള്‍ക്ക് പ്രാപ്തിയുണ്ടാകില്ല. സമയവുമില്ല. പക്ഷേ കുട്ടിയുടെ പഠനത്തിനു മികച്ച അടിത്തറ ഇടാന് ഏതു മാതാപിതാക്കള്‍ക്കും കഴിയും. നാലോ അഞ്ചോ വയസുള്ളപ്പോള് തന്നെ അക്ഷരങ്ങളും അക്കങ്ങളും വായനയും കണക്കുകൂട്ടലും ഒരു കളിപോലെ രസകരമായി അവരെ പഠിപ്പിക്കുക. അത് പഠനം ആസ്വാദ്യകരമാക്കാനും ഭാവി പഠനത്തിനു മികച്ച അടിത്തറ ഉറപ്പാക്കാനും കഴിയും. അതിനു വലിയ വിദ്യാഭ്യാസമോ കൂടുതല് സമയോ ആവശ്യമില്ല. അതായത് അവരെ പഠിക്കാന് പഠിപ്പിക്കുക. അതും രസകരമായി. നന്നായി വായിക്കാനും എഴുതാനും കണക്കിന്റേയും സയന്‍സിന്റേയും അടിസ്ഥാന പാഠങ്ങള് കുഞ്ഞിലേ ആസ്വദിക്കാന് പഠിപ്പിച്ചാല് ഒരു ശരാശരി കുട്ടിക്കു പോലും ജീവിതത്തില് ഒരിക്കലും പഠനം ബുദ്ധിമുട്ടാകില്ല. ഇത്രയൂം കാര്യങ്ങള് തുടക്കത്തില് ചെയ്യാന് നിങ്ങള്‍ക്കു കഴിഞ്ഞാല് പിന്നെ മക്കള് സ്വയം പഠിച്ചോളും. അതിനു ട്യൂഷനോ വന് ഫീസു വാങ്ങുന്ന സ്‌കൂളുകളോ ആവശ്യമില്ല.\n3 കുട്ടികളുടെ ഇഷ്ടം, നിങ്ങളുടേതല്ല\nഇന്നു മിക്ക കുട്ടികളും ഉന്നത വിദ്യാഭ്യാസം നേടുന്നത് സ്വന്തം ഇഷ്ടത്തിനല്ല. മറിച്ച് മാതാപിതാക്കളുടെ ആഗ്രഹത്തിനു അനുസരിച്ചാണ്.എക്‌സാം പാസാകാതെ ഓരോ വര്‍ഷവും സപ്ലികളുടെ എണ്ണം വര്‍ധിച്ചുവരുന്നതും രണ്ടു മൂന്നു വര്‍ഷം പഠിച്ച കോഴ്‌സ് ഉപേക്ഷിച്ച് മറ്റൊന്നിനു ചേരുന്നവരും കൂടി വരുന്നത് അതുകൊണ്ടാണ്. കുട്ടിയുടെ കഴിവും അഭിരുചിയും മനസിലാക്കി അതനുസരിച്ചുള്ള ഉന്നത പഠനത്തിനു മാതാപിതാക്കള് വഴിയൊരുക്കിയാല് സ്വാഭാവികമായും തീരാവുന്ന പ്രശ്‌നമാണിത്. മാത്രമല്ല ഇഷ്ടത്തിനു പഠിച്ചാല് മികച്ച വിജയം നേടാനും അതനുസരിച്ച് തൊഴില് കണ്ടെത്താനും ഇന്നു വ്യത്യസ്തമായ മികച്ച അവസരങ്ങളുണ്ട് എന്നതു കൂടി മാതാപിതാക്കള് അറിയണം. എന്‍ജിനിയറിംങും മെഡിസിനും എംബിഎയും മാത്രമല്ല നല്ല കോഴ്‌സുകള്. മാത്രമല്ല കഴിവോ താല്‍പ്പര്യമോ ഇല്ലാത്തവര് കൂടി പഠിക്കാന് തുടങ്ങിയതോടെ ഇത്തരം കോഴ്‌സുകളുടെ തൊഴില് സാധ്യതയും ഗണ്യമായി കുറഞ്ഞു എന്ന യാഥാര്‍ത്ഥ്യവും തിരിച്ചറിയണം. എന്‍ജിനീയറിംങ് പാസായവര്‍ക്ക് ബാങ്ക് അടക്കമുള്ള അവസരങ്ങള് എങ്കിലും കിട്ടുന്നു. ലക്ഷങ്ങളും കോടികളും മുടക്കി എംബിബിഎസ് പാസായിട്ട് രാപകല് ഡ്യൂട്ടി ചെയ്താലും മാസം 10,000 രൂപ നേടാനാകാതെ വിഷമിക്കുന്നവര് ഉണ്ട്.അതിനാല് കുട്ടിയുടെ അഭിരുചി അനുസരിച്ചുള്ള നല്ല കോഴ്‌സുകള് കണ്ടെത്തി അതില് ചേര്‍ക്കുക.\n4 സര്‍ക്കാര് സംവിധാനങ്ങള്\nഇന്നു വളരെ കുറഞ്ഞ ചെലവില് മികച്ച വിദ്യാഭ്യാസം ഉറപ്പാക്കാന് കേന്ദ്ര സംസ്ഥാനസര്‍ക്കാരുകളുടെ സംവിധാനങ്ങളുണ്ട്. കേരളത്തിലെ സര്‍ക്കാര് സ്‌കൂളുകള് ഇടക്കാലത്ത് നഷ്ടപ്പെട്ട മികവു ഇതിനകം തിരിച്ചു പിടിച്ചിട്ടുണ്ട്. ഏതു സ്വകാര്യസ്ഥാപനത്തിലുള്ളതിലും മികച്ച അധ്യാപകര് ഇവിടെയുണ്ട്. കേന്ദ്രീയ വിദ്യാലയങ്ങളും നവോദയ, സൈനിക സ്‌കൂളുകളും ഏതു സാധാരണക്കാരനും താങ്ങാവുന്ന ചെലവില് മികച്ച വിദ്യാഭ്യാസം ഉറപ്പാക്കുന്നു. ഉന്നത വിദ്യാഭ്യാസത്തിന്റെ കാര്യത്തിലും ഇതു ശരിയാണ്. പ്രവേശന പരീക്ഷകളില് ഏറ്റവും ഉയര്‍ന്ന റാങ്കു നേടിയാല് എന്‍ജിയറിങ് – മെഡിക്കല് പഠനം രാജ്യത്തെ ഏറ്റവും മികച്ച സ്ഥാപനത്തില് തന്നെ ആകാം. അവിടുത്തെ ചെലവും താങ്ങാനാകാത്തതാണെങ്കില് വിവിധതരം സ്‌കോളര്‍ഷിപ്പുകളുണ്ട്. വളരെ കുറഞ്ഞ ചെലവില് വിദ്യാഭ്യാസ വായ്പയും കിട്ടും.\nഇന്നു പഠനത്തില് മികവു കാട്ടുന്നവര്‍ക്കു മാത്രമല്ല ന്യൂനപക്ഷങ്ങള്‍ക്കും വിവിധ സമുദായങ്ങള്‍ക്കും വരുമാനം കുറഞ്ഞവര്‍ക്കും വിവിധ തരം സ്‌കോളര്‍ഷിപ്പുകള് ലഭ്യമാണ്. സ്‌കൂള് തലം മുതല് റിസര്‍ച്ച് തലം വരെ വ്യത്യസ്തങ്ങളായ ഒട്ടേറേ സ്‌കോളര്‍ഷിപ്പുകള് ലഭ്യമാണ്. അതില് നിങ്ങളുടെ കുട്ടിക്ക് ലഭ്യമാക്കാവുന്ന സ്‌കോളര്‍ഷിപ്പുകളെ കുറിച്ച് മുന്‍കൂട്ടി മനസിലാക്കുക. എങ്കിലത് നേടാന് മുന്‍കൂട്ടി തയ്യാറെടുക്കാം. അപ്പോൾ സമയത്ത് അപേക്ഷിക്കാനും നേടിയെടുക്കാനും കഴിയും\n6 വിദ്യാഭ്യാസ വായ്പ\nഎന്തൊക്കെ പറഞ്ഞാലും എത്ര മിടുക്കന്‍മാരായാലും ഇഷ്ടപ്പെട്ട കോഴ്‌സിനു വരുന്ന വിവിധ തരം ചെലവുകള് താങ്ങാന് പലപ്പോഴും പല മാതാപിതാക്കള്‍ക്കും കഴിയാറില്ല. അത്തരം സന്ദര്‍ഭങ്ങളില് നിങ്ങളുടെ സഹായത്തിനു വിദ്യാഭ്യാസ വായ്പകളുണ്ട്. അംഗീകൃത കോഴ്‌സുകളില് പഠിക്കുന്നവര്‍ക്ക് 7.5 ലക്ഷം രൂപ വരെയുള്ള വായ്പ യാതൊരു വിധ ഈടോ മാര്‍ജിന് തുകയോ പരിഗണിക്കാതെ നല്‍കണമെന്നു ബാങ്കുകള്‍ക്ക് റിസര്‍വ് ബാങ്ക് ഉത്തരവുണ്ട്. ഏതെങ്കിലും കാരണവശാല് ബാങ്കുകള് വായ്പ നിരസിച്ചാല് പരാതി നൽകി അത് നേടിയെടുക്കാനുള്ള സംവിധാനങ്ങളും സര്‍ക്കാര് ഒരുക്കിയിട്ടുണ്ട്. ഐഐടി അടക്കമുള്ള രാജ്യത്തെ അഭിമാന സ്ഥാപനങ്ങളില് പ്രവേശനം നേടുന്ന മിടുക്കര്‍ക്ക് വളരെ കുറഞ്ഞ പലിശയ്ക്ക് വായ്പ നല്‍കുന്ന പ്രത്യേക പദ്ധതികള് മിക്ക ബാങ്കുകള്‍ക്കുമുണ്ട്.\n7 പഠനത്തോടൊപ്പം ജോലി\n25-30 വയസു വരെ മാതാപിതാക്കളുടെ ചെലവില് പഠിക്കുക എന്നതാണ് ഇന്നും നാട്ടിലെ രീതി. എന്നാല് ഇതു നാണക്കേടായി കരുതുകയും അടിസ്ഥാന വിദ്യാഭ്യാസത്തിനു ശേഷം എന്തെങ്കിലും ഒരു ജോലി ചെയ്തുകൊണ്ട് ഇഷ്ടമുള്ള രീതിയില് ഉന്നത വിദ്യാഭ്യാസം നേടുകയും ചെയ്യുന്നതാണ് വിദേശരാജ്യങ്ങളിലെ രീതി. എന്തിനും ഏതിനും പാശ്ചാത്യ രാജ്യങ്ങളെ അനുകരിക്കുന്ന കേരളീയര് ഇക്കാര്യത്തില് എന്തുകൊണ്ട് അതു ചെയ്യുന്നില്ല. മക്കളെ എന്തുകൊണ്ട് അതിനു പ്രേരിപ്പിക്കുന്നില്ല. അതിനു പുതുതലമുറ തയാറായാല് ഉന്നത വിദ്യാഭ്യാസ ചെലവുകള് ഒരു കുടുംബത്തിനും ബാധ്യതയാകില്ല\nEnglish Summary : Seven Tips to Ensure Best Education for Your Kid